CELEX: 42007X1130(01)
Language: el
Date: 2007-11-30 00:00:00
Title: Κανονισμός αριθ. 95 της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) — Ενιαίες διατάξεις σχετικά με την έγκριση οχημάτων όσον αφορά την προστασία των επιβατών σε περίπτωση πλευρικής σύγκρουσης

30.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 313/1
            
         Κανονισμός αριθ. 95 της Οικονομικής Επιτροπής των Ηνωμένων Εθνών για την Ευρώπη (OEE/HE) — Ενιαίες διατάξεις σχετικά με την έγκριση οχημάτων όσον αφορά την προστασία των επιβατών σε περίπτωση πλευρικής σύγκρουσης
   Προσάρτημα 94: Κανονισμός αριθ. 95
   Μόνον τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Το καθεστώς και η ημερομηνία έναρξης ισχύος του παρόντος κανονισμού διευκρινίζονται στην τελευταία έκδοση του εγγράφου της ΟΕΕ/ΗΕ TRANS/WP.29/343, το οποίο διατίθεται στη διεύθυνση: http://www.unece.org/trans/main/wp29/wp29wgs/wp29gen/wp29fdocstts.html.
   
      Περιλαμβάνει όλο το έγκυρο κείμενο έως:
   
   Συμπλήρωμα 1 στη σειρά τροποποιήσεων 02 — Ημερομηνία έναρξης ισχύος: 12 Αυγούστου 2004
   Διορθωτικό της 21ης Φεβρουαρίου 2005
   ΠΙΝΑΚΑΣ ΠΕΡΙΕΧΟΜΕΝΩΝ
   ΚΑΝΟΝΙΣΜΟΣ
   
               1.
            
            Πεδίο εφαρμογής
         
               2.
            
            Ορισμοί
         
               3.
            
            Αίτηση για χορήγηση έγκρισης
         
               4.
            
            Έγκριση
         
               5.
            
            Προδιαγραφές και δοκιμές
         
               6.
            
            Τροποποίηση του τύπου οχήματος
         
               7.
            
            Συμμόρφωση της παραγωγής
         
               8.
            
            Κυρώσεις λόγω μη συμμόρφωσης της παραγωγής
         
               9.
            
            Οριστική παύση της παραγωγής
         
               10.
            
            Μεταβατικές διατάξεις
         
               11.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης καθώς και των διοικητικών υπηρεσιών
         ΠΑΡΑΡΤΗΜΑΤΑ
   
               Παράρτημα 1:
            
            Κοινοποίηση σχετικά με την έγκριση, την επέκταση, την απόρριψη ή την ανάκληση της έγκρισης ή την οριστική παύση της παραγωγής τύπου οχήματος όσον αφορά την προστασία των επιβατών σε περίπτωση πλευρικής σύγκρουσης, σύμφωνα με τον κανονισμό αριθ. 95
         
               Παράρτημα 2:
            
            Διατάξεις του σήματος έγκρισης
         
               Παράρτημα 3:
            
            Διαδικασία για τον προσδιορισμό του σημείου «Η» και της πραγματικής γωνίας του κορμού για τις θέσεις καθημένων στα μηχανοκίνητα οχήματα
         
               Προσάρτημα 1 —
            
            Περιγραφή της τρισδιάστατης μηχανής σημείου «H» (Μηχανή 3-D H)
         
               Προσάρτημα 2 —
            
            Τρισδιάστατο σύστημα αναφοράς
         
               Προσάρτημα 3 —
            
            Δεδομένα αναφοράς για τις θέσεις καθημένων
         
               Παράρτημα 4:
            
            Διαδικασία δοκιμής σύγκρουσης
         
               Προσάρτημα 1 —
            
            Καθορισμός δεδομένων επίδοσης GE.95-22782
         
               Προσάρτημα 2 —
            
            Διαδικασία υπολογισμού του κριτηρίου ταχύτητας είσδυσης για το EUROSID 1
         
               Παράρτημα 5:
            
            Χαρακτηριστικά κινητού παραμορφώσιμου φράγματος
         
               Προσάρτημα 1 —
            
            Καμπύλες δύναμης-κάμψης για στατικές δοκιμές
         
               Προσάρτημα 2 —
            
            Καμπύλες δύναμης-κάμψης για δυναμικές δοκιμές
         
               Παράρτημα 6:
            
            Τεχνική περιγραφή του ανδρεικέλου για την πλευρική πρόσκρουση
         
               Παράρτημα 7:
            
            Εγκατάσταση του ανδρεικέλου για την πλευρική πρόσκρουση
         
               Παράρτημα 8:
            
            Μερική δοκιμή
         1.   ΠΕΔΙΟ ΕΦΑΡΜΟΓΗΣ
   Ο παρών κανονισμός εφαρμόζεται στη συμπεριφορά της δομής του θαλάμου επιβατών των κατηγοριών οχημάτων M1 και N1 σε περίπτωση πλευρικής σύγκρουσης, όταν το σημείο R του χαμηλότερου καθίσματος δεν υπερβαίνει τα 700 mm από το επίπεδο του εδάφους όταν το όχημα βρίσκεται στην κατάσταση που αντιστοιχεί στη μάζα αναφοράς όπως ορίζεται στην παράγραφο 2.10 του παρόντος κανονισμού.
   2.   ΟΡΙΣΜΟΙ
   Για τους σκοπούς του παρόντος κανονισμού:
   
               2.1.
            
            
               Ως «έγκριση οχήματος» νοείται η έγκριση ενός τύπου οχήματος όσον αφορά τη συμπεριφορά της δομής του θαλάμου επιβατών σε περίπτωση πλευρικής σύγκρουσης.
            
         
               2.2.
            
            
               Ως «τύπος οχήματος» νοείται κατηγορία μηχανοκίνητων οχημάτων τα οποία δεν παρουσιάζουν μεταξύ τους ουσιαστικές διαφορές όσον αφορά:
            
         
               2.2.1.
            
            
               το μήκος, το πλάτος και την απόσταση από το έδαφος του οχήματος, εφόσον οι διαφορές αυτές επηρεάζουν αρνητικά την επίδοση που καθορίζεται στον παρόντα κανονισμό·
            
         
               2.2.2.
            
            
               τη δομή, τις διαστάσεις, τις γραμμές και τα υλικά των πλευρικών τοιχωμάτων του θαλάμου επιβατών, εφόσον οι διαφορές αυτές επηρεάζουν αρνητικά την επίδοση που καθορίζεται στον παρόντα κανονισμό·
            
         
               2.2.3.
            
            
               τις γραμμές και τις εσωτερικές διαστάσεις του θαλάμου επιβατών και τον τύπο του συστήματος προστασίας, εφόσον οι διαφορές αυτές επηρεάζουν αρνητικά την επίδοση που καθορίζεται στον παρόντα κανονισμό·
            
         
               2.2.4.
            
            
               τη θέση του κινητήρα (εμπρός, πίσω ή στο μέσο)·
            
         
               2.2.5.
            
            
               τη μάζα άνευ φορτίου, εφόσον η διαφορά αυτή επηρεάζει αρνητικά την επίδοση που καθορίζεται στον παρόντα κανονισμό·
            
         
               2.2.6.
            
            
               τις προαιρετικές διαρρυθμίσεις ή τον εσωτερικό εξοπλισμό, εφόσον οι διαφορές αυτές δεν επηρεάζουν αρνητικά την επίδοση που καθορίζεται στην παρούσα οδηγία·
            
         
               2.2.7.
            
            
               τον τύπο του (των) εμπρόσθιου(-ιων) καθίσματος(-των) και τη θέση του σημείου «R», εφόσον οι διαφορές αυτές επηρεάζουν αρνητικά την επίδοση που καθορίζεται στον παρόντα κανονισμό.
            
         
               2.3.
            
            
               Ως «θάλαμος επιβατών» νοείται ο χώρος για τους επιβάτες που ορίζεται από την οροφή, το δάπεδο, τα πλευρικά τοιχώματα, τις θύρες, τους εξωτερικούς υαλοπίνακες και το εμπρόσθιο διαχωριστικό διάφραγμα και το επίπεδο που διέρχεται από το οπίσθιο διαχωριστικό διάφραγμα του θαλάμου ή από το επίπεδο του στηρίγματος του ερεισίνωτου των οπίσθιων καθισμάτων.
            
         
               2.4.
            
            
               Ως «σημείο R» ή «σημείο αναφοράς καθημένου» νοείται το σημείο αναφοράς που ορίζεται από τον κατασκευαστή του οχήματος και το οποίο:
            
         
               2.4.1.
            
            
               έχει καθορισμένες συντεταγμένες σε σχέση με τη δομή του οχήματος·
            
         
               2.4.2.
            
            
               αντιστοιχεί στη θεωρητική θέση του σημείου περιστροφής κορμού/μηρών (σημείο Η) για τη χαμηλότερη και πλέον οπίσθια κανονική θέση οδήγησης ή θέση χρήσης που ορίζεται από τον κατασκευαστή του οχήματος για κάθε θέση καθίσματος που ορίζεται από τον ίδιο·
            
         
               2.5.
            
            
               Το «σημείο Η» ορίζεται στο παράρτημα 3 του παρόντος κανονισμού.
            
         
               2.6.
            
            
               Ως «χωρητικότητα της δεξαμενής καυσίμου» νοείται η χωρητικότητα της δεξαμενής καυσίμου όπως ορίζεται από τον κατασκευαστή του οχήματος.
            
         
               2.7.
            
            
               Ως «εγκάρσιο επίπεδο» νοείται το κατακόρυφο επίπεδο κάθετο στο διάμηκες κατακόρυφο επίπεδο συμμετρίας του οχήματος.
            
         
               2.8.
            
            
               Ως «σύστημα προστασίας» νοούνται οι διατάξεις που αποσκοπούν στη συγκράτηση και/ή στην προστασία των επιβατών.
            
         
               2.9.
            
            
               Ως «τύπος συστήματος προστασίας» νοείται η κατηγορία προστατευτικών διατάξεων που δεν διαφέρουν σε σημαντικά σημεία όσον αφορά:
               
                           —
                        
                        
                           την τεχνολογία
                        
                     
                           —
                        
                        
                           τη γεωμετρία
                        
                     
                           —
                        
                        
                           τα συστατικά υλικά.
                        
                     
         
               2.10.
            
            
               Ως «μάζα αναφοράς» νοείται η μάζα άνευ φορτίου του οχήματος προσαυξημένη κατά μάζα 100 kg (αυτή είναι η μάζα του ανδρεικέλου πλευρικής πρόσκρουσης και του εξοπλισμού του).
            
         
               2.11.
            
            
               Ως «μάζα άνευ φορτίου» νοείται η μάζα του οχήματος σε κατάσταση λειτουργίας χωρίς οδηγό, επιβάτες ή φορτίο, αλλά με τη δεξαμενή καυσίμου γεμάτη κατά 90 τοις εκατό και τα συνήθη εργαλεία και τον εφεδρικό τροχό φορτωμένα, όπου ισχύει.
            
         
               2.12.
            
            
               Ως «κινητό παραμορφώσιμο φράγμα» νοείται η συσκευή στην οποία προσκρούει το αυτοκίνητο δοκιμής. Αποτελείται από τροχοφόρο φορείο και κρουστικό κριό.
            
         
               2.13.
            
            
               Ως «κρουστικός κριός» νοείται τεμάχιο από υλικό παραμορφώσιμο σε σύγκρουση, τοποθετημένο εμπρός από κινητό παραμορφώσιμο φράγμα.
            
         
               2.14.
            
            
               Ως «τροχοφόρο φορείο» νοείται τροχοφόρος σκελετός που μπορεί να κινείται ελεύθερα κατά μήκος του διαμήκη του άξονα στο σημείο της πρόσκρουσης. Το εμπρόσθιο μέρος του στηρίζει τον κρουστικό κριό.
            
         3.   ΑΙΤΗΣΗ ΓΙΑ ΧΟΡΗΓΗΣΗ ΕΓΚΡΙΣΗΣ
   
               3.1.
            
            
               Η αίτηση έγκρισης ενός τύπου οχήματος όσον αφορά την προστασία των επιβατών σε περίπτωση πλευρικής σύγκρουσης υποβάλλεται από τον κατασκευαστή του οχήματος ή τον δεόντως εξουσιοδοτημένο εκπρόσωπό του.
            
         
               3.2.
            
            
               Συνοδεύεται από τα παρακάτω έγγραφα εις τριπλούν και τα ακόλουθα στοιχεία:
            
         
               3.2.1.
            
            
               λεπτομερή περιγραφή του τύπου οχήματος όσον αφορά τη δομή, τις διαστάσεις, τις γραμμές και τα συστατικά υλικά του·
            
         
               3.2.2.
            
            
               φωτογραφίες και/ή διαγράμματα και σχέδια του οχήματος που παρουσιάζουν τον τύπο του οχήματος σε εμπρόσθια, πλευρική και οπίσθια όψη και λεπτομέρειες του σχεδίου του πλευρικού τμήματος της δομής·
            
         
               3.2.3.
            
            
               στοιχεία σχετικά με τη μάζα του οχήματος όπως ορίζεται στην παράγραφο 2.11 του παρόντος κανονισμού·
            
         
               3.2.4.
            
            
               τις γραμμές και τις εσωτερικές διαστάσεις του θαλάμου επιβατών·
            
         
               3.2.5.
            
            
               περιγραφή των σχετικών εσωτερικών πλευρικών εξαρτημάτων και συστημάτων προστασίας που έχουν τοποθετηθεί στο όχημα.
            
         
               3.3.
            
            
               Ο υπεύθυνος για την υποβολή της αίτησης χορήγησης έγκρισης πρέπει να είναι εξουσιοδοτημένος να υποβάλει οποιαδήποτε δεδομένα και αποτελέσματα δοκιμών που έχουν διεξαχθεί, τα οποία καθιστούν δυνατή τη διαπίστωση ότι η συμμόρφωση των πρωτοτύπων οχημάτων προς τις απαιτήσεις μπορεί να επιτευχθεί με επαρκή βαθμό ακρίβειας.
            
         
               3.4.
            
            
               Ένα όχημα το οποίο είναι αντιπροσωπευτικό τού προς έγκριση τύπου υποβάλλεται στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης.
            
         
               3.4.1.
            
            
               Ένα όχημα που δεν περιλαμβάνει όλα τα κατασκευαστικά μέρη που ανήκουν στον τύπο μπορεί να γίνει αποδεκτό για δοκιμές με την προϋπόθεση ότι μπορεί να αποδειχθεί πως η απουσία των κατασκευαστικών αυτών μερών δεν επηρεάζει αρνητικά την επίδοση που περιγράφεται στις απαιτήσεις του παρόντος κανονισμού.
            
         
               3.4.2.
            
            
               Ο αιτών την έγκριση είναι υπεύθυνος να αποδείξει ότι η εφαρμογή της παραγράφου 3.4.1 είναι σύμφωνη με τις απαιτήσεις του παρόντος κανονισμού.
            
         4.   ΕΓΚΡΙΣΗ
   
               4.1.
            
            
               Εάν ο τύπος οχήματος για τον οποίο υποβάλλεται αίτηση χορήγησης έγκρισης βάσει του παρόντος κανονισμού πληροί τις απαιτήσεις της παραγράφου 5 πο ακολουθεί, χορηγείται έγκριση για το συγκεκριμένο τύπο οχήματος.
            
         
               4.2.
            
            
               Σε περίπτωση αμφιβολίας, κατά την επαλήθευση της συμμόρφωσης του οχήματος προς τις απαιτήσεις του παρόντος κανονισμού, λαμβάνονται υπόψη τυχόν δεδομένα ή αποτελέσματα δοκιμών που παρέχονται από τον κατασκευαστή, τα οποία μπορούν να εξετάζονται επίσης κατά την επικύρωση των δοκιμών έγκρισης που διεξήχθησαν από την τεχνική υπηρεσία.
            
         
               4.3.
            
            
               Για κάθε τύπο που εγκρίνεται χορηγείται αριθμός έγκρισης. Τα πρώτα δύο ψηφία του (προς το παρόν 01, που αντιστοιχεί στη σειρά τροποποιήσεων 01) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν επιτρέπεται να χορηγήσει τον ίδιο αριθμό έγκρισης σε άλλο τύπο οχήματος.
            
         
               4.4.
            
            
               Στα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιείται η έγκριση ή η επέκταση ή η απόρριψη της έγκρισης του τύπου οχήματος σύμφωνα με τον παρόντα κανονισμό, μέσω εντύπου που ακολουθεί το υπόδειγμα του παραρτήματος 1 του παρόντος κανονισμού και μέσω φωτογραφιών και/ή διαγραμμάτων και σχεδίων που υποβληθεί από τον αιτούντα έγκριση, σε μέγεθος όχι μεγαλύτερο του A4 (210 × 297 mm) ή διπλωμένο ώστε να επιτυγχάνεται το εν λόγω μέγεθος και σε κατάλληλη κλίμακα.
            
         
               4.5.
            
            
               Σε κάθε όχημα που ανήκει στον εγκεκριμένο βάσει του παρόντος κανονισμού τύπο οχήματος τοποθετείται, σε σημείο εμφανές και εύκολα προσπελάσιμο, το οποίο καθορίζεται στο έντυπο της έγκρισης, διεθνές σήμα έγκρισης αποτελούμενο από:
            
         
               4.5.1.
            
            
               κύκλο ο οποίος περικλείει το γράμμα «E», ακολουθούμενο από το διακριτικό αριθμό της χώρας η οποία χορήγησε την έγκριση (1)·
            
         
               4.5.2.
            
            
               τον αριθμό του παρόντος κανονισμού, ακολουθούμενο από το γράμμα «R», μια παύλα και τον αριθμό έγκρισης, δεξιά του κύκλου που περιγράφεται στην παράγραφο 4.5.1.
            
         
               4.6.
            
            
               Εάν το όχημα είναι σύμφωνο με εγκεκριμένο τύπο οχήματος, βάσει ενός ή περισσότερων κανονισμών που επισυνάπτονται στη συμφωνία, στη χώρα που χορήγησε την έγκριση βάσει του παρόντος κανονισμού, δεν χρειάζεται να επαναλαμβάνεται το σύμβολο που ορίζεται στην παράγραφο 4.5.1· στην περίπτωση αυτή, ο κανονισμός και οι αριθμοί έγκρισης καθώς και τα επιπρόσθετα σύμβολα όλων των κανονισμών βάσει των οποίων έχει χορηγηθεί έγκριση στη χώρα που έχει χορηγήσει έγκριση βάσει του παρόντος κανονισμού, τοποθετούνται σε κατακόρυφες στήλες στα δεξιά του συμβόλου που ορίζεται στην παράγραφο 4.5.1.
            
         
               4.7.
            
            
               Το σήμα έγκρισης πρέπει να είναι ευανάγνωστο και ανεξίτηλο.
            
         
               4.8.
            
            
               Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
            
         
               4.9.
            
            
               Στο παράρτημα 2 του παρόντος κανονισμού παρατίθενται παραδείγματα σημάτων έγκρισης.
            
         5.   ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ
   
               5.1.
            
            
               Το όχημα υποβάλλεται σε δοκιμή σύμφωνα με το παράρτημα 4 του παρόντος κανονισμού.
            
         
               5.1.1.
            
            
               Η δοκιμή πραγματοποιείται στην πλευρά του οδηγού εκτός εάν οι ασύμμετρες πλευρικές δομές, εάν υπάρχουν, είναι τόσο διαφορετικές ώστε μπορούν να επηρεάσουν την επίδοση σε μια πλευρική πρόσκρουση. Στην περίπτωση αυτή μπορεί να χρησιμοποιηθεί μία από τις εναλλακτικές λύσεις που προτείνονται στην παράγραφο 5.1.1.1 ή 5.1.1.2 ύστερα από συμφωνία του κατασκευαστή με την αρχή που πραγματοποιεί τη δοκιμή.
            
         
               5.1.1.1.
            
            
               Ο κατασκευαστής παρέχει στην αρμόδια για την έκδοση της έγκρισης αρχή τα στοιχεία που αφορούν τη συμβατότητα των επιδόσεων σε σύγκριση με την πλευρά του οδηγού όταν η δοκιμή πραγματοποιείται στην πλευρά αυτή.
            
         
               5.1.1.2.
            
            
               Εάν η αρμόδια για τις εγκρίσεις αρχή έχει αμφιβολίες σχετικά με την κατασκευή του οχήματος, αποφασίζει να διενεργηθεί η δοκιμή από τη συμμετρική προς τη θέση του οδηγού πλευρά η οποία θεωρείται δυσμενέστερη.
            
         
               5.1.2.
            
            
               Η τεχνική υπηρεσία, ύστερα από διαβούλευση με τον κατασκευαστή, μπορεί να απαιτήσει η δοκιμή να πραγματοποιηθεί με το κάθισμα σε άλλη θέση από αυτήν που υποδεικνύεται στην παράγραφο 5.5.1 του παραρτήματος 4. Η θέση αυτή πρέπει να αναφέρεται στην έκθεση δοκιμής (2).
            
         
               5.1.3.
            
            
               Το αποτέλεσμα της δοκιμής αυτής κρίνεται ικανοποιητικό εάν πληρούνται οι όροι των παραγράφων 5.2 και 5.3 που ακολουθούν.
            
         5.2.   Κριτήρια επίδοσης
   
               5.2.1.
            
            
               Τα κριτήρια επίδοσης, όπως καθορίζονται για τη δοκιμή σύγκρουσης σύμφωνα με το προσάρτημα στο παράρτημα 4 του παρόντος κανονισμού, πρέπει να πληρούν τους εξής όρους:
            
         
               5.2.1.1.
            
            
               η τιμή του κριτηρίου επίδοσης για την κεφαλή (ΚΕΚ) πρέπει να είναι μικρότερο ή ίσο του 1 000· εάν δεν υπάρχει επαφή της κεφαλής, τότε το ΚΕΚ δεν μετράται ούτε υπολογίζεται αλλά καταγράφεται ως «χωρίς επαφή κεφαλής».
            
         
               5.2.1.2.
            
            
               οι τιμές των κριτηρίων επίδοσης για το θώρακα πρέπει να είναι:
               
                           α)
                        
                        
                           για το κριτήριο κάμψης θώρακα (ΚΚΘ) μικρότερη ή ίση με 42 mm·
                        
                     
                           β)
                        
                        
                           για το κριτήριο ταχύτητας είσδυσης (ΚΤΕ) μικρότερη ή ίση με 1,0 m/sec·
                        
                     Για μεταβατική περίοδο δύο ετών μετά την ημερομηνία που αναφέρεται στην παράγραφο 10.2 του παρόντος κανονισμού, η τιμή ΚΤΕ δεν αποτελεί κριτήριο επιτυχίας/αποτυχίας για τη δοκιμή έγκρισης, αλλά πρέπει να καταγράφεται στην έκθεση δοκιμής και να σημειώνεται από τις αρμόδιες για τις εγκρίσεις αρχές. Μετά από αυτή τη μεταβατική περίοδο η τιμή ΚΤΕ ίση προς 1,0 m/s ισχύει ως κριτήριο επιτυχίας/αποτυχίας εκτός εάν τα συμβαλλόμενα μέρη που εφαρμόζουν τον παρόντα κανονισμό λάβουν διαφορετική απόφαση.
            
         
               5.2.1.3.
            
            
               η τιμή του κριτηρίου επίδοσης για την πύελο πρέπει να είναι:
               Μέγιστη δύναμη στην ηβική σύμφυση (ΜΔΗΣ) μικρότερη ή ίση με 6 kN.
            
         
               5.2.1.4.
            
            
               η τιμή του κριτηρίου επίδοσης για την κοιλιακή χώρα πρέπει να είναι:
               Μέγιστη δύναμη στην κοιλιακή χώρα (ΜΔΚ) μικρότερη ή ίση με 2,5 kN εσωτερικής δύναμης (ισοδύναμη προς εξωτερική δύναμη μεγέθους 4,5 kN).
            
         5.3.   Ειδικές απαιτήσεις
   
               5.3.1.
            
            
               Καμία θύρα δεν επιτρέπεται να ανοίξει κατά τη δοκιμή.
            
         
               5.3.2.
            
            
               Μετά την πρόσκρουση πρέπει να είναι δυνατόν χωρίς τη χρήση εργαλείων:
            
         
               5.3.2.1.
            
            
               το άνοιγμα επαρκούς αριθμού θυρών που προβλέπονται για την επιβίβαση και αποβίβαση υπό κανονικές συνθήκες και, εάν χρειάζεται, την αναδίπλωση του ερεισίνωτου καθίσματος ή καθισμάτων προκειμένου να καθίσταται δυνατή η αποβίβαση όλων των επιβατών·
            
         
               5.3.2.2.
            
            
               η ελευθέρωση του ανδρεικέλου από το σύστημα προστασίας·
            
         
               5.3.2.3.
            
            
               η απομάκρυνση του ανδρεικέλου από το όχημα.
            
         
               5.3.3.
            
            
               Καμία εσωτερική διάταξη ή κατασκευαστικό μέρος δεν επιτρέπεται να έχει αποσπαστεί έτσι ώστε να είναι εμφανής ο κίνδυνος τραυματισμού από αιχμηρές προεξοχές ή κοφτερές ακμές.
            
         
               5.3.4
            
            
               Επιτρέπονται ρήγματα που προέρχονται από μόνιμη παραμόρφωση υπό τον όρο ότι δεν αυξάνουν τον κίνδυνο τραυματισμού.
            
         
               5.3.5.
            
            
               Σε περίπτωση που μετά την σύγκρουση παρατηρείται συνεχής διαρροή υγρών από το σύστημα τροφοδοσίας καυσίμων, η διαρροή δεν επιτρέπεται να υπερβαίνει τα 30 g/min· εάν τα υγρά από το σύστημα τροφοδοσίας καυσίμων αναμειγνύονται με υγρά από άλλα συστήματα και τα διάφορα υγρά δεν είναι εύκολο να διαχωριστούν και να αναγνωριστούν, πρέπει κατά τον υπολογισμό της συνεχούς διαρροής να λαμβάνονται υπόψη όλα τα υγρά που συλλέγονται.
            
         6.   ΤΡΟΠΟΠΟΙΗΣΗ ΤΟΥ ΤΥΠΟΥ ΟΧΗΜΑΤΟΣ
   
               6.1.
            
            
               Οποιαδήποτε τροποποίηση του τύπου οχήματος αφορά τη δομή, τον αριθμό και τον τύπο των καθισμάτων, την εσωτερική επένδυση ή τον εσωτερικό εξοπλισμό, ή τη θέση των συστημάτων ελέγχου του οχήματος ή των μηχανικών μερών και θα μπορούσε να επηρεάσει την ικανότητα απορρόφησης ενέργειας της πλευράς του οχήματος, πρέπει να γνωστοποιείται στη διοικητική αρχή η οποία χορηγεί την έγκριση. Η αρχή αυτή δύναται τότε:
            
         
               6.1.1.
            
            
               να θεωρήσει ότι οι τροποποιήσεις δεν είναι πιθανόν να επιφέρουν αξιόλογο δυσμενές αποτέλεσμα και ότι οπωσδήποτε το όχημα εξακολουθεί να πληροί τις απαιτήσεις, ή
            
         
               6.1.2.
            
            
               να απαιτήσει μια επιπλέον έκθεση δοκιμής από την τεχνική υπηρεσία που είναι αρμόδια για τη διεξαγωγή των δοκιμών.
            
         
               6.1.2.1.
            
            
               Για οποιαδήποτε τροποποίηση του οχήματος η οποία επηρεάζει τη γενική μορφή της δομής του οχήματος ή μεταβάλλει τη μάζα αναφοράς του οχήματος σε ποσοστό μεγαλύτερο του 8 % απαιτείται επανάληψη της δοκιμής όπως περιγράφεται στο παράρτημα 4, εάν κατά την κρίση της αρμόδιας αρχής η τροποποίηση αυτή θα επηρεάσει σημαντικά τα αποτελέσματα της δοκιμής.
            
         
               6.1.2.2.
            
            
               Εάν η τεχνική υπηρεσία, μετά από διαβούλευση με τον κατασκευαστή του οχήματος, κρίνει ότι οι τροποποιήσεις του τύπου οχήματος δεν δικαιολογούν την επανάληψη πλήρους δοκιμής, επιτρέπεται να διενεργηθεί επιμέρους δοκιμή. Αυτό μπορεί να γίνει, για παράδειγμα, στην περίπτωση που η μάζα αναφοράς δεν διαφέρει σε ποσοστό μεγαλύτερο του 8 % από τη μάζα του αρχικού οχήματος ή εάν παραμένει αμετάβλητος ο αριθμός των εμπροσθίων καθισμάτων. Τροποποιήσεις του τύπου καθισμάτων ή των εσωτερικών εξαρτημάτων δεν συνεπάγονται αυτομάτως την επανάληψη πλήρους δοκιμής. Παράδειγμα αντιμετώπισης αυτού του προβλήματος δίνεται στο παράρτημα 8.
            
         
               6.2.
            
            
               Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας που εφαρμόζουν τον παρόντα κανονισμό, σύμφωνα με τη διαδικασία που ορίζεται στην παράγραφο 4.4 ανωτέρω.
            
         
               6.3.
            
            
               Η αρμόδια αρχή που εκδίδει επέκταση έγκρισης χορηγεί αύξοντα αριθμό σε κάθε έγγραφο με το οποίο κοινοποιείται επέκταση.
            
         7.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   Οι διαδικασίες σχετικά με τη συμμόρφωση της παραγωγής είναι οι καθοριζόμενες στο προσάρτημα 2 της συμφωνίας (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
   
               7.1.
            
            
               Κάθε όχημα που εγκρίνεται σύμφωνα με τον παρόντα κανονισμό πρέπει να κατασκευάζεται έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις που ορίζονται στην παράγραφο 5 ανωτέρω.
            
         
               7.2.
            
            
               Ο κάτοχος της έγκρισης εξασφαλίζει ότι για κάθε τύπο οχήματος διενεργούνται τουλάχιστον οι δοκιμές που αφορούν τη λήψη των μετρήσεων.
            
         
               7.3.
            
            
               Η αρχή η οποία χορήγησε την έγκριση τύπου μπορεί ανά πάσα στιγμή να επαληθεύει τις μεθόδους ελέγχου της συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα αυτών των ελέγχων επαλήθευσης είναι ένας ανά διετία.
            
         8.   ΚΥΡΩΣΕΙΣ ΛΟΓΩ ΜΗ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ
   
               8.1.
            
            
               Η έγκριση που χορηγείται σε τύπο οχήματος σύμφωνα με τον παρόντα κανονισμό μπορεί να ανακληθεί εάν δεν πληρούνται οι απαιτήσεις που ορίζονται στην παράγραφο 7.1 ανωτέρω ή εάν το επιλεγμένο όχημα ή τα επιλεγμένα οχήματα απέτυχε(-αν) στους ελέγχους που προσδιορίζονται στην παράγραφο 7.2 ανωτέρω.
            
         
               8.2.
            
            
               Εάν ένα από τα συμβαλλόμενα μέρη της συμφωνίας που εφαρμόζουν τον παρόντα κανονισμό ανακαλεί έγκριση την οποία έχει χορηγήσει προηγουμένως, πληροφορεί αμέσως σχετικά τα άλλα συμβαλλόμενα μέρη που εφαρμόζουν τον παρόντα κανονισμό με έντυπο ανακοίνωσης που συμμορφώνεται προς το υπόδειγμα του παραρτήματος 1 του παρόντος κανονισμού.
            
         9.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
   Εάν ο κάτοχος της έγκρισης διακόψει οριστικά την παραγωγή ενός τύπου οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή που χορήγησε την έγκριση. Αφού λάβει τη σχετική κοινοποίηση η αρχή ενημερώνει τα άλλα συμβαλλόμενα μέρη της συμφωνίας του 1958 που εφαρμόζουν τον παρόντα κανονισμό με τη διαβίβαση δελτίου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
   10.   ΜΕΤΑΒΑΤΙΚΕΣ ΔΙΑΤΑΞΕΙΣ
   
               10.1.
            
            
               Από την ημερομηνία της επίσημης έναρξης ισχύος του Συμπληρώματος 1 στη σειρά τροποποιήσεων 02 του παρόντος κανονισμού, κανένα συμβαλλόμενο μέρος που εφαρμόζει τον παρόντα κανονισμό δεν αρνείται τη χορήγηση εγκρίσεων ΟΕΕ σύμφωνα με τον παρόντα κανονισμό, όπως τροποποιήθηκε με το Συμπλήρωμα 1 στη σειρά τροποποιήσεων 02.
            
         
               10.2.
            
            
               Με έναρξη 12 μήνες μετά την ημερομηνία έναρξης της ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση ΟΕΕ μόνο εάν ο προς έγκριση τύπος οχήματος συμμορφώνεται με τις απαιτήσεις του παρόντος κανονισμού όπως τροποποιήθηκε από τη σειρά τροποποιήσεων 02.
            
         
               10.3.
            
            
               Με έναρξη 60 μήνες μετά την ημερομηνία έναρξης της ισχύος της σειράς τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό δύνανται να αρνηθούν την πρώτη εθνική καταχώριση (πρώτη έναρξη ισχύος) των οχημάτων τα οποία δεν πληρούν τις απαιτήσεις του παρόντος κανονισμού όπως τροποποιήθηκε από τη σειρά τροποποιήσεων 02.
            
         
               10.4.
            
            
               Με έναρξη 36 μήνες μετά την ημερομηνία έναρξης της ισχύος του Συμπληρώματος 1 στη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό θα χορηγούν έγκριση ΟΕΕ μόνο εάν ο προς έγκριση τύπος οχήματος συμμορφώνεται με τις απαιτήσεις του παρόντος κανονισμού όπως τροποποιήθηκε από το Συμπλήρωμα 1 στη σειρά τροποποιήσεων 02.
            
         
               10.5.
            
            
               Με έναρξη 84 μήνες μετά την ημερομηνία έναρξης ισχύος του Συμπληρώματος 1 στη σειρά τροποποιήσεων 02, τα συμβαλλόμενα μέρη που εφαρμόζουν τον παρόντα κανονισμό δύνανται να αρνηθούν την πρώτη εθνική καταχώριση (πρώτη έναρξη ισχύος) των οχημάτων τα οποία δεν πληρούν τις απαιτήσεις του παρόντος κανονισμού όπως τροποποιήθηκε από το Συμπλήρωμα 1 στη σειρά τροποποιήσεων 02.
            
         11.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη γραμματεία των Ηνωμένων Εθνών τις ονομασίες και τις διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης, και των διοικητικών υπηρεσιών που χορηγούν την έγκριση και στις οποίες πρέπει να αποστέλλονται τα έντυπα πιστοποίησης έγκρισης ή επέκτασης, απόρριψης ή ανάκλησης έγκρισης που εκδίδονται σε άλλες χώρες.
   
      (1)  1 για την Γερμανία, 2 για την Γαλλία, 3 για την Ιταλία, 4 για τις Κάτω Χώρες, 5 για την Σουηδία, 6 για το Βέλγιο, 7 για την Ουγγαρία, 8 για την Δημοκρατία της Τσεχίας, 9 για την Ισπανία, 10 για την Γιουγκοσλαβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (άνευ αντιστοιχίας), 16 για την Νορβηγία, 17 για την Φινλανδία, 18 για τη Δανία, 19 για την Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για την Σλοβενία, 27 για την Σλοβακία, 28 για την Λευκορωσία, 29 για την Εσθονία, 30 (άνευ αντιστοιχίας), 31 για την Βοσνία-Ερζεγοβίνη, 32 για τη Λεττονία, 33 (άνευ αντιστοιχίας), 34 για τη Βουλγαρία, 35-36 (άνευ αντιστοιχίας), 37 για την Τουρκία, 38-39 (άνευ αντιστοιχίας), 40 για την Πρώην Γιουγκοσλαβική Δημοκρατία της Μακεδονίας, 41 (άνευ αντιστοιχίας), 42 για την Ευρωπαϊκή Κοινότητα (εγκρίσεις χορηγούνται από τα κράτη μέλη της με τα αντίστοιχα σήματα της ΟΕΕ), 43 για την Ιαπωνία, 44 (άνευ αντιστοιχίας), 45 για την Αυστραλία και 46 για την Ουκρανία. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη συμφωνία σχετικά με την υιοθέτηση ενιαίων όρων για την έγκριση και την αμοιβαία αναγνώριση της έγκρισης εξαρτημάτων και κατασκευαστικών μερών των μηχανοκίνητων οχημάτων, και οι αριθμοί που θα χορηγηθούν κατ' αυτόν τον τρόπο θα κοινοποιηθούν από τον Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της Συμφωνίας.
   
      (2)  Μέχρι τις 30 Σεπτεμβρίου 1998, για τις απαιτήσεις δοκιμών περιορίζεται το φάσμα των κανονικών κατά μήκος ρυθμίσεων έτσι ώστε το σημείο Η να κείται εντός του διαστήματος ανοίγματος της θύρας.
   
      ΠΑΡΑΡΤΗΜΑ 1
      [μέγιστο μέγεθος: Α4 (210 × 297 mm)]
      ΚΟΙΝΟΠΟΙΗΣΗ
      
         
   
   
      ΠΑΡΑΡΤΗΜΑ 2
      ΔΙΑΤΑΞΕΙΣ ΤΟΥ ΣΗΜΑΤΟΣ ΕΓΚΡΙΣΗΣ
      Υπόδειγμα A
      (βλέπε παράγραφο 4.5 του παρόντος κανονισμού)
      
         
      a = 8 mm τουλάχιστον
      Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί όσον αφορά την προστασία των επιβατών σε περίπτωση πλευρικής σύγκρουσης, στις Κάτω Χώρες (E4) σύμφωνα με τον κανονισμό αριθ. 95. Ο αριθμός έγκριση δηλώνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 95 όπως τροποποιήθηκε από τη σειρά τροποποιήσεων 01.
      Υπόδειγμα Β
      (βλέπε παράγραφο 4.6 του παρόντος κανονισμού)
      
         
      a = 8 mm τουλάχιστον
      Το ανωτέρω σήμα έγκρισης τοποθετημένο σε όχημα δηλώνει ότι ο συγκεκριμένος τύπος οχήματος έχει εγκριθεί στις Κάτω Χώρες (E4) σύμφωνα με τους κανονισμούς αριθ. 95 και 24 (1). (Στην περίπτωση του τελευταίου κανονισμού το πρόσθετο σύμβολο που ακολουθεί τον αριθμό του κανονισμού δηλώνει ότι ο διορθωμένος συντελεστής απορρόφησης είναι 1,30 m1). Τα δύο πρώτα ψηφία του αριθμού έγκρισης δηλώνουν ότι κατά την ημερομηνία που χορηγήθηκαν οι αντίστοιχες εγκρίσεις ο κανονισμός αριθ. 95 περιελάμβανε τη σειρά τροποποιήσεων 01 και ο κανονισμός αριθ. 24 περιελάμβανε τη σειρά τροποποιήσεων 03.
      
         (1)  Ο τελευταίος αριθμός δίνεται μόνο ως παράδειγμα.
   
   
      ΠΑΡΑΡΤΗΜΑ 3
      ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ ΓΙΑ ΤΙΣ ΘΕΣΕΙΣ ΚΑΘΗΜΕΝΩΝ ΣΤΑ ΜΗΧΑΝΟΚΙΝΗΤΑ ΟΧΗΜΑΤΑ
      1.   ΣΚΟΠΟΣ
      Η περιγραφόμενη στο παρόν παράρτημα διαδικασία χρησιμοποιείται για τον καθορισμό της θέσης του σημείου «Η» και της πραγματικής γωνίας του κορμού για μία ή πολλές θέσεις καθημένων σε μηχανοκίνητο όχημα και για την επαλήθευση της σχέσης των μετρούμενων δεδομένων προς τις προβλεπόμενες από τη μελέτη προδιαγραφές που δίνει ο κατασκευαστής του οχήματος (1).
      2.   ΟΡΙΣΜΟΙ
      Για τους σκοπούς του παρόντος παραρτήματος:
      
                  2.1.
               
               
                  Ως «δεδομένα αναφοράς» νοούνται ένα ή περισσότερα από τα ακόλουθα χαρακτηριστικά θέσης καθημένου:
               
            
                  2.1.1
               
               
                  τα σημεία «Η» και «R» και η μεταξύ τους σχέση,
               
            
                  2.1.2.
               
               
                  η πραγματική και η προβλεπόμενη από τη μελέτη γωνία του κορμού και η μεταξύ τους σχέση.
               
            
                  2.2.
               
               
                  Ως «τρισδιάστατη μηχανή σημείου “Η”» (μηχανή 3-D H) νοείται η διάταξη που χρησιμοποιείται για τον προσδιορισμό των σημείων «Η» και των πραγματικών γωνιών του κορμού. Η εν λόγω διάταξη περιγράφεται στο προσάρτημα 1 του παρόντος παραρτήματος.
               
            
                  2.3.
               
               
                  Ως «σημείο “Η”» νοείται το κέντρο περιστροφής κορμού και μηρών της μηχανής 3-D H που είναι εγκατεστημένη στο κάθισμα του οχήματος σύμφωνα με την κατωτέρω παράγραφο 4. Το σημείο «Η» βρίσκεται στο κέντρο του άξονα συμμετρίας της διάταξης μεταξύ των στοχάστρων του σημείου «Η» εκατέρωθεν της μηχανής 3-D H. Το σημείο «Η» αντιστοιχεί θεωρητικώς στο σημείο «R» (βλέπε κατωτέρω παράγραφο 3.2.2 για ανοχές). Αφού προσδιοριστεί σύμφωνα με την περιγραφόμενη στην παράγραφο 4 διαδικασία, το σημείο «Η» θεωρείται σταθερό σε σχέση με το συγκρότημα καθίσματος-μαξιλαριού και ότι κινείται με αυτό όταν ρυθμίζεται το κάθισμα.
               
            
                  2.4.
               
               
                  Ως «σημείο “R”» ή «σημείο αναφοράς καθημένου» νοείται προβλεπόμενο από τη μελέτη σημείο που προσδιορίζεται από τον κατασκευαστή του οχήματος για κάθε θέση καθημένου και οριζόμενο ως προς τρισδιάστατο σύστημα αναφοράς.
               
            
                  2.5.
               
               
                  Ως «γραμμή του κορμού» νοείται ο άξονας συμμετρίας της στήλης της μηχανής 3-D H με τη στήλη στην απώτατη πίσω θέση.
               
            
                  2.6.
               
               
                  Ως «πραγματική γωνία του κορμού» νοείται η γωνία μεταξύ κατακόρυφης γραμμής μέσω του σημείου «Η» και της γραμμής του κορμού, η οποία μετράται με τη χρήση του μοιρογνωμονίου πλάτης επί της μηχανής 3-D H. Η πραγματική γωνία του κορμού αντιστοιχεί θεωρητικώς στην προβλεπόμενη από τη μελέτη γωνία του κορμού (βλέπε κατωτέρω παράγραφο 3.2.2 για τυχόν αποκλίσεις).
               
            
                  2.7.
               
               
                  Ως «προβλεπόμενη από τη μελέτη γωνία του κορμού» νοείται η μετρούμενη γωνία μεταξύ κατακόρυφης γραμμής μέσω του σημείου «R» και της γραμμής του κορμού στη θέση που αντιστοιχεί στην προβλεπόμενη από την μελέτη θέση του ερεισίνωτου την οποία καθορίζει ο κατασκευαστής του οχήματος.
               
            
                  2.8.
               
               
                  Ως «επίπεδο συμμετρίας του επιβάτη» (C/LO) νοείται το διερχόμενο διά του μέσου της μηχανής 3-D H επίπεδο τοποθετημένης σε κάθε οριζόμενη θέση καθημένου· εκφράζεται με τη συντεταγμένη του σημείου «Η» στον άξονα «Υ». Για μεμονωμένα καθίσματα, το επίπεδο συμμετρίας του καθίσματος συμπίπτει με το επίπεδο συμμετρίας του επιβάτη. Για άλλου είδους καθίσματα, το επίπεδο συμμετρίας του επιβάτη καθορίζεται από τον κατασκευαστή.
               
            
                  2.9.
               
               
                  Ως «τρισδιάστατο σύστημα αναφοράς» νοείται το περιγραφόμενο στο προσάρτημα 2 του παρόντος παραρτήματος σύστημα.
               
            
                  2.10.
               
               
                  Ως «βασικά σημεία» νοούνται τα φυσικά σημεία (οπές, επιφάνειες, σημάδια ή εγκοπές) στο αμάξωμα του οχήματος όπως ορίζονται από τον κατασκευαστή.
               
            
                  2.11.
               
               
                  Ως «μετρητική στάση του οχήματος» νοείται η θέση του οχήματος όπως ορίζεται από τις συντεταγμένες των βασικών σημείων στο τρισδιάστατο σύστημα αναφοράς.
               
            3.   ΑΠΑΙΤΗΣΕΙΣ
      3.1.   Παρουσίαση των δεδομένων
      Για κάθε θέση καθημένου όπου απαιτούνται δεδομένα αναφοράς για να αποδειχθεί η συμμόρφωση προς τις διατάξεις του παρόντος κανονισμού, όλα ή μια ενδεδειγμένη επιλογή των ακόλουθων δεδομένων πρέπει να παρουσιάζονται υπό τη μορφή που υποδεικνύεται στο προσάρτημα 3 του παρόντος παραρτήματος:
      
                  3.1.1.
               
               
                  οι συντεταγμένες του σημείου «R» ως προς το τρισδιάστατο σύστημα αναφοράς·
               
            
                  3.1.2.
               
               
                  η προβλεπόμενη από τη μελέτη γωνία του κορμού·
               
            
                  3.1.3.
               
               
                  όλα τα στοιχεία που είναι αναγκαία για τη ρύθμιση του καθίσματος (εφόσον είναι ρυθμιζόμενο) στη θέση μέτρησης που ορίζεται στην παράγραφο 4.3 κατωτέρω.
               
            3.2.   Σχέση μεταξύ μετρούμενων δεδομένων και προβλεπόμενων από τη μελέτη προδιαγραφών.
      
                  3.2.1.
               
               
                  Οι συντεταγμένες του σημείου «Η» και η τιμή της πραγματικής γωνίας του κορμού που διαπιστώνεται με την οριζόμενη στην κατωτέρω παράγραφο 4 διαδικασία συγκρίνονται, αντίστοιχα, με τις συντεταγμένες του σημείου «R» και την τιμή της προβλεπόμενης από τη μελέτη γωνίας του κορμού που δηλώνει ο κατασκευαστής του οχήματος.
               
            
                  3.2.2.
               
               
                  Οι σχετικές θέσεις των σημείων «R» και «Η» καθώς και η σχέση μεταξύ της προβλεπόμενης από τη μελέτη γωνίας του κορμού και της αντίστοιχης πραγματικής θεωρούνται ικανοποιητικές για την υπό θεώρηση θέση καθημένου, αν το σημείο «Η», όπως ορίζεται από τις συντεταγμένες του, κείται εντός τετραγώνου πλευράς μήκους 50 mm με οριζόντιες και κατακόρυφες πλευρές των οποίων οι διαγώνιοι τέμνονται στο σημείο «R» και αν η πραγματική γωνία του κορμού δεν διαφέρει περισσότερο από 5o της προβλεπόμενης από τη μελέτη γωνίας.
               
            
                  3.2.3.
               
               
                  Αν πληρούνται οι ανωτέρω συνθήκες το σημείο «R» και η προβλεπόμενη από τη μελέτη γωνία του κορμού χρησιμοποιούνται για να αποδειχθεί η συμμόρφωση προς τις διατάξεις του παρόντος κανονισμού.
               
            
                  3.2.4.
               
               
                  Αν το σημείο «Η» ή η πραγματική γωνία του κορμού δεν ανταποκρίνονται στις απαιτήσεις της ανωτέρω παραγράφου 3.2.2, διενεργείται δύο ακόμη φορές (συνολικά τρεις φορές) προσδιορισμός του σημείου «Η» και της πραγματικής γωνίας του κορμού. Αν τα αποτελέσματα σε δύο από τις ανωτέρω τρεις δοκιμές ικανοποιούν τις απαιτήσεις, ισχύουν οι προβλεπόμενες στην ανωτέρω παράγραφο 3.2.3 συνθήκες.
               
            
                  3.2.5.
               
               
                  Αν τα αποτελέσματα δύο τουλάχιστον από τις τρεις περιγραφόμενες στην ανωτέρω παράγραφο 3.2.4 δοκιμές δεν ικανοποιούν τις απαιτήσεις της ανωτέρω παραγράφου 3.2.2 ή αν δεν μπορεί να διενεργηθεί επαλήθευση λόγω έλλειψης πληροφοριών από τον κατασκευαστή του οχήματος σχετικά με τη θέση του σημείου «R» ή με την προβλεπόμενη από τη μελέτη γωνία του κορμού, σε όλες τις περιπτώσεις που στον παρόντα κανονισμό γίνεται παραπομπή στο σημείο «R» ή στην προβλεπόμενη από την μελέτη γωνία του κορμού χρησιμοποιείται και θεωρείται ότι ισχύει το κέντρο βάρους των τριών μετρηθέντων σημείων ή ο μέσος όρος των τριών μετρηθεισών γωνιών.
               
            4.   ΔΙΑΔΙΚΑΣΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΟΥ ΣΗΜΕΙΟΥ «Η» ΚΑΙ ΤΗΣ ΠΡΑΓΜΑΤΙΚΗΣ ΓΩΝΙΑΣ ΤΟΥ ΚΟΡΜΟΥ
      
                  4.1.
               
               
                  Kατά την κρίση του κατασκευαστή, σταθεροποιείται η θερμοκρασία του οχήματος στους 20 ± 10 oC για να εξασφαλιστεί ότι η θερμοκρασία του υλικού του καθίσματος είναι η θερμοκρασία περιβάλλοντος χώρου. Αν το προς έλεγχο κάθισμα δεν έχει χρησιμοποιηθεί ποτέ, το κάθισμα φορτίζεται δύο φορές επί ένα λεπτό της ώρας με καθήμενο άτομο ή διάταξη βάρους 70 έως 80 kg για να καμφθεί το μαξιλάρι και το ερεισίνωτο. Αν ζητήσει ο κατασκευαστής, όλες οι ομάδες καθισμάτων παραμένουν άνευ φορτίου επί τουλάχιστον 30 min πριν εγκατασταθεί η μηχανή 3-D H.
               
            
                  4.2.
               
               
                  Το όχημα πρέπει να βρίσκεται στη μετρητική στάση που ορίζεται στην ανωτέρω παράγραφο 2.11.
               
            
                  4.3.
               
               
                  Το κάθισμα, εφόσον είναι ρυθμιζόμενο, ρυθμίζεται πρώτα στην απώτατη πίσω κανονική θέση οδήγησης ή απλής επόχησης, όπως δηλώνει ο κατασκευαστής του οχήματος, λαμβάνοντας υπόψη μόνο τη ρύθμιση του καθίσματος στο διαμήκη άξονα και όχι τη μετακίνηση του καθίσματος για σκοπούς διαφορετικούς από τις κανονικές θέσεις οδήγησης ή απλής επόχησης. Στις περιπτώσεις που υπάρχουν και άλλοι τρόποι ρύθμισης του καθίσματος (κατακόρυφη, γωνιακή, ερεισίνωτου κ.λπ.), το κάθισμα πρέπει να ρυθμίζεται όπως ορίζει ο κατασκευαστής του οχήματος. Για τα αναρτώμενα καθίσματα, η κατακόρυφη θέση πρέπει να είναι σταθεροποιημένη στην αντιστοιχούσα στην κανονική θέση οδήγησης όπως ορίζεται από τον κατασκευαστή.
               
            
                  4.4.
               
               
                  Η επιφάνεια της θέσης καθημένου που έρχεται σε επαφή με τη μηχανή 3-D H πρέπει να καλύπτεται από βαμβακερή μουσελίνα επαρκούς μεγέθους και κατάλληλης υφής, περιγραφόμενο ως βαμβακερό ύφασμα απλής ύφανσης με 18,9 νήματα ανά cm2 και βάρος 0,228 kg/m2, ή πλεγμένο ή μη υφαντό ύφασμα ισοδύναμων χαρακτηριστικών. Εάν η δοκιμή εκτελείται σε κάθισμα εκτός του οχήματος, το δάπεδο επί του οποίου είναι τοποθετημένο το κάθισμα πρέπει να έχει τα ίδια βασικά χαρακτηριστικά (2) με το δάπεδο του οχήματος στο οποίο προορίζεται να χρησιμοποιηθεί το κάθισμα.
               
            
                  4.5.
               
               
                  Το συγκρότημα καθίσματος και πλάτης της μηχανής 3-D H τοποθετείται έτσι ώστε το επίπεδο συμμετρίας του επιβάτη (C/LO) να συμπίπτει με το επίπεδο συμμετρίας της μηχανής 3-D H. Εάν το ζητήσει ο κατασκευαστής, η μηχανή 3-D H επιτρέπεται να μετακινηθεί προς τα μέσα ως προς τον άξονα C/LO σε περίπτωση που η μηχανή 3-D H προεξέχει τόσο προς τα έξω ώστε το άκρο του καθίσματος να μην επιτρέπει την οριζοντίωσή της.
               
            
                  4.6.
               
               
                  Τα συγκροτήματα πέλματος και κνήμης στερεώνονται στο συγκρότημα κοιλώματος του καθίσματος, είτε μεμονωμένα είτε χρησιμοποιώντας την άγκυρα και το συγκρότημα κνήμης. Γραμμή διερχόμενη μέσω των στοχάστρων του σημείου «Η» πρέπει να είναι παράλληλη προς το έδαφος και κάθετη προς το διάμηκες επίπεδο συμμετρίας του καθίσματος.
               
            
                  4.7.
               
               
                  Ρυθμίζεται η θέση των ποδιών και των κάτω άκρων της μηχανής 3-D H ως εξής:
               
            4.7.1.   Προβλεπόμενη θέση καθήμενου: οδηγού και επιβάτη εμπρόσθιας εξωτερικής θέσης.
      
      
                  4.7.1.1.
               
               
                  Αμφότερα τα συγκροτήματα ποδιών και κάτω άκρων πρέπει να μετακινηθούν προς τα εμπρός κατά τέτοιο τρόπο ώστε να είναι φυσική η στάση των ποδιών επί του δαπέδου, εάν χρειάζεται, μεταξύ των ποδοπλήκτρων. Στο μέτρο του δυνατού το αριστερό πέλμα να ευρίσκεται αριστερά του άξονα συμμετρίας της μηχανής 3-D H σε περίπου ίση απόσταση με εκείνη του δεξιού πέλματος προς τα δεξιά. Εξακριβώνεται με το αλφάδι ότι η μηχανή 3-D H είναι οριζοντιωμένη εγκαρσίως, επαναρρυθμίζοντας εάν χρειάζεται το κοίλωμα του καθίσματος ή ρυθμίζοντας προς τα πίσω τα συγκροτήματα κάτω άκρων και ποδών. Η γραμμή που διέρχεται μέσω των στοχάστρων του σημείου «Η» πρέπει να διατηρείται κάθετη προς το διάμηκες επίπεδο συμμετρίας του καθίσματος.
               
            
                  4.7.1.2.
               
               
                  Εάν το αριστερό κάτω άκρο δεν είναι δυνατόν να κρατηθεί παράλληλο προς το δεξιό κάτω άκρο και το αριστερό πόδι δεν μπορεί να στηριχτεί στην κατασκευή, μετακινείται το αριστερό πόδι μέχρι να στηριχτεί. Πρέπει να διατηρείται η ευθυγράμμιση των στοχάστρων.
               
            4.7.2.   Προβλεπόμενη θέση καθημένου: πίσω εξωτερική
      
      Για τα πίσω ή βοηθητικά καθίσματα, τα κάτω άκρα τοποθετούνται όπως ορίζει ο κατασκευαστής. Εάν έτσι τα πέλματα αναπαύονται σε διαφορετικής στάθμης τμήματα του δαπέδου, χρησιμεύει ως αναφορά το πέλμα που πρώτο έρχεται σε επαφή με το εμπρόσθιο κάθισμα και το άλλο πέλμα διευθετείται έτσι ώστε το αλφάδι για τον εγκάρσιο προσανατολισμό του καθίσματος της διάταξης να είναι οριζοντιωμένο.
      
                  4.7.3.
               
               
                  Άλλες υποδεικνυόμενες θέσεις καθημένων:
                  Ακολουθείται η γενική διαδικασία που προβλέπεται στο ανωτέρω σημείο 4.7.1 με τη διαφορά ότι τα πέλματα τοποθετούνται όπως ορίζεται από τον κατασκευαστή του οχήματος.
               
            
                  4.8.
               
               
                  Αναρτώνται τα βαρίδια κνήμης και μηρού και οριζοντιώνεται η μηχανή 3-D H.
               
            
                  4.9.
               
               
                  Στο κοίλωμα της πλάτης δίδεται κλίση προς τα εμπρός μέχρι την εμπρόσθια θέση ακινητοποίησης και η μηχανή 3-D H σύρεται μακριά από το ερεισίνωτο χρησιμοποιώντας την άγκυρα που συνδέει τα γόνατα. Η μηχανή 3-D H επαναδιευθετείται επάνω στο κάθισμα με μία από τις ακόλουθες μεθόδους:
               
            
                  4.9.1.
               
               
                  Εάν η μηχανή 3-D H τείνει να ολισθήσει προς τα πίσω, χρησιμοποιείται η ακόλουθη διαδικασία. Η μηχανή 3-D H αφήνεται ελεύθερη να ολισθήσει προς τα πίσω έως ότου να μην απαιτείται πλέον οριζόντια προς τα εμπρός δύναμη συγκράτησης επί της άγκυρας, δηλαδή έως ότου το κοίλωμα της πλάτης έρθει σε επαφή με το ερεισίνωτο. Εάν χρειάζεται επανατοποθετείται η κνήμη.
               
            
                  4.9.2.
               
               
                  Εάν η μηχανή 3-D H δεν τείνει να ολισθήσει προς τα πίσω, χρησιμοποιείται η ακόλουθη διαδικασία. Η μηχανή 3-D H σύρεται προς τα πίσω ασκώντας στην άγκυρα οριζόντια προς τα πίσω δύναμη έως ότου το κοίλωμα του καθίσματος να έρθει σε επαφή με το ερεισίνωτο (βλέπε σχήμα 2 στο προσάρτημα 1 του παρόντος παραρτήματος).
               
            
                  4.10.
               
               
                  Στο συγκρότημα πλάτης και κοιλώματος της μηχανής 3-D H ασκείται δύναμη 100 ± 10 N στην τομή του μοιρογνωμονίου ισχίου και της θήκης της άγκυρας. Η φορά άσκησης της δύναμης είναι γραμμή διερχόμενη από την ανωτέρω τομή και σημείο μόλις άνω της θήκης της ράβδου που αναπαριστά τους μηρούς (βλέπε σχήμα 2 στο προσάρτημα 1 του παρόντος παραρτήματος). Ακολουθεί προσεκτική επαναφορά του κοιλώματος της πλάτης στο ερεισίνωτο του καθίσματος. Σε όλα τα απομένοντα στάδια της διαδικασίας πρέπει να λαμβάνεται μέριμνα ώστε να αποτρέπεται η προς τα εμπρός ολίσθηση της μηχανής 3-D H.
               
            
                  4.11.
               
               
                  Τοποθετούνται τα βαρίδια του δεξιού και αριστερού γλουτού και έπειτα, εναλλάξ, τα οκτώ βαρίδια του κορμού.
                  Διατηρείται οριζοντιωμένη η μηχανή 3-D H.
               
            
                  4.12.
               
               
                  Στο κοίλωμα της πλάτης δίνεται κλίση προς τα εμπρός για να χαλαρώσει η πίεση επί του ερεισινώτου του καθίσματος. Η μηχανή 3-D H πρέπει να σειστεί προς τις δύο πλευρές διαγράφοντας τόξο 10o (5o προς κάθε πλευρά του κατακόρυφου επίπεδου συμμετρίας) τρεις φορές για να εξαλειφθούν τυχόν συσσωρευμένες δυνάμεις τριβής μεταξύ της μηχανής 3-D H και του καθίσματος.
                  Ενώ σείεται η μηχανή, η άγκυρα της μηχανής 3-D H πιθανώς να τείνει να αποκλίνει από την καθορισθείσα οριζόντια και κατακόρυφη ευθυγράμμιση. Ως εκ τούτου, η άγκυρα πρέπει να συγκρατείται ασκώντας κατάλληλη πλευρική δύναμη ενόσω σείεται. Κατά τη συγκράτηση της άγκυρας και ενόσω σείεται η μηχανή 3-D H πρέπει να λαμβάνεται μέριμνα ώστε να διασφαλίζεται ότι δεν ασκούνται εξ αμελείας κατακόρυφες ή διαμήκεις εξωτερικές δυνάμεις.
                  Στη διάρκεια του παρόντος σταδίου δεν επιβάλλεται η συγκράτηση ή πρόσδεση των πελμάτων της μηχανής 3-D H. Εάν τα πέλματα αλλάζουν θέση, πρέπει να είναι δυνατόν προς στιγμή να παραμείνουν στη στάση αυτή.
                  Ακολουθεί προσεκτική επαναφορά του κοιλώματος της πλάτης στο ερεισίνωτο του καθίσματος και ελέγχεται ότι τα δύο αλφάδια δείχνουν στη θέση μηδέν. Τα πέλματα που ενδεχομένως έχουν μετατοπισθεί κατά τη διάρκεια του κλυδωνισμού της μηχανής 3-D H πρέπει να επανατοποθετηθούν ως εξής:
                  
                               
                           
                           
                              Εναλλάξ, κάθε πέλμα ανυψώνεται το ελάχιστο αναγκαίο από το δάπεδο μέχρις ότου να μην μετακινείται άλλο. Κατά τη διάρκεια αυτής της ανύψωσης τα πέλματα πρέπει να είναι ελεύθερα να περιστραφούν και δεν πρέπει να ασκούνται δυνάμεις προς τα εμπρός ή πλευρικές. Όταν κάθε πέλμα επανατοποθετηθεί στην κάτω θέση η πτέρνα πρέπει να ακουμπά στην προς τούτο προβλεπόμενη κατασκευή.
                           
                        
                               
                           
                           
                              Ελέγχεται ότι το πλευρικό αλφάδι κλίσης δείχνει στη θέση μηδέν· εάν χρειάζεται, στην κορυφή του κοιλώματος της πλάτης ασκείται πλευρική δύναμη επαρκής ώστε το κοίλωμα καθίσματος της μηχανής 3-D H να επικαθίσει οριζοντίως επί του καθίσματος.
                           
                        
            
                  4.13.
               
               
                  Κρατώντας την άγκυρα για να αποφευχθεί η προς τα εμπρός ολίσθηση της μηχανής 3-D H επί του μαξιλαριού του καθίσματος, διενεργούνται τα εξής:
                  
                              α)
                           
                           
                              επαναφορά του κοιλώματος της πλάτης στο ερεισίνωτο του καθίσματος·
                           
                        
                              β)
                           
                           
                              εναλλάξ, ασκείται και αφαιρείται οριζόντια προς τα πίσω δύναμη, μη υπερβαίνουσα τα 25 Ν, στη ράβδο της γωνίας της πλάτης και σε ύψος περίπου στο μέσον των βαριδιών που κορμού, έως ότου το μοιρογνωμόνιο του ισχίου να δείχνει ότι επετεύχθη σταθεροποίηση μετά την αφαίρεση της δύναμης. Πρέπει να λαμβάνεται μέριμνα ώστε να εξασφαλίζεται ότι στη μηχανή 3-D H δεν ασκούνται εξωτερικές δυνάμεις προς τα κάτω ή πλευρικές. Εάν χρειάζεται επιπλέον οριζοντίωση της μηχανής 3-D H, πρέπει να περιστραφεί προς τα εμπρός το κοίλωμα της πλάτης, να επανοριζοντιωθεί και να επαναληφθεί η διαδικασία από την παράγραφο 4.12 και εξής.
                           
                        
            
                  4.14.
               
               
                  Εκτελούνται όλες τις μετρήσεις:
               
            
                  4.14.1.
               
               
                  Οι συντεταγμένες του σημείου «Η» μετρούνται ως προς το τρισδιάστατο σύστημα αναφοράς.
               
            
                  4.14.2.
               
               
                  Η πραγματική γωνία του κορμού λαμβάνεται στο μοιρογνωμόνιο πλάτης της μηχανής 3-D H με τη στήλη στην απώτατη πίσω θέση.
               
            
                  4.15.
               
               
                  Εάν ζητηθεί να επαναληφθεί η εγκατάσταση της μηχανής 3-D H, το συγκρότημα του καθίσματος πρέπει να παραμείνει χωρίς φορτίο επί 30 λεπτά τουλάχιστον πριν επαναληφθεί η διαδικασία. Η μηχανή 3-D H δεν πρέπει να παραμένει με φορτία επί του συγκροτήματος του καθίσματος για χρόνο περισσότερο από τον απαιτούμενο για την εκτέλεση της δοκιμής.
               
            
                  4.16.
               
               
                  Όταν τα καθίσματα της ίδιας σειράς καθισμάτων είναι δυνατόν να θεωρηθούν παρόμοια (πάγκος καθισμάτων, πανομοιότυπα καθίσματα κ.λπ.) για κάθε σειρά καθισμάτων προσδιορίζεται ένα μόνο σημείο «Η» και μία «πραγματική γωνία του κορμού», με την περιγραφόμενη στο προσάρτημα 1 του παρόντος παραρτήματος μηχανή 3-D H επικαθήμενη σε θέση θεωρούμενη ως αντιπροσωπευτική της σειράς καθισμάτων. Η θέση αυτή είναι:
               
            
                  4.16.1.
               
               
                  για την εμπρόσθια σειρά: το κάθισμα του οδηγού·
               
            
                  4.16.2.
               
               
                  για την οπίσθια σειρά ή τις οπίσθιες σειρές: εξωτερικό κάθισμα.
               
            
         (1)  Σε οποιαδήποτε θέση καθημένου εκτός των εμπρόσθιων καθισμάτων όπου το σημείο «Η» δεν είναι δυνατόν να προσδιορισθεί με τη χρήση της «τρισδιάστατης μηχανής σημείου “Η”» ή συναφών διαδικασιών, κατά την κρίση της αρμόδιας αρχής επιτρέπεται να λαμβάνεται ως σημείο αναφοράς το σημείο «R» που δηλώνεται από τον κατασκευαστή.
      
         (2)  Γωνία ανάκλισης, διαφορά ύψους ως προς το βάθρο καθίσματος, υφή επιφανείας κ.λπ.
      
         Προσάρτημα 1
         ΠΕΡΙΓΡΑΦΗ ΤΗΣ ΤΡΙΣΔΙΑΣΤΑΤΗΣ ΜΗΧΑΝΗΣ ΣΗΜΕΙΟΥ «H» (1)
         
         (Μηχανή 3-D H)
         1.   ΚΟΙΛΩΜΑΤΑ ΠΛΑΤΗΣ ΚΑΙ ΚΑΘΙΣΜΑΤΟΣ
         Τα κοιλώματα πλάτης και καθίσματος είναι κατασκευασμένα από ενισχυμένο πλαστικό και μέταλλο· προσομοιώνουν τον ανθρώπινο κορμό και τους μηρούς και αρθρώνονται μηχανικώς στο σημείο «Η». Ένα μοιρογνωμόνιο είναι στερεωμένο στη στήλη που αρθρώνεται στο σημείο «Η» για να μετριέται η πραγματική γωνία του κορμού. Μια ρυθμιζόμενη ράβδος αναπαράστασης των μηρών, στερεωμένη στο κοίλωμα του καθίσματος καθορίζει τον άξονα συμμετρίας των μηρών και χρησιμεύει ως γραμμή βάσης για το μοιρογνωμόνιο του ισχίου.
         2.   ΣΤΟΙΧΕΙΑ ΣΩΜΑΤΟΣ ΚΑΙ ΚΑΤΩ ΑΚΡΩΝ
         Τα τμήματα της κνήμης συναρμόζονται στο συγκρότημα κοιλώματος του καθίσματος με την άγκυρα που συνδέει τους μηρούς, η οποία αποτελεί πλευρική επέκταση της ρυθμιζόμενης ράβδου αναπαράστασης των μηρών. Στα τμήματα της κνήμης είναι ενσωματωμένα μοιρογνωμόνια για τη μέτρηση των γωνιών των γονάτων. Τα συγκροτήματα υποδήματος και άκρου ποδιού είναι βαθμονομημένα για τη μέτρηση της γωνίας του άκρου ποδιού. Η διάταξη προσανατολίζεται στο χώρο με δύο αλφάδια. Βαρίδια που αναπαριστούν το σώμα τοποθετούνται στα αντίστοιχα κέντρα βάρους για να παρέχουν διείσδυση στο κάθισμα ισοδύναμη προς άνδρα βάρους 76 kg. Πρέπει να ελέγχεται κατά πόσον όλες οι αρθρώσεις της μηχανής 3-D H κινούνται ελεύθερα χωρίς αισθητή τριβή.
         Σχήμα 1
         Στοιχεία μηχανής 3-D H
         
            
         Σχήμα 2
         Διαστάσεις στοιχείων μηχανής 3-D H και κατανομή φορτίων
         
            
         
            (1)  Για τις λεπτομέρειες της κατασκευής της μηχανής 3-D H αποταθείτε στην Society of Automobile Engineers (SAE), 400 Commonwealth Drive, Warrendale, Pennsylvania 15096, Ηνωμένες Πολιτείες της Αμερικής.
         Η μηχανή αντιστοιχεί σε αυτήν που περιγράφεται στο πρότυπο ISO 6549-1980.
      
      
         Προσάρτημα 2
         ΤΡΙΣΔΙΑΣΤΑΤΟ ΣΥΣΤΗΜΑ ΑΝΑΦΟΡΑΣ
         
                     1.
                  
                  
                     Το τρισδιάστατο σύστημα αναφοράς ορίζεται από τρία ορθογώνια επίπεδα που καθορίζει ο κατασκευαστής του οχήματος (βλέπε σχήμα) (1).
                  
               
                     2.
                  
                  
                     Η μετρητική στάση του οχήματος καθορίζεται με την τοποθέτηση του οχήματος επί της φέρουσας επιφάνειας κατά τρόπο ώστε οι συντεταγμένες των βασικών σημείων να αντιστοιχούν στις τιμές που δηλώνει ο κατασκευαστής.
                  
               
                     3.
                  
                  
                     Οι συντεταγμένες των σημείων «R» και «H» καθορίζονται ως προς τα βασικά σημεία που ορίζονται από τον κατασκευαστή του οχήματος.
                  
               Σχήμα
         Τρισδιάστατο σύστημα αναφοράς
         
            
         
            (1)  Το σύστημα αναφοράς αντιστοιχεί στο πρότυπο ISO 4130:1978.
      
      
         Προσάρτημα 3
         ΔΕΔΟΜΕΝΑ ΑΝΑΦΟΡΑΣ ΓΙΑ ΤΙΣ ΘΕΣΕΙΣ ΚΑΘΗΜΕΝΩΝ
         1.   ΚΩΔΙΚΟΠΟΙΗΣΗ ΤΩΝ ΔΕΔΟΜΕΝΩΝ ΑΝΑΦΟΡΑΣ
         Τα δεδομένα αναφοράς καταγράφονται σε πίνακα διαδοχικά για κάθε θέση καθημένου. Οι θέσεις καθημένων χαρακτηρίζονται με διψήφιο κωδικό. Το πρώτο ψηφίο είναι αραβικός αριθμός και δηλώνει τη σειρά καθισμάτων, μετρώντας από το εμπρός προς το πίσω τμήμα του οχήματος. Το δεύτερο ψηφίο είναι κεφαλαίο γράμμα που ορίζει τη θέση του καθίσματος σε σειρά καθισμάτων παρατηρούμενη κατά τη φορά μετακίνησης του οχήματος προς τα εμπρός· χρησιμοποιούνται τα ακόλουθα γράμματα:
         
                     L
                  
                  
                     =
                  
                  
                     αριστερά
                  
               
                     C
                  
                  
                     =
                  
                  
                     κέντρο
                  
               
                     R
                  
                  
                     =
                  
                  
                     δεξιά
                  
               2.   ΠΕΡΙΓΡΑΦΗ ΤΗΣ ΜΕΤΡΗΤΙΚΗΣ ΣΤΑΣΗΣ ΤΟΥ ΟΧΗΜΑΤΟΣ
         
                     2.1.
                  
                  
                     Συντεταγμένες των βασικών σημείων
                     X …………………………
                     Y …………………………
                     Z …………………………
                  
               3.   ΠΙΝΑΚΑΣ ΔΕΔΟΜΕΝΩΝ ΑΝΑΦΟΡΑΣ
         
                     3.1.
                  
                  
                     Θέση καθημένου: …………………………
                  
               
                     3.1.1.
                  
                  
                     Συντεταγμένες σημείου «R»
                     X …………………………
                     Y …………………………
                     Z …………………………
                  
               
                     3.1.2.
                  
                  
                     Προβλεπόμενη από τη μελέτη γωνία του κορμού: …………………………
                  
               
                     3.1.3.
                  
                  
                     Προδιαγραφές για τη ρύθμιση του καθίσματος (1)
                     
                     οριζοντίως: …………………………
                     κατακορύφως: …………………………
                     γωνιακώς: …………………………
                     γωνία του κορμού: …………………………
                  
               
            Σημείωση: Να παρατεθούν σε πίνακα τα δεδομένα αναφοράς για περαιτέρω θέσεις καθημένων με αρίθμηση 3.2, 3.3 κ.λπ.
         
            (1)  Διαγράψτε ό,τι δεν ισχύει.
      
   
   
      ΠΑΡΑΡΤΗΜΑ 4
      ΔΙΑΔΙΚΑΣΙΑ ΔΟΚΙΜΗΣ ΣΥΓΚΡΟΥΣΗΣ
      1.   ΕΓΚΑΤΑΣΤΑΣΕΙΣ
      1.1.   Πεδίο δοκιμών
      Ο χώρος των δοκιμών πρέπει να είναι επαρκούς εκτάσεως έτσι ώστε να χωρά το σύστημα πρόωσης του κινητού παραμορφώσιμου φράγματος και να είναι δυνατή η μετατόπιση του οχήματος μετά την πρόσκρουση και η εγκατάσταση του εξοπλισμού δοκιμών. Το τμήμα της επιφάνειας δοκιμών επί του οποίου συντελείται η πρόσκρουση επί του οχήματος και η μετατόπιση πρέπει να είναι οριζόντιο, επίπεδο και καθαρό και να ανταποκρίνεται σε κανονικές συνθήκες ξηρής καθαρής επιφάνειας οδοστρώματος.
      2.   ΣΥΝΘΗΚΕΣ ΔΟΚΙΜΗΣ
      
                  2.1.
               
               
                  Το υπό δοκιμή όχημα βρίσκεται εν στάσει.
               
            
                  2.2.
               
               
                  Τα χαρακτηριστικά του κινητού παραμορφώσιμου φράγματος καθορίζονται στο παράρτημα 5 του παρόντος κανονισμού. Οι απαιτήσεις για την εξέταση καθορίζονται στο προσάρτημα του παραρτήματος 5. Το κινητό παραμορφώσιμο φράγμα εξοπλίζεται με κατάλληλη διάταξη ώστε να αποφεύγεται δεύτερη πρόσκρουση στο ήδη πληγέν όχημα.
               
            
                  2.3.
               
               
                  Η τροχιά που διαγράφει το διάμηκες διάμεσο κατακόρυφο επίπεδο του κινητού παραμορφώσιμου φράγματος πρέπει να είναι κάθετη στο διάμηκες διάμεσο κατακόρυφο επίπεδο του πληττόμενου οχήματος.
               
            
                  2.4.
               
               
                  Το διάμηκες διάμεσο κατακόρυφο επίπεδο του κινητού παραμορφώσιμου φράγματος πρέπει να μην απέχει περισσότερο από ± 25 mm από το εγκάρσιο κατακόρυφο επίπεδο που διέρχεται από το σημείο R του εμπρόσθιου καθίσματος το οποίο είναι πλησίον της πληττόμενης πλευράς του υπό δοκιμή οχήματος. Το οριζόντιο διάμεσο επίπεδο που ορίζεται από τα εξωτερικά πλευρικά κατακόρυφα επίπεδα του εμπρόσθιου τμήματος πρέπει κατά τη στιγμή της πρόσκρουσης να βρίσκεται μεταξύ δύο επιπέδων τα οποία καθορίζονται πριν από τη δοκιμή και απέχουν 25 mm άνω και κάτω του ανωτέρω καθοριζομένου επιπέδου.
               
            
                  2.5.
               
               
                  Τα χρησιμοποιούμενα όργανα πρέπει να συμμορφώνονται με το πρότυπο ISO 6487:1987 εκτός εάν ο παρόν κανονισμός προσδιορίζει διαφορετικά.
               
            
                  2.6.
               
               
                  Η θερμοκρασία του ανδρεικέλου δοκιμών κατά τη στιγμή της δοκιμής πλευρικής πρόσκρουσης πρέπει να είναι σταθερή στους 22 ± 4 oC.
               
            3.   ΤΑΧΥΤΗΤΑ ΔΟΚΙΜΗΣ
      Η ταχύτητα του κινητού παραμορφώσιμου φράγματος κατά τη στιγμή της πρόσκρουσης πρέπει να είναι 50 ± 1 km/h. Η τιμή αυτή πρέπει να παραμένει σταθερή σε απόσταση τουλάχιστον 0,5 m πριν από την πρόσκρουση. Ακρίβεια μέτρησης: 1 τοις εκατό. Ωστόσο, εάν η δοκιμή έχει διενεργηθεί με μεγαλύτερη ταχύτητα πρόσκρουσης και το όχημα πληροί τις απαιτήσεις η δοκιμή θεωρείται επιτυχής.
      4.   ΚΑΤΑΣΤΑΣΗ ΤΟΥ ΟΧΗΜΑΤΟΣ
      4.1.   Γενική προδιαγραφή
      Το υπό δοκιμή όχημα πρέπει να είναι αντιπροσωπευτικό της μαζικής παραγωγής, να περιλαμβάνει τον εξοπλισμό που τοποθετείται κανονικά και να βρίσκεται στην κανονική κατάσταση λειτουργίας. Ορισμένα κατασκευαστικά μέρη επιτρέπεται να αντικατασταθούν ή να αφαιρεθούν εφόσον η αντικατάσταση ή η αφαίρεσή τους δεν επηρεάζει τα αποτελέσματα των δοκιμών.
      4.2.   Προδιαγραφή εξοπλισμού οχήματος
      Το υπό δοκιμή όχημα πρέπει να φέρει όλες τι προαιρετικές διατάξεις ή εξαρτήματα που ενδέχεται να επηρεάσουν τα αποτελέσματα της δοκιμής.
      4.3.   Μάζα του οχήματος
      
                  4.3.1.
               
               
                  Το υπό δοκιμή όχημα πρέπει να έχει τη μάζα αναφοράς που καθορίζεται στην παράγραφο 2.10 του παρόντος κανονισμού. Η μάζα του οχήματος πρέπει να ρυθμίζεται με ανοχή ± 1 % της μάζας αναφοράς.
               
            
                  4.3.2.
               
               
                  Η δεξαμενή καυσίμου πληρούται με νερό μάζας ίσης προς 90 % της μάζας του πλήρους φορτίου καυσίμου όπως καθορίζει ο κατασκευαστής.
               
            
                  4.3.3.
               
               
                  Όλα τα λοιπά συστήματα (πέδησης, ψύξης κ.λπ.) επιτρέπεται να είναι άδεια· στην περίπτωση αυτή πρέπει να αντισταθμίζεται η μάζα των αντίστοιχων υγρών.
               
            
                  4.3.4.
               
               
                  Εάν η μάζα της συσκευής μετρήσεων επί του οχήματος υπερβαίνει τα επιτρεπόμενα 25 kg, μπορεί να αντισταθμιστεί με μειώσεις που δεν έχουν αισθητή επίπτωση στα αποτελέσματα της δοκιμής.
               
            
                  4.3.5.
               
               
                  Η μάζα της συσκευής μετρήσεων δεν επιτρέπεται να μεταβάλει το φορτίο κάθε άξονα αναφοράς περισσότερο από 5 %, καμία δε απόκλιση δεν μπορεί να υπερβαίνει τα 20 kg.
               
            5.   ΠΡΟΕΤΟΙΜΑΣΙΑ ΤΟΥ ΟΧΗΜΑΤΟΣ
      
                  5.1.
               
               
                  Πρέπει να είναι κλειστά τουλάχιστον τα πλευρικά παράθυρα της πληττόμενης πλευράς.
               
            
                  5.2.
               
               
                  Οι θύρες πρέπει να είναι κλειστές αλλά όχι μανδαλωμένες.
               
            
                  5.3.
               
               
                  Ο μοχλός του κιβωτίου ταχυτήτων πρέπει να είναι στο νεκρό σημείο και η πέδη στάθμευσης (χειρόφρενο) να είναι απενεργοποιημένη.
               
            
                  5.4.
               
               
                  Τυχόν διατάξεις ρύθμισης των καθισμάτων για την άνεση των επιβατών πρέπει να ρυθμίζονται στη θέση που καθορίζεται από τον κατασκευαστή του οχήματος.
               
            
                  5.5.
               
               
                  Εάν το κάθισμα στο οποίο βρίσκεται το ανδρείκελο και τα στοιχεία που το αποτελούν είναι ρυθμιζόμενα, πρέπει να ρυθμίζονται ως εξής:
               
            
                  5.5.1.
               
               
                  Για την κατά μήκος ρύθμιση η διάταξη μανδάλωσης πρέπει να μανδαλώνεται στη θέση που είναι πλησιέστερη στο μέσο μεταξύ των δύο ακρότατων θέσεων· εάν η θέση αυτή βρίσκεται μεταξύ δύο εγκοπών πρέπει να επιλέγεται η απώτατη προς τα πίσω εγκοπή.
               
            
                  5.5.2.
               
               
                  Το προσκέφαλο πρέπει να ρυθμίζεται έτσι ώστε η κορυφή του να βρίσκεται στο ίδιο επίπεδο με το κέντρο βαρύτητας της κεφαλής του ανδρεικέλου· εάν αυτό δεν είναι δυνατόν, το προσκέφαλο πρέπει να ρυθμίζεται στην ανώτατη θέση.
               
            
                  5.5.3.
               
               
                  Εάν ο κατασκευαστής δεν ορίζει άλλες προδιαγραφές, το ερεισίνωτο του καθίσματος πρέπει να ρυθμίζεται έτσι ώστε η γραμμή αναφοράς του κορμού της τρισδιάστατης μηχανής του σημείου Η να σχηματίζει γωνία 25 ± 1o προς τα πίσω ως προς την κατακόρυφο.
               
            
                  5.5.4.
               
               
                  Για όλες τις λοιπές ρυθμίσεις του καθίσματος ο μοχλός ρύθμισης πρέπει να τοποθετείται στο μέσο της διαθέσιμης διαδρομής ρύθμισης· ωστόσο, η καθ’ ύψος ρύθμιση πρέπει να αντιστοιχεί στη θέση του σταθερού καθίσματος εφόσον ο τύπος οχήματος διατίθεται με ρυθμιζόμενα και σταθερά καθίσματα. Εάν δεν προσφέρονται θέσεις μανδάλωσης στο μέσο της διαδρομής ρύθμισης πρέπει να χρησιμοποιούνται οι θέσεις μανδάλωσης που ευρίσκονται αμέσως πίσω, κάτω ή προς τα έξω από το μέσον των αντίστοιχων διαδρομών ρύθμισης. Για περιστροφικές ρυθμίσεις (αναδίπλωση) ως προς τα πίσω διεύθυνση ρύθμισης θεωρείται εκείνη που μετατοπίζει την κεφαλή του ανδρείκελου προς τα πίσω. Εάν το ανδρείκελο εξέχει του χώρου που συνήθως καταλαμβάνει ο επιβάτης, π.χ. η κεφαλή έρχεται σε επαφή με την εσωτερική επένδυση της οροφής, πρέπει να εξασφαλίζεται διάκενο 1 cm με την ακόλουθη διαδοχή ρυθμίσεων: δευτερεύουσες διατάξεις ρύθμισης, ρύθμιση της γωνίας του ερεισίνωτου του καθίσματος, μετατόπιση προς τα εμπρός ή προς τα πίσω.
               
            
                  5.6.
               
               
                  Εάν ο κατασκευαστής δεν ορίζει άλλες προδιαγραφές, οι λοιπές εμπρόσθιες θέσεις πρέπει, εάν είναι δυνατόν, να ρυθμίζονται στην ίδια θέση με το κάθισμα στο οποίο βρίσκεται το ανδρείκελο.
               
            
                  5.7.
               
               
                  Εάν το τιμόνι είναι ρυθμιζόμενο όλες οι θέσεις ρύθμισης πρέπει να βρίσκονται στο μέσο της διαδρομής.
               
            
                  5.8.
               
               
                  Η πίεση των ελαστικών επισώτρων πρέπει να είναι η προβλεπόμενη από τον κατασκευαστή του οχήματος.
               
            
                  5.9.
               
               
                  Το υπό δοκιμή όχημα πρέπει να ευρίσκεται στην οριζόντια θέση ως προς τον άξονα κύλησής του και να διατηρείται στη θέση αυτή με στηρίγματα μέχρις ότου τοποθετηθεί το ανδρείκελο για την πλευρική πρόσκρουση και αφού ολοκληρωθούν όλες οι προπαρασκευαστικές εργασίες.
               
            
                  5.10.
               
               
                  Το όχημα πρέπει να βρίσκεται στην κανονική θέση σύμφωνα με τις προϋποθέσεις που καθορίζονται στην ανωτέρω παράγραφο 4.3. Στα οχήματα με ανάρτηση ρύθμισης του ελεύθερου ύψους από το έδαφος η δοκιμή διενεργείται με το όχημα στις κανονικές συνθήκες χρήσης με ταχύτητα 50 km/h, τις οποίες καθορίζει ο κατασκευαστής του οχήματος. Για το σκοπό αυτό χρησιμοποιούνται, εάν είναι ανάγκη, πρόσθετα στηρίγματα, τα οποία δεν θα πρέπει όμως να επηρεάζουν την συμπεριφορά παραμόρφωσης του οχήματος κατά την πρόσκρουση.
               
            6.   ΑΝΔΡΕΙΚΕΛΟ ΓΙΑ ΤΗΝ ΠΛΕΥΡΙΚΗ ΠΡΟΣΚΡΟΥΣΗ ΚΑΙ ΤΟΠΟΘΕΤΗΣΗ ΤΟΥ
      
                  6.1.
               
               
                  Το ανδρείκελο για την πλευρική πρόσκρουση πρέπει να πληροί τις προδιαγραφές του παραρτήματος 6 και να τοποθετείται στην εμπρόσθια θέση της πλευράς πρόσκρουσης σύμφωνα με τη διαδικασία που προβλέπεται στο παράρτημα 7 του παρόντος κανονισμού.
               
            
                  6.2.
               
               
                  Πρέπει να χρησιμοποιούνται οι ζώνες ασφαλείας ή άλλα συστήματα ασφαλείας που προβλέπονται για το όχημα. Οι ζώνες πρέπει να είναι εγκεκριμένου τύπου, σύμφωνα με τον κανονισμό αριθ. 16 ή άλλες ισοδύναμες απαιτήσεις και να στερεώνονται με αγκυρώσεις σύμφωνα με τον κανονισμό αριθ. 14 ή άλλες ισοδύναμες απαιτήσεις.
               
            
                  6.3.
               
               
                  Η ζώνη ασφαλείας ή το σύστημα συγκράτησης πρέπει να ρυθμίζεται έτσι ώστε να προσαρμόζεται στο ανδρείκελο σύμφωνα με τις οδηγίες του κατασκευαστή· εάν δεν υπάρχουν οδηγίες από τον κατασκευαστή πρέπει να επιλέγεται για την καθ' ύψος ρύθμιση το μέσο της διαδρομής ρύθμισης· εάν δεν είναι δυνατή η ρύθμιση σε αυτή τη θέση πρέπει να χρησιμοποιείται η θέση που βρίσκεται αμέσως κάτω από αυτήν.
               
            7.   ΜΕΤΡΗΣΕΙΣ ΕΠΙ ΤΟΥ ΑΝΔΡΕΙΚΕΛΟΥ ΓΙΑ ΤΗΝ ΠΛΕΥΡΙΚΗ ΠΡΟΣΚΡΟΥΣΗ
      
                  7.1.
               
               
                  Πρέπει να καταγράφονται οι ενδείξεις των κατωτέρω οργάνων μέτρησης.
               
            7.1.1.   Μετρήσεις στην κεφαλή του ανδρεικέλου
      
      Η συνιστώσα της τριαξονικής επιτάχυνσης του κέντρου βάρους της κεφαλής. Ο δίαυλος δεδομένων για τις μετρήσεις επί της κεφαλής πρέπει να πληροί το πρότυπο ISO 6487:1987 με τιμές:
      CFC: 1 000 Hz, και
      CAC: 150 g
      7.1.2.   Μετρήσεις στο θώρακα του ανδρεικέλου
      
      Οι τρεις δίαυλοι δεδομένων για τις μετρήσεις κάμψης του θώρακα πρέπει να πληρούν το πρότυπο ISO 6487:1987 με τιμές:
      CFC: 1 000 Hz
      CAC: 60 mm
      7.1.3.   Μετρήσεις στην πύελο του ανδρεικέλου
      
      Ο δίαυλος δεδομένων για τις μετρήσεις της δύναμης στην πύελο πρέπει να πληροί το πρότυπο ISO 6487:1987 με τιμές:
      CFC: 1 000 Hz
      CAC: 15 kN
      7.1.4.   Μετρήσεις στην κοιλιακή χώρα του ανδρεικέλου
      
      Οι δίαυλοι δεδομένων για τις μετρήσεις της δύναμης στην κοιλιακή χώρα του ανδρείκελου πρέπει να πληρούν το πρότυπο ISO 6487:1987 με τιμές: CFC: 1000 Hz και CAC: 5 kN
      CFC: 1 000 Hz
      CAC: 5 kN
      
         Προσάρτημα 1
         ΚΑΘΟΡΙΣΜΟΣ ΔΕΔΟΜΕΝΩΝ ΕΠΙΔΟΣΗΣ
         Τα απαιτούμενα αποτελέσματα για τις δοκιμές καθορίζονται στην παράγραφο 5.2 του παρόντος κανονισμού.
         1.   ΚΡΙΤΗΡΙΟ ΕΠΙΔΟΣΗΣ ΓΙΑ ΤΗΝ ΚΕΦΑΛΗ (ΚΕΚ)
         Εάν σημειώνεται επαφή της κεφαλής με το όχημα το ΚΕΚ υπολογίζεται για το συνολικό χρονικό διάστημα από την αρχική επαφή μέχρι την τελευταία στιγμή της τελικής επαφής.
         Το ΚΕΚ υπολογίζεται ως η μέγιστη τιμή με βάση τον ακόλουθο τύπο:
         
            
         όπου α είναι η συνιστώσα επιτάχυνση του κέντρου βαρύτητας της κεφαλής σε μέτρα ανά δευτερόλεπτο διαιρούμενη με 9,81 η οποία καταγράφεται ως συνάρτηση του χρόνου και φιλτράρεται με με κλάση συχνοτήτων διαύλου 1 000 Hz· t1 και t2 είναι οι χρόνοι που αντιστοιχούν στην πρώτη επαφή και στην τελευταία στιγμή της τελικής επαφής.
         2.   ΚΡΙΤΗΡΙΑ ΕΠΙΔΟΣΕΩΝ ΓΙΑ ΤΟ ΘΩΡΑΚΑ
         
                     2.1.
                  
                  
                     Κάμψη στέρνου: η μέγιστη κάμψη του στέρνου είναι η μέγιστη τιμή κάμψης οποιουδήποτε πλευρού, η οποία καθορίζεται με τους μορφοτροπείς μέτρησης της μετατόπισης του θώρακα και φιλτράρεται με κλάση συχνότητας διαύλου 180 Hz.
                  
               
                     2.2.
                  
                  
                     Κριτήριο ταχύτητας είσδυσης: η μέγιστη ταχύτητα είσδυσης είναι η μέγιστη τιμή ΤΕ σε οποιοδήποτε πλευρό, η οποία υπολογίζεται ως στιγμιαίο γινόμενο της σχετικής κάμψης του θώρακα ως προς το ημιθωράκιο επί την ταχύτητα συμπίεσης που προκύπτει ως παράγωγος της κάμψης. Η μέτρηση φιλτράρεται με κλάση συχνότητας διαύλου 180 Hz. Για τον υπολογισμό αυτό ως κανονικό πλάτος ημιθωρακίου λαμβάνεται η τιμή 140 mm.
                     
                        
                     όπου: D (μέτρα) = βέλος συμπίεσης πλευρικού ιστού
                     Ο αλγόριθμος υπολογισμού που πρέπει να χρησιμοποιείται καθορίζεται στο προσάρτημα 2 του παραρτήματος 4.
                  
               3.   ΚΡΙΤΗΡΙΟ ΠΡΟΣΤΑΣΙΑΣ ΤΗΣ ΚΟΙΛΙΑΚΗΣ ΧΩΡΑΣ
         Η ανώτατη δύναμη που ασκείται στην κοιλιακή χώρα είναι η μέγιστη τιμή του αθροίσματος των τριών δυνάμεων που μετρούνται με μορφοτροπείς στερεωμένους 39 mm κάτω από την επιφάνεια της πλευράς πρόσκρουσης, CFC = 600 Hz.
         4.   ΚΡΙΤΗΡΙΟ ΕΠΙΔΟΣΗΣ ΓΙΑ ΤΗΝ ΠΥΕΛΟ
         Η μέγιστη δύναμη στην ηβική σύμφυση (ΜΔΗΣ) είναι η μέγιστη δύναμη που μετράται με δυναμομετρική διάταξη στην ηβική σύμφυση της πυέλου, η οποία φιλτράρεται με κλάσεις συχνοτήτων διαύλου 600 Hz.
      
      
         Προσάρτημα 2
         ΔΙΑΔΙΚΑΣΙΑ ΥΠΟΛΟΓΙΣΜΟΥ ΤΟΥ ΚΡΙΤΗΡΙΟΥ ΤΑΧΥΤΗΤΑΣ ΕΙΣΔΥΣΗΣ ΓΙΑ ΤΟ EUROSID 1
         Το κριτήριο ταχύτητας είσδυσης, ΤΕ, υπολογίζεται ως στιγμιαίο γινόμενο της συμπίεσης και του ποσοστού κάμψης του θώρακα. Και τα δύο προκύπτουν από τη μέτρηση της κάμψης του θώρακα. Η κάμψη του θώρακα φιλτράρεται με κλάση συχνότητας διαύλου (CFC) 180. Η συμπίεση στο χρόνο (t) υπολογίζεται ως η κάμψη από αυτό το φιλτραρισμένο σήμα που εκφράζεται ως η αναλογία του ημιθωρακίου του EUROSID 1, μετρούμενη στα μεταλλικά πλευρά (0,14 μέτρα):
         
            
         Η ταχύτητα κάμψης του θώρακα στο χρόνο (t) υπολογίζεται από τη φιλτραρισμένη κάμψη ως:
         
            
         όπου D(t) είναι η κάμψη στο χρόνο (t) σε μέτρα και ∂t είναι το χρονικό διάστημα σε δευτερόλεπτα μεταξύ των μετρήσεων της κάμψης. Η μέγιστη τιμή του ∂t πρέπει να είναι 1,25 × 10-4 δευτερόλεπτα.
         Αυτή η διαδικασία υπολογισμού με μορφή διαγράμματος:
         
            
      
   
   
      ΠΑΡΑΡΤΗΜΑ 5
      ΧΑΡΑΚΤΗΡΙΣΤΙΚΑ ΚΙΝΗΤΟΥ ΠΑΡΑΜΟΡΦΩΣΙΜΟΥ ΦΡΑΓΜΑΤΟΣ
      1.   ΧΑΡΑΚΤΗΡΙΣΤΙΚΑ ΤΟΥ ΚΙΝΗΤΟΥ ΠΑΡΑΜΟΡΦΩΣΙΜΟΥ ΦΡΑΓΜΑΤΟΣ
      
                  1.1.
               
               
                  Το κινητό παραμορφώσιμο φράγμα (ΚΠΦ) περιλαμβάνει έναν κρουστικό κριό και ένα τροχοφόρο φορείο.
               
            
                  1.2.
               
               
                  Η συνολική μάζα του φράγματος πρέπει να είναι 950 ± 20 kg.
               
            
                  1.3.
               
               
                  Το κέντρο βαρύτητας πρέπει να μην απέχει άνω των 10 mm από το διάμηκες διάμεσο κατακόρυφο επίπεδο, να απέχει 1 000 ± 30 mm πίσω από τον εμπρόσθιο άξονα και 500 ± 30 mm άνω του εδάφους.
               
            
                  1.4.
               
               
                  Η απόσταση μεταξύ της πρόσοψης του κρουστικού κριού και του κέντρου βαρύτητας του φράγματος πρέπει να είναι 2 000 ± 30 mm.
               
            
                  1.5.
               
               
                  Το ελεύθερο ύψος του κρουστικού κριού από το έδαφος πρέπει να είναι 300 ± 5 mm μετρούμενη σε στατικές συνθήκες από την κατώτερη ακμή της κατώτερης εμπρόσθιας πλάκας πριν από την πρόσκρουση.
               
            
                  1.6.
               
               
                  Το έμπροσθεν και όπισθεν μετατρόχιο του τροχοφόρου φορείου πρέπει να είναι 1 500 ± 10 mm.
               
            
                  1.7.
               
               
                  Το διαξόνιο του τροχοφόρου φορείου πρέπει να είναι 3 000 ± 10 mm.
               
            2.   ΧΑΡΑΚΤΗΡΙΣΤΙΚΑ ΤΟΥ ΚΡΟΥΣΤΙΚΟΥ ΚΡΙΟΥ
      Ο κρουστικός κριός αποτελείται από έξι μονά τεμάχια κυψελίδων αλουμινίου, τα οποία έχουν υποβληθεί σε επεξεργασία ώστε να δίνουν προοδευτικά αυξανόμενο επίπεδο ισχύος με αυξανόμενη κάμψη (βλέπε παράγραφο 2.1). Η εμπρόσθια και η οπίσθια πλάκα αλουμινίου συνδέονται με τα τεμάχια κυψελίδων αλουμινίου.
      2.1.   Τεμάχια κυψελίδων
      2.1.1.   Γεωμετρικά χαρακτηριστικά
      
                  2.1.1.1.
               
               
                  Ο κρουστικός κριός αποτελείται από 6 συνδεδεμένες ζώνες των οποίων η μορφή και η θέση παρουσιάζονται στα σχήματα 1 και 2. Οι ζώνες στα σχήματα 1 και 2 ορίζονται ως 500 ± 5 mm × 250 ± 3 mm. Τα 500 mm πρέπει να είναι στην κατεύθυνση W και τα 250 mm στην κατεύθυνση L της κατασκευής των κυψελίδων αλουμινίου (βλέπε σχήμα 3).
               
            
                  2.1.1.2.
               
               
                  Ο κρουστικός κριός διαιρείται σε 2 σειρές. Η κατώτερη σειρά πρέπει να έχει ύψος 250 ± 3 mm και 500 ± 2 mm βάθος μετά την προ-παραμόρφωση (βλέπε παράγραφο 2.1.2) και να είναι βαθύτερη από την ανώτερη σειρά κατά 60 ± 2 mm.
               
            
                  2.1.1.3.
               
               
                  Τα τεμάχια πρέπει να βρίσκονται στο κέντρο των έξι ζωνών που ορίζονται στο σχήμα 1 και κάθε τεμάχιο (συμπεριλαμβανομένων των κυψελίδων που δεν είναι πλήρεις) πρέπει να καλύπτει εντελώς την περιοχή που ορίζεται σε κάθε ζώνη.
               
            2.1.2.   Προ-παραμόρφωση
      
                  2.1.2.1.
               
               
                  Η προ-παραμόρφωση πρέπει να εκτελείται στην επιφάνεια της κυψελίδας στην οποία είναι προσαρμοσμένα τα εμπρόσθια φύλλα.
               
            
                  2.1.2.2.
               
               
                  Τα τεμάχια 1, 2 και 3 πρέπει να παραμορφώνονται κατά 10 ± 2 mm στην άνω επιφάνεια πριν από τη δοκιμή ώστε να αποκτούν βάθος 500 ± 2 mm (σχήμα 2).
               
            
                  2.1.2.3.
               
               
                  Τα τεμάχια 4, 5 και 6 πρέπει να παραμορφώνονται κατά 10 ± 2 mm στην άνω επιφάνεια πριν από τη δοκιμή ώστε να αποκτούν βάθος 440 ± 2 mm.
               
            2.1.3.   Χαρακτηριστικά υλικών
      
                  2.1.3.1.
               
               
                  Οι διαστάσεις της κυψελίδας πρέπει να είναι 19 mm ± 10 τοις εκατό για κάθε τεμάχιο (βλέπε σχήμα 4).
               
            
                  2.1.3.2.
               
               
                  Οι κυψελίδες πρέπει να είναι κατασκευασμένες από αλουμίνιο 3003 για την ανώτερη σειρά.
               
            
                  2.1.3.3.
               
               
                  Οι κυψελίδες πρέπει να είναι κατασκευασμένες από αλουμίνιο 5052 για την κατώτερη σειρά.
               
            
                  2.1.3.4.
               
               
                  Τα τεμάχια κυψελίδων αλουμινίου πρέπει να έχουν υποστεί επεξεργασία ώστε η καμπύλη δύναμης-κάμψης κατά τη στατική παραμόρφωση (σύμφωνα με τη διαδικασία που περιγράφεται στην παράγραφο 2.1.4) να βρίσκεται μεταξύ των ζωνών που ορίζονται για καθένα από τα έξι τεμάχια στο παράρτημα 1 του παρόντος παραρτήματος. Επιπλέον, το επεξεργασμένο υλικό των κυψελίδων που χρησιμοποιείται στα τεμάχια κυψελίδων που θα χρησιμοποιηθούν για την κατασκευή του φράγματος πρέπει να έχει καθαριστεί ώστε να έχουν αφαιρεθεί τυχόν υπολείμματα που δημιουργήθηκαν κατά τη διάρκεια της επεξεργασίας της πρώτης ύλης των κυψελίδων.
               
            
                  2.1.3.5.
               
               
                  Η μάζα των τεμαχίων κάθε παρτίδας δεν πρέπει να διαφέρει περισσότερο από 5 τοις εκατό της μέσης μάζας τεμαχίου για την παρτίδα αυτή.
               
            2.1.4.   Στατικές δοκιμές
      
                  2.1.4.1.
               
               
                  Δείγμα το οποίο λαμβάνεται από τον πυρήνα κάθε παρτίδας επεξεργασμένης κυψελίδας υποβάλλεται σε δοκιμή σύμφωνα με τη διαδικασία στατικών δοκιμών που περιγράφεται στην παράγραφο 5.
               
            
                  2.1.4.2.
               
               
                  Η δύναμη συμπίεσης για κάθε τεμάχιο που υποβάλλεται σε δοκιμή πρέπει να βρίσκεται μεταξύ των ζωνών δύναμης-κάμψης που ορίζονται στο προσάρτημα 1. Οι ζώνες στατικής δύναμης-κάμψης ορίζονται για κάθε τεμάχιο του φράγματος.
               
            2.1.5.   Δυναμική δοκιμή
      
                  2.1.5.1.
               
               
                  Τα χαρακτηριστικά δυναμικής παραμόρφωσης, όταν γίνεται πρόσκρουση σύμφωνα με το πρωτόκολλο που περιγράφεται στην παράγραφο 6.
               
            
                  2.1.5.2.
               
               
                  Επιτρέπεται απόκλιση από τα όρια των ζωνών δύναμης–κάμψης που χαρακτηρίζουν την ακαμψία του κρουστικού κριού — όπως ορίζονται στο προσάρτημα 2 — υπό τις ακόλουθες προϋποθέσεις:
               
            
                  2.1.5.2.1.
               
               
                  η απόκλιση σημειώνεται μετά την έναρξη της πρόσκρουσης και προτού η παραμόρφωση του κρουστικού κριού φθάσει την τιμή 150 mm·
               
            
                  2.1.5.2.2.
               
               
                  η απόκλιση δεν υπερβαίνει σε ποσοστό μεγαλύτερο του 50 % την πλησιέστερη στιγμιαία οριακή τιμή της ζώνης·
               
            
                  2.1.5.2.3.
               
               
                  κάθε κάμψη που αντιστοιχεί σε κάθε απόκλιση δεν υπερβαίνει περισσότερο από 35 mm την κάμψη και το άθροισμα αυτών των κάμψεων δεν υπερβαίνει τα 70 mm (βλέπε προσάρτημα 2 του παρόντος παραρτήματος)·
               
            
                  2.1.5.2.4.
               
               
                  η συνολική ενέργεια που προκύπτει λόγω της απόκλισης εκτός της ζώνης δεν υπερβαίνει το 5 τοις εκατό της συνολικής ενέργειας για το αντίστοιχο τεμάχιο.
               
            
                  2.1.5.3.
               
               
                  Τα τεμάχια 1 και 3 είναι πανομοιότυπα. Η ακαμψία τους χαρακτηρίζεται από καμπύλη δύναμης-κάμψης εντός των ζωνών του σχήματος 2α.
               
            
                  2.1.5.4.
               
               
                  Τα τεμάχια 5 και 6 είναι πανομοιότυπα. Η ακαμψία τους χαρακτηρίζεται από καμπύλη δύναμης-κάμψης εντός των ζωνών του σχήματος 2δ.
               
            
                  2.1.5.5.
               
               
                  Η ακαμψία του τεμαχίου 2 χαρακτηρίζεται από καμπύλη δύναμης-κάμψης εντός των ζωνών του σχήματος 2β.
               
            
                  2.1.5.6.
               
               
                  Η ακαμψία του τεμαχίου 4 χαρακτηρίζεται από καμπύλη δύναμης-κάμψης εντός των ζωνών του σχήματος 2γ.
               
            
                  2.1.5.7.
               
               
                  Η καμπύλη δύναμης-κάμψης του κρουστικού κριού συνολικά βρίσκεται εντός των ζωνών του σχήματος 2ε.
               
            
                  2.1.5.8.
               
               
                  Οι καμπύλες δύναμης-κάμψης πρέπει να επαληθεύονται με δοκιμή η οποία αναλύεται στην παράγραφο 6 του παραρτήματος 5 και συνίσταται σε πρόσκρουση του φράγματος σε δυναμομετρικό τοίχο με ταχύτητα 35 ±0,5 km/ώρα.
               
            
                  2.1.5.9.
               
               
                  Η διαχεόμενη ενέργεια (1) σε καθένα από τα τεμάχια 1 και 3 κατά τη διάρκεια της δοκιμής πρέπει να ισούται προς 9,5 ± 2 kJ.
               
            
                  2.1.5.10.
               
               
                  Η διαχεόμενη ενέργεια σε καθένα από τα τεμάχια 5 και 6 κατά τη διάρκεια της δοκιμής πρέπει να ισούται προς 3,5 ± 1 kJ.
               
            
                  2.1.5.11.
               
               
                  Η διαχεόμενη ενέργεια στο τεμάχιο 4 πρέπει να ισούται προς 4 ± 1 kJ.
               
            
                  2.1.5.12.
               
               
                  Η διαχεόμενη ενέργεια στο τεμάχιο 2 πρέπει να ισούται προς 15 ± 2 kJ.
               
            
                  2.1.5.13.
               
               
                  Η συνολική διαχεόμενη ενέργεια κατά την πρόσκρουση πρέπει να ισούται προς 45 ± 3 kJ.
               
            
                  2.1.5.14.
               
               
                  Η μέγιστη παραμόρφωση του κρουστικού κριού από το σημείο της πρώτης επαφής, υπολογιζόμενη από την ολοκλήρωση των επιταχυνσιομέτρων σύμφωνα με την παράγραφο 6.6.3 πρέπει να ισούται προς 330 ± 20 mm.
               
            
                  2.1.5.15.
               
               
                  Η τελική εναπομένουσα στατική παραμόρφωση του κρουστικού κριού που μετράται μετά τη δυναμική δοκιμή στο επίπεδο Β (σχήμα 2) πρέπει να ισούται με 310 ± 20 mm.
               
            2.2.   Εμπρόσθιες πλάκες
      2.2.1.   Γεωμετρικά χαρακτηριστικά
      
                  2.2.1.1.
               
               
                  Οι εμπρόσθιες πλάκες έχουν πλάτος 1 500 ± 1 mm και ύψος 250 ± 1 mm. Το πάχος τους είναι 0,5±0,06 mm.
               
            
                  2.2.1.2.
               
               
                  Μετά τη συναρμολόγηση οι συνολικές διαστάσεις του κρουστικού κριού (ορίζεται στο σχήμα 2) πρέπει να είναι: 1 500±2,5 mm πλάτος και 500 ±2,5 mm ύψος.
               
            
                  2.2.1.3.
               
               
                  Η άνω ακμή της κατώτερης εμπρόσθιας πλάκας και η κάτω ακμή της ανώτερης εμπρόσθιας πλάκας πρέπει να στοιχίζονται με περιθώριο 4 mm.
               
            2.2.2.   Χαρακτηριστικά υλικών
      
                  2.2.2.1.
               
               
                  Οι εμπρόσθιες πλάκες κατασκευάζονται από αλουμίνιο των σειρών AlMg2 έως AlMg3 με επιμήκυνση ≥ 12 τοις εκατό, και UTS ≥ 175 N/mm2.
               
            2.3.   Οπίσθια πλάκα
      2.3.1.   Γεωμετρικά χαρακτηριστικά
      
                  2.3.1.1.
               
               
                  Τα γεωμετρικά χαρακτηριστικά πρέπει να είναι σύμφωνα με τα σχήματα 5 και 6.
               
            2.3.2.   Χαρακτηριστικά υλικών
      
                  2.3.2.1.
               
               
                  Η οπίσθια πλάκα αποτελείται από φύλλο αλουμινίου 3 mm. Η οπίσθια πλάκα κατασκευάζεται από αλουμίνιο των σειρών AlMg2 έως AlMg3 με σκληρότητα που κυμαίνεται μεταξύ 50 και 65 HBS. Στην πλάκα αυτή πρέπει να διανοιχθούν οπές εξαερισμού: η θέση, η διάμετρος και το βήμα παρουσιάζονται στα σχήματα 5 και 7.
               
            2.4.   Θέση των τεμαχίων κυψελίδων
      
                  2.4.1.
               
               
                  Τα τεμάχια κυψελίδων πρέπει να βρίσκονται στο κέντρο της διάτρητης ζώνης της οπίσθιας πλάκας (σχήμα 5).
               
            2.5.   Σύνδεση
      
                  2.5.1.
               
               
                  Τόσο για τις εμπρόσθιες όσο και για τις οπίσθιες πλάκες πρέπει να απλωθεί ομοιόμορφα κατά ανώτατο όριο 0,5 kg/m2 συνδετικής ουσίας απευθείας στην επιφάνεια της εμπρόσθιας πλάκας που θα έχει μέγιστο πάχος 0,5 mm. Η κολλητική ουσία που θα χρησιμοποιηθεί παντού πρέπει να είναι πολυουρεθάνη δύο συστατικών (όπως η ρητίνη Ciba Geigy XB5090/1 με σκληρυντικό XB5304) ή άλλη ισοδύναμη.
               
            
                  2.5.2.
               
               
                  Για την οπίσθια πλάκα η μέγιστη αντοχή σύνδεσης πρέπει να είναι 0,6 MPa, (87 psi), που έχει υποβληθεί σε δοκιμή σύμφωνα με την παράγραφο 2.4.3.
               
            
                  2.5.3.
               
               
                  Δοκιμές αντοχής σύνδεσης:
               
            
                  2.5.3.1.
               
               
                  Επίπεδη δοκιμή έλξης χρησιμοποιείται για τη μέτρηση της αντοχής σύνδεσης των κολλητικών ουσιών σύμφωνα με το ASTM C297-61.
               
            
                  2.5.3.2.
               
               
                  Το τεμάχιο δοκιμής πρέπει να είναι 100 mm × 100 mm, και με βάθος 15 mm, συνδεδεμένο σε εξαεριζόμενο υλικό οπίσθιας πλάκας. Η κυψελίδα που χρησιμοποιείται στον κρουστικό κριό πρέπει να είναι αντιπροσωπευτική αυτού, δηλαδή να έχει χαραχθεί με χημική ουσία σε αντίστοιχο βαθμό με αυτήν που είναι κοντά στην οπίσθια πλάκα του φράγματος αλλά χωρίς να έχει γίνει προ-παραμόρφωση.
               
            2.6.   Ιχνηλασιμότητα
      
                  2.6.1.
               
               
                  Οι κρουστικοί κριοί πρέπει να φέρουν διαδοχικούς αριθμούς σειράς οι οποίοι τοποθετούνται με σφραγίδα, χάραξη ή άλλο ανεξίτηλο τρόπο, και από τους οποίους να μπορεί να προσδιοριστούν οι παρτίδες των μεμονωμένων τεμαχίων και η ημερομηνία κατασκευής.
               
            2.7.   Σύνδεση του κρουστικού κριού
      
                  2.7.1.
               
               
                  Η τοποθέτηση στο τροχοφόρο φορείο πρέπει να γίνει σύμφωνα με το σχήμα 8. Για την τοποθέτηση θα χρησιμοποιηθούν έξι κοχλίες Μ8 και τίποτε δεν πρέπει είναι μεγαλύτερο από τις διαστάσεις του φράγματος εμπρός από τους τροχούς του τροχοφόρου φορείου. Πρέπει να χρησιμοποιηθούν κατάλληλα διαχωριστικά μεταξύ της φλάντζας της κατώτερης οπίσθιας πλάκας και της πρόσοψης του τροχοφόρου φορείου ώστε να αποφευχθεί η κύρτωση της οπίσθιας πλάκας όταν συσφιχθούν οι κοχλίες σύνδεσης.
               
            3.   ΣΥΣΤΗΜΑ ΕΞΑΕΡΙΣΜΟΥ
      
                  3.1.
               
               
                  Το ενδιάμεσο τμήμα μεταξύ του τροχοφόρου φορείου και του συστήματος εξαερισμού πρέπει να είναι στερεό, άκαμπτο και επίπεδο. Η συσκευή εξαερισμού είναι μέρος του τροχοφόρου φορείου και όχι του κρουστικού κριού όπως παρέχεται από τον κατασκευαστή. Τα γεωμετρικά χαρακτηριστικά της συσκευής εξαερισμού πρέπει να είναι σύμφωνα με το σχήμα 9.
               
            
                  3.2.
               
               
                  Διαδικασία τοποθέτησης συσκευής εξαερισμού.
               
            
                  3.2.1.
               
               
                  Τοποθετήστε τη συσκευή εξαερισμού στην εμπρόσθια πλάκα του τροχοφόρου φορείου.
               
            
                  3.2.2.
               
               
                  Βεβαιωθείτε ότι δεν χωρά παχύμετρο 0,5 mm μεταξύ της συσκευής εξαερισμού και της πρόσοψης του τροχοφόρου φορείου σε κανένα σημείο. Εάν υπάρχει κενό μεγαλύτερο από 0,5 mm το πλαίσιο της συσκευής εξαερισμού πρέπει να αντικαθίσταται ή να προσαρμόζεται ώστε το κενό να μην είναι > 0,5 mm.
               
            
                  3.2.3.
               
               
                  Αφαιρέστε τη συσκευή εξαερισμού από την εμπρόσθια πλάκα του τροχοφόρου φορείου.
               
            
                  3.2.4.
               
               
                  Τοποθετήστε μία στρώση φελλού πάχους 1,0 mm στην εμπρόσθια πλάκα του τροχοφόρου φορείου.
               
            
                  3.2.5.
               
               
                  Τοποθετήστε ξανά τη συσκευή εξαερισμού στην πρόσοψη του τροχοφόρου φορείου και πιέστε ώστε να μην υπάρχουν κενά αέρα.
               
            4.   ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
      Οι διαδικασίες σχετικά με τη συμμόρφωση της παραγωγής είναι οι καθοριζόμενες στο προσάρτημα 2 της συμφωνίας (E/ECE/324-E/ECE/TRANS/505/Αναθ.2), με τις ακόλουθες απαιτήσεις:
      
                  4.1.
               
               
                  Ο κατασκευαστής είναι υπεύθυνος για τη συμμόρφωση των διαδικασιών παραγωγής και για το σκοπό αυτό πρέπει ιδίως:
               
            
                  4.1.1.
               
               
                  να εξασφαλίζει αποτελεσματικές διαδικασίες για την επιθεώρηση της ποιότητας των προϊόντων·
               
            
                  4.1.2.
               
               
                  να έχει πρόσβαση στον απαραίτητο εξοπλισμό δοκιμών για την επιθεώρηση της συμμόρφωσης κάθε προϊόντος·
               
            
                  4.1.3.
               
               
                  να εξασφαλίζει την καταγραφή των αποτελεσμάτων των δοκιμών και τη διαθεσιμότητα των εγγράφων για χρονική περίοδο 10 ετών μετά τις δοκιμές·
               
            
                  4.1.4.
               
               
                  να αποδεικνύει ότι τα δείγματα τα οποία έχουν υποβληθεί σε δοκιμές αποτελούν αξιόπιστο μέτρο της επίδοσης της σειράς (πιο κάτω δίνονται παραδείγματα μεθόδων δειγματοληψίας σύμφωνα με την παραγωγή σειράς)·
               
            
                  4.1.5.
               
               
                  να αναλύει τα αποτελέσματα των δοκιμών ώστε να επαληθεύει και να εξασφαλίζει τη σταθερότητα των χαρακτηριστικών του φράγματος, λαμβάνοντας υπόψη τις αποκλίσεις της βιομηχανικής παραγωγής, όπως είναι η θερμοκρασία, οι πρώτες ύλες, η ποιότητα, ο χρόνος εμβάπτισης σε χημικά, η χημική συγκέντρωση, η ουδετεροποίηση κ.λπ., και ο έλεγχος του επεξεργασμένου υλικού ώστε να αφαιρεθούν τυχόν υπολείμματα από την επεξεργασία·
               
            
                  4.1.6.
               
               
                  να εξασφαλίζει ότι εάν από οποιαδήποτε ομάδα δειγμάτων ή τεμάχια δοκιμών προκύπτουν ενδείξεις μη συμμόρφωσης πραγματοποιούνται περαιτέρω δειγματοληψίες και δοκιμές· να λαμβάνει όλα τα απαραίτητα μέτρα για την αποκατάσταση της συμμόρφωσης της αντίστοιχης παραγωγής.
               
            
                  4.2.
               
               
                  Το επίπεδο πιστοποίησης του κατασκευαστή πρέπει να είναι το πρότυπο ISO 9002 τουλάχιστον.
               
            
                  4.3.
               
               
                  Ελάχιστες συνθήκες για τον έλεγχο της παραγωγής: ο κάτοχος έγκρισης εξασφαλίζει τον έλεγχο της συμμόρφωσης σύμφωνα με τις μεθόδους που περιγράφονται πιο κάτω.
               
            4.4.   Παραδείγματα δειγματοληψίας σύμφωνα με την παρτίδα
      
                  4.4.1.
               
               
                  Εάν κατασκευάζονται πολλά τεμάχια του ίδιου τύπου από ένα αρχικό τεμάχιο κυψελίδων αλουμινίου και όλα υποβάλλονται στην ίδια επεξεργασία λουτρού (παράλληλη παραγωγή), μπορεί να επιλεγεί ένα από αυτά ως δείγμα, με την προϋπόθεση ότι εξασφαλίζεται πως η επεξεργασία έχει εφαρμοστεί ομοιόμορφα σε όλα τα τεμάχια. Εάν αυτό δεν είναι δυνατόν, μπορεί να είναι απαραίτητο να επιλεγούν περισσότερα από ένα δείγματα.
               
            
                  4.4.2.
               
               
                  Εάν περιορισμένος αριθμός παρόμοιων τεμαχίων (π.χ. τρία έως είκοσι) έχουν υποβληθεί στην ίδια επεξεργασία λουτρού (παραγωγή σειράς), τότε πρέπει να λαμβάνονται ως αντιπροσωπευτικά δείγματα το πρώτο και το τελευταίο τεμάχιο μιας παρτίδας, όλα τα τεμάχια της οποίας έχουν κατασκευαστεί από το ίδιο αρχικό τεμάχιο κυψελίδων αλουμινίου. Εάν το πρώτο δείγμα συμμορφώνεται με τις απαιτήσεις αλλά όχι το τελευταίο, μπορεί να είναι απαραίτητο να ληφθούν περαιτέρω δείγματα από ενωρίτερο στάδιο της παραγωγής έως ότου βρεθεί δείγμα το οποίο να συμμορφώνεται με τις απαιτήσεις. Μόνο τα τεμάχια μεταξύ των δειγμάτων αυτών μπορούν να εξεταστούν για έγκριση.
               
            
                  4.4.3.
               
               
                  Αφού αποκτηθεί εμπειρία όσον αφορά τη συνοχή του ελέγχου της παραγωγής, είναι ίσως δυνατόν να συνδυαστούν οι δύο τρόποι δειγματοληψίας, έτσι ώστε περισσότερες από μία ομάδες παράλληλης παραγωγής να μπορούν να θεωρηθούν παρτίδα, με την προϋπόθεση ότι τα δείγματα από την πρώτη και από την τελευταία ομάδα παραγωγής συμμορφώνονται.
               
            5.   ΣΤΑΤΙΚΕΣ ΔΟΚΙΜΕΣ
      
                  5.1.
               
               
                  Ένα ή περισσότερα δείγματα (σύμφωνα με τη μέθοδο της παρτίδας) που λαμβάνονται από κάθε σειρά πυρήνα επεξεργασμένης κυψελίδας υποβάλλονται σε δοκιμή, σύμφωνα με την ακόλουθη διαδικασία:
               
            
                  5.2.
               
               
                  Το μέγεθος του δείγματος των κυψελίδων αλουμινίου για τις στατικές δοκιμές πρέπει να είναι το μέγεθος ενός κανονικού τεμαχίου του κρουστικού κριού, δηλαδή 250 mm × 500 mm × 440 mm για την επάνω σειρά και 250 mm × 500 mm × 500 mm για την κάτω σειρά.
               
            
                  5.3.
               
               
                  Τα δείγματα πρέπει να συμπιεστούν μεταξύ δύο παράλληλων πλακών φόρτωσης οι οποίες να είναι τουλάχιστον κατά 20 mm μεγαλύτερες από τη διατομή του τεμαχίου.
               
            
                  5.4.
               
               
                  Η ταχύτητα συμπίεσης πρέπει να είναι 100 χιλιοστά ανά λεπτό, με ανοχή 5 τοις εκατό.
               
            
                  5.5.
               
               
                  Η δειγματοληψία για τη συλλογή δεδομένων σχετικά με τη στατική συμπίεση πρέπει να γίνεται στα 5 Hz κατ’ ελάχιστον.
               
            
                  5.6.
               
               
                  Η στατική δοκιμή συνεχίζεται έως ότου η συμπίεση του τεμαχίου να είναι 300 mm τουλάχιστον για τα τεμάχια 4 έως 6 και 350 mm για τα τεμάχια 1 έως 3.
               
            6.   ΔΥΝΑΜΙΚΕΣ ΔΟΚΙΜΕΣ
      Για κάθε 100 προσόψεις φραγμάτων που παράγονται, ο κατασκευαστής πρέπει να κάνει δυναμική δοκιμή σε δυναμομετρικό τοίχο με την υποστήριξη σταθερού άκαμπτου φράγματος, σύμφωνα με τη μέθοδο που περιγράφεται πιο κάτω.
      6.1.   Εγκατάσταση
      6.1.1.   Πεδίο δοκιμών
      
                  6.1.1.1.
               
               
                  Το γήπεδο δοκιμών πρέπει να είναι επαρκούς εκτάσεως ώστε να χωρά το στίβο επιτάχυνσης του παραμορφώσιμου φράγματος, το άκαμπτο φράγμα και τον τεχνικό εξοπλισμό που είναι αναγκαίος για τη δοκιμή. Το τελευταίο τμήμα του στίβου επιτάχυνσης, σε απόσταση τουλάχιστον 5 μέτρων από το άκαμπτο φράγμα, πρέπει να είναι οριζόντιο, ισόπεδο και ομαλό.
               
            6.1.2.   Σταθερό άκαμπτο φράγμα και δυναμομετρικός τοίχος
      
                  6.1.2.1.
               
               
                  Το άκαμπτο φράγμα αποτελείται από όγκο οπλισμένου σκυροδέματος πλάτους 3 μέτρων τουλάχιστον και ύψους 1,5 m τουλάχιστον. Το πάχος του άκαμπτου τοίχου πρέπει να είναι τέτοιο ώστε να ζυγίζει 70 τόνους τουλάχιστον.
               
            
                  6.1.2.2.
               
               
                  Η μετωπική επιφάνεια πρέπει να είναι κατακόρυφη, κάθετη προς τον άξονα του στίβου επιτάχυνσης και να είναι εξοπλισμένη με έξι δυναμομετρικούς αισθητήρες, οι οποίοι να μπορούν να μετρούν κατά τη στιγμή της πρόσκρουσης τη συνολική δύναμη σε κάθε τεμάχιο του κρουστικού κριού που είναι προσαρμοσμένος στο κινητό παραμορφώσιμο φράγμα. Τα κέντρα των δυναμομετρικών αισθητήρων πρέπει να συμπίπτουν με τα αντίστοιχα κέντρα των έξι ζωνών πρόσκρουσης της πρόσοψης του κινητού παραμορφώσιμου φράγματος. Οι ακμές μεταξύ γειτονικών επιφανειών πρέπει να απέχουν 20 mm, εντός του περιθωρίου ανοχής της ευθυγράμμισης πρόσκρουσης του κινητού παραμορφώσιμου φράγματος, οι ζώνες πρόσκρουσης δεν έρχονται σε επαφή με τις γειτονικές περιοχές των ζωνών πρόσκρουσης. Η στερέωση των αισθητήρων και οι ζώνες πρόσκρουσης πρέπει να πληρούν τις απαιτήσεις του παραρτήματος του προτύπου ISO 6487:1987.
               
            
                  6.1.2.3.
               
               
                  Σε κάθε δυναμομετρικό αισθητήρα προστίθεται επιφανειακή προστασία, που περιλαμβάνει σανίδα κόντρα πλακέ (πάχους: 12 ± 1 mm), ώστε να μην επιδρούν αρνητικά στην απόκριση των μορφοτροπέων.
               
            
                  6.1.2.4.
               
               
                  Ο άκαμπτος τοίχος πρέπει να είναι είτε αγκυρωμένος στο έδαφος είτε στερεωμένος, εάν χρειάζεται, με επιπρόσθετες διατάξεις συγκράτησης στο έδαφος προς περιορισμό της κάμψης. Επιτρέπεται να χρησιμοποιείται άκαμπτος τοίχος (στον οποίο στερεώνονται δυναμομετρικοί αισθητήρες) με διαφορετικά χαρακτηριστικά, εφόσον παρέχει εξίσου καταληκτικά αποτελέσματα.
               
            6.2.   Πρόωση του κινητού παραμορφώσιμου φράγματος
      Τη στιγμή της πρόσκρουσης δεν επιτρέπεται να επενεργεί στο κινητό παραμορφώσιμο φράγμα καμία πρόσθετη διάταξη διεύθυνσης ή πρόωσης. Πρέπει να φτάσει στο εμπόδιο ακολουθώντας πορεία κάθετη προς την εμπρόσθια επιφάνεια του δυναμομετρικού τοίχου. Η επιτρεπόμενη ανοχή για την απόκλιση κατά την πρόσκρουση είναι 10 mm.
      6.3.   Όργανα μέτρησης
      6.3.1.   Ταχύτητα
      Η ταχύτητα πρόσκρουσης πρέπει να είναι 35 ±0,5 km/h, η ακρίβεια του οργάνου μέτρησης που χρησιμοποιείται για την καταγραφή της ταχύτητας κατά την πρόσκρουση μπορεί να έχει απόκλιση 0,1 τοις εκατό.
      6.3.2.   Φορτία
      Τα όργανα μέτρησης πρέπει να πληρούν τις προδιαγραφές που καθορίζονται στο διεθνές πρότυπο ISO 6487/1987
      
                  CFC για όλα τα τεμάχια:
               
               
                  60 Hz
               
            
                  CAC για τα τεμάχια 1 και 3:
               
               
                  200 kN
               
            
                  CAC για τα τεμάχια 4, 5 και 6:
               
               
                  100 kN
               
            
                  CAC για το τεμάχιο 2:
               
               
                  200 kN
               
            6.3.3.   Επιτάχυνση
      
                  6.3.3.1.
               
               
                  Η επιτάχυνση κατά μήκος της πορείας πρέπει να μετράται σε τρία ξεχωριστά σημεία του τροχοφόρου φορείου, ένα στο κέντρο και από ένα σε κάθε πλευρά, σε θέσεις στις οποίες δεν σημειώνεται κάμψη.
               
            
                  6.3.3.2.
               
               
                  Το κεντρικό επιταχυνσιόμετρο βρίσκεται σε απόσταση 500 mm από το σημείο του κέντρου βάρους του κινητού παραμορφώσιμου φράγματος και επάνω σε κατακόρυφο διάμηκες επίπεδο το οποίο απέχει ± 10 mm από το κέντρο βάρους του κινητού παραμορφώσιμου φράγματος.
               
            
                  6.3.3.3.
               
               
                  Το ύψος των πλευρικών επιταχυνσιομέτρων είναι το ίδιο ± 10 mm, όπως και η απόστασή τους από την εμπρόσθια επιφάνεια του κινητού παραμορφώσιμου φράγματος ± 20 mm.
               
            
                  6.3.3.4.
               
               
                  Το όργανο μέτρησης πρέπει να πληροί το πρότυπο ISO 6487:1987 και τις ακόλουθες προδιαγραφές:
                  CFC 1 000 Hz (πριν από την ολοκλήρωση)
                  CAC 50 g
               
            6.4.   Γενικές προδιαγραφές του φράγματος
      
                  6.4.1.
               
               
                  Τα επιμέρους χαρακτηριστικά κάθε φράγματος πρέπει να πληρούν τις απαιτήσεις της παραγράφου 1 του παρόντος παραρτήματος και να καταγράφονται.
               
            6.5.   Γενικές προδιαγραφές του κρουστικού κριού
      
                  6.5.1.
               
               
                  Ένας κρουστικός κριός θεωρείται κατάλληλος, όσον αφορά τις απαιτήσεις της δυναμικής δοκιμής, όταν οι έξι δυναμομετρικοί αισθητήρες καταγράφουν σήματα που πληρούν τις απαιτήσεις του παρόντος παραρτήματος.
               
            
                  6.5.2.
               
               
                  Οι κρουστικοί κριοί πρέπει να φέρουν διαδοχικούς αριθμούς σειράς οι οποίοι τοποθετούνται με σφραγίδα, χάραξη ή άλλο ανεξίτηλο τρόπο, και από τους οποίους είναι δυνατόν να προσδιοριστούν οι παρτίδες των μεμονωμένων τεμαχίων και η ημερομηνία κατασκευής.
               
            6.6.   Διαδικασία επεξεργασίας δεδομένων
      
                  6.6.1.
               
               
                  Μη επεξεργασμένα δεδομένα: Κατά το χρόνο T = T0, όλες οι αντισταθμίσεις πρέπει να αφαιρεθούν από τα δεδομένα. Η μέθοδος με την οποία αφαιρούνται οι αντισταθμίσεις πρέπει να καταγράφεται στην έκθεση δοκιμής.
               
            6.6.2.   Φιλτράρισμα
      
                  6.6.2.1.
               
               
                  Τα μη επεξεργασμένα δεδομένα φιλτράρονται πριν από την επεξεργασία/τους υπολογισμούς.
               
            
                  6.6.2.2.
               
               
                  Τα δεδομένα του επιταχυνσιομέτρου για την ολοκλήρωση φιλτράρονται σε CFC 180, ISO 6487:1987.
               
            
                  6.6.2.3.
               
               
                  Τα δεδομένα του επιταχυνσιομέτρου για τoυς υπολογισμούς της ώθησης φιλτράρονται σε CFC 60, ISO 6487:1987.
               
            
                  6.6.2.4.
               
               
                  Τα δεδομένα των δυναμομετρικών αισθητήρων φιλτράρονται σε CFC 60, ISO 6487:1987.
               
            6.6.3.   Υπολογισμός της κάμψης της επιφάνειας του ΚΠΦ
      
                  6.6.3.1.
               
               
                  Τα δεδομένα επιταχυνσιομέτρου και από τα τρία επιταχυνσιόμετρα ξεχωριστά (μετά από φιλτράρισμα σε CFC 180) ολοκληρώνονται δύο φορές για να βρεθεί η κάμψη του παραμορφώσιμου φράγματος.
               
            
                  6.6.3.2.
               
               
                  Οι αρχικές συνθήκες για την κάμψη είναι:
               
            
                  6.6.3.2.1.
               
               
                  ταχύτητα = ταχύτητα πρόσκρουσης (από τη διάταξη μέτρησης της ταχύτητας).
               
            
                  6.6.3.2.2.
               
               
                  κάμψη = 0
               
            
                  6.6.3.3.
               
               
                  Η κάμψη στην αριστερή πλευρά, στη μεσαία γραμμή και στη δεξιά πλευρά του κινητού παραμορφώσιμου φράγματος καταγράφεται σε συνάρτηση με το χρόνο.
               
            
                  6.6.3.4.
               
               
                  Η μέγιστη κάμψη που υπολογίζεται από καθένα από τα τρία επιταχυνσιόμετρα πρέπει να είναι 10 mm. Εάν δεν συμβαίνει αυτό, τότε αφαιρείται το ακραίο και η διαφορά μεταξύ της κάμψης που υπολογίζεται από τα δύο εναπομείναντα επιταχυνσιόμετρα ελέγχεται για να εξασφαλιστεί ότι είναι 10 mm.
               
            
                  6.6.3.5.
               
               
                  Εάν οι κάμψεις όπως μετρώνται από τα επιταχυνσιόμετρα της αριστερής πλευράς, της δεξιάς πλευράς και της μεσαίας γραμμής είναι 10 mm, τότε η μέση επιτάχυνση των τριών επιταχυνσιομέτρων χρησιμοποιείται για τον υπολογισμό της κάμψης της επιφάνειας του φράγματος.
               
            
                  6.6.3.6.
               
               
                  Εάν μόνο από τα δύο επιταχυνσιόμετρα η κάμψη ανταποκρίνεται στην απαίτηση των 10 mm, τότε η μέση επιτάχυνση από τα δύο αυτά επιταχυνσιόμετρα χρησιμοποιείται για τον υπολογισμό της κάμψης της επιφάνειας του φράγματος.
               
            
                  6.6.3.7.
               
               
                  Εάν οι κάμψεις που έχουν υπολογιστεί και από τα τρία επιταχυνσιόμετρα (αριστερής πλευράς, δεξιάς πλευράς και μεσαίας γραμμής) ΔΕΝ ανταποκρίνονται στην απαίτηση των 10 mm, τότε τα μη επεξεργασμένα δεδομένα εξετάζονται για να διαπιστωθούν οι αιτίες της τόσο μεγάλης αυτής απόκλισης. Στην περίπτωση αυτή ο συγκεκριμένος οίκος δοκιμών καθορίζει ποιο επιταχυνσιόμετρο πρέπει να χρησιμοποιηθεί για τον προσδιορισμό της κάμψης του κινητού παραμορφώσιμου φράγματος ή εάν δεν μπορεί να χρησιμοποιηθεί καμία από τις ενδείξεις των επιταχυνσιομέτρων, περίπτωση κατά την οποία η δοκιμή πιστοποίησης πρέπει να επαναληφθεί. Στην έκθεση δοκιμής πρέπει να δοθεί πλήρης εξήγηση.
               
            
                  6.6.3.8.
               
               
                  Ο μέσος όρος των δεδομένων κάμψης-χρόνου συνδυάζεται με τα δεδομένα δύναμης-χρόνου δυναμομετρικού αισθητήρα χρόνου και δίνουν το αποτέλεσμα δύναμης-κάμψης για κάθε όγκο.
               
            6.6.4.   Υπολογισμός της ενέργειας
      Η απορροφούμενη ενέργεια για κάθε όγκο και για τη συνολική επιφάνεια του ΠΚΦ πρέπει να υπολογίζεται στο μέγιστο σημείο κάμψης του φράγματος.
      
         
      όπου :
      
                  
                     t0
                     
                  
               
               
                  είναι ο χρόνος της πρώτης επαφής
               
            
                  
                     t1
                     
                  
               
               
                  είναι ο χρόνος κατά τον οποίο το τροχοφόρο φορείο σταματά, δηλαδή όπου u = 0.
               
            
                  
                     s
                  
               
               
                  είναι η κάμψη του παραμορφώσιμου στοιχείου του φορείου που υπολογίζεται σύμφωνα με την παράγραφο 6.6.3.
               
            6.6.5.   Επαλήθευση των δεδομένων δυναμικής
      
                  6.6.5.1.
               
               
                  Συγκρίνατε τη συνολική ώθηση, Ι, που υπολογίζεται από την ολοκλήρωση της συνολικής δύναμης κατά την περίοδο επαφής, με τη μεταβολή της ροπής κατά την ίδια περίοδο (M*)V).
               
            
                  6.6.5.2.
               
               
                  Συγκρίνατε τη συνολική μεταβολή της ενέργειας με τη μεταβολή της κινητικής ενέργειας του ΚΠΦ, που δίνεται από τον τύπο:
                  
                     
                  όπου Vi
                      είναι η ταχύτητα πρόσκρουσης και M η συνολική μάζα του ΚΠΦ
                  Εάν η μεταβολή της ροπής (M*)V) δεν είναι ίση με τη συνολική ώθηση (Ι) ± 5 τοις εκατό, ή εάν η συνολική απορροφούμενη ενέργεια (E En) δεν είναι ίση με την κινητική ενέργεια, EK ± 5 τοις εκατό, τότε τα δεδομένα της δοκιμής πρέπει να εξεταστούν ώστε να προσδιοριστεί η αιτία του σφάλματος αυτού.
               
            ΣΧΕΔΙΑΣΗ ΤΟΥ ΚΡΟΥΣΤΙΚΟΥ ΚΡΙΟΥ (2)
      
      Σχήμα 1
      
         
      Σχήμα 2
      
         
      ΕΠΑΝΩ ΜΕΡΟΣ ΚΡΟΥΣΤΙΚΟΥ ΚΡΙΟΥ
      Σχήμα 3
      Προσανατολισμός κυψελίδας αλουμινίου
      
         
      Σχήμα 4
      Διάσταση των κυψελίδων αλουμινίου
      
         
      ΣΧΕΔΙΑΣΗ ΟΠΙΣΘΙΑΣ ΠΛΑΚΑΣ
      Σχήμα 5
      
         
      Σχήμα 6
      Πρόσδεση της οπίσθιας πλάκας στη συσκευή εξαερισμού και στην εμπρόσθια πλάκα του τροχοφόρου φορείου
      
         
      Σχήμα 7
      Βήμα ήλωσης για τις οπές εξαερισμού της οπίσθιας πλάκας
      
         
      Σχήμα 8
      
         
      Φλάντζες στην κορυφή και στη βάση της οπίσθιας πλάκας
      
                  
                     Σημείωση:
               
               
                  Οι οπές πρόσδεσης στη φλάντζα της βάσης μπορεί να γίνουν σχισμές, όπως φαίνεται πιο κάτω, για τη διευκόλυνση της πρόσδεσης με την προϋπόθεση ότι το κράτημα είναι επαρκές ώστε να αποφευχθεί η απόσπαση κατά τη διάρκεια της δοκιμής πρόσκρουσης.
               
            
         
      ΠΛΑΙΣΙΟ ΤΗΣ ΣΥΣΚΕΥΗΣ ΕΞΑΕΡΙΣΜΟΥ
      Η συσκευή εξαερισμού είναι μια δομή που αποτελείται από μια πλάκα πάχους 5 mm και πλάτους 20 mm. Εννέα οπές 8 mm διανοίγονται μόνο στις κατακόρυφες πλάκες για να μπορεί ο αέρας να κυκλοφορεί οριζόντια.
      Σχήμα 9
      
         
      
         (1)  Τα αναφερόμενα ποσά ενέργειας ισούνται προς την ενέργεια που διαχέεται από το σύστημα όταν ο βαθμός παραμόρφωσης του κρουστικού κριού είναι ο μέγιστος.
      
         (2)  Όλες οι διαστάσεις είναι σε mm. Οι ανοχές στις διαστάσεις των τεμαχίων επιτρέπουν να λαμβάνονται υπόψη οι δυσκολίες της μέτρησης των ατελών κυψελίδων αλουμινίου. Η ανοχή στις συνολικές διαστάσεις του κρουστικού κριού είναι μικρότερη από εκείνη για τους μεμονωμένους όγκους αφού οι όγκοι των κυψελίδων μπορούν να προσαρμοστούν, με επικάλυψη εάν χρειάζεται, για να διατηρηθεί μια ακριβέστερη περιγραφή της επιφάνειας πρόσκρουσης.
      
         Προσάρτημα 1
         ΚΑΜΠΥΛΕΣ ΔΥΝΑΜΗΣ — ΚΑΜΨΗΣ ΓΙΑ ΣΤΑΤΙΚΕΣ ΔΟΚΙΜΕΣ
         Σχήμα 1α
         
                     Όγκοι 1 και 3
                  
                  
                     
                        
                  
               Σχήμα 1β
         
                     Όγκος 2
                  
                  
                     
                        
                  
               Σχήμα 1γ
         
                     Όγκος 4
                  
                  
                     
                        
                  
               Σχήμα 1δ
         
                     Όγκοι 5 & 6
                  
                  
                     
                        
                  
               
      
         Προσάρτημα 2
         ΚΑΜΠΥΛΕΣ ΔΥΝΑΜΗΣ — ΚΑΜΨΗΣ ΓΙΑ ΔΥΝΑΜΙΚΕΣ ΔΟΚΙΜΕΣ
         Σχήμα 2α
         
                     Όγκοι 1 και 3
                  
                  
                     
                        
                  
               Σχήμα 2β
         
                     Όγκος 2
                  
                  
                     
                        
                  
               Σχήμα 2γ
         
                     Όγκος 4
                  
                  
                     
                        
                  
               Σχήμα 2δ
         
                     Όγκοι 5&6
                  
                  
                     
                        
                  
               Σχήμα 2ε
         
                     Σύνολο όγκων
                  
                  
                     
                        
                  
               
   
   
      ΠΑΡΑΡΤΗΜΑ 6
      ΤΕΧΝΙΚΗ ΠΕΡΙΓΡΑΦΗ ΤΟΥ ΑΝΔΡΕΙΚΕΛΟΥ ΓΙΑ ΤΗΝ ΠΛΕΥΡΙΚΗ ΠΡΟΣΚΡΟΥΣΗ
      1.   ΓΕΝΙΚΑ
      
                  1.1.
               
               
                  Το ανδρείκελο για την πλευρική πρόσκρουση που προβλέπεται στον παρόντα κανονισμό, συμπεριλαμβανομένων των οργάνων μέτρησης και της βαθμονόμησης, περιγράφεται σε τεχνικά σχέδια και σε οδηγό χρήστη (1).
               
            
                  1.2.
               
               
                  Οι διαστάσεις και οι μάζες του ανδρεικέλου για την πλευρική πρόσκρουση είναι αντιπροσωπευτικές για τις κύριες διαστάσεις του 50 % εκατοστημορίου ανδρών, χωρίς το κάτω μέρος των άνω άκρων.
               
            
                  1.3.
               
               
                  Το ανδρείκελο για τις πλευρικές προσκρούσεις αποτελείται από σκελετό κατασκευασμένο από μέταλλο και πλαστική ύλη και καλυπτόμενο από καουτσούκ, πλαστική ύλη και αφρώδες υλικό για την προσομοίωση της σάρκας.
               
            2.   ΚΑΤΑΣΚΕΥΗ
      
                  2.1.
               
               
                  Απεικόνιση του ανδρεικέλου για την πλευρική σύγκρουση παρατίθεται στο σχήμα 1, ανάλυση του σχήματος και των συστατικών τμημάτων στον πίνακα 1 του παρόντος παραρτήματος.
               
            2.2.   Κεφαλή
      
                  2.2.1.
               
               
                  Η κεφαλή απεικονίζεται ως στοιχείο αριθ. 1 στο σχήμα 1 του παρόντος παραρτήματος.
               
            
                  2.2.2.
               
               
                  Η κεφαλή αποτελείται από αλουμινένιο κέλυφος καλυπτόμενο από εύπλαστο περίβλημα βινυλίου. Στο εσωτερικό του κενού κελύφους τοποθετούνται τριαξονικά επιταχυνσιόμετρα και έρμα.
               
            
                  2.2.3.
               
               
                  Στο ενδιάμεσο τμήμα κεφαλής/τραχήλου ενσωματώνεται υποκατάστατο δυναμομετρικού αισθητήρα. Το τμήμα αυτό μπορεί να αντικατασταθεί από δυναμομετρικό αισθητήρα στο επάνω μέρος του τραχήλου.
               
            2.3.   Τράχηλος
      
                  2.3.1.
               
               
                  Ο τράχηλος απεικονίζεται ως στοιχείο αριθ. 2 στο σχήμα 1 του παρόντος παραρτήματος.
               
            
                  2.3.2.
               
               
                  Ο τράχηλος αποτελείται από ενδιάμεσο τμήμα κεφαλής/τραχήλου, ενδιάμεσο τμήμα τραχήλου/θώρακα και κεντρικό τμήμα που συνδέει τα δύο ενδιάμεσα τμήματα.
               
            
                  2.3.3.
               
               
                  Τόσο το ενδιάμεσο τμήμα κεφαλής/τραχήλου (στοιχείο αριθ. 2a) όσο και το ενδιάμεσο τμήμα τραχήλου/θώρακα (στοιχείο αριθ. 2c) αποτελούνται από δύο δίσκους αλουμινίου συνδεόμενους με ημισφαιρικούς κοχλίες και οκτώ ροδέλες από καουτσούκ.
               
            
                  2.3.4.
               
               
                  Το κυλινδρικό κεντρικό τμήμα (στοιχείο αριθ. 2b) είναι κατασκευασμένο από καουτσούκ και στα δύο άκρα του έχουν ενσωματωθεί στο καουτσούκ δίσκοι αλουμινίου.
               
            
                  2.3.5.
               
               
                  Ο τράχηλος στερεώνεται στο υποστήριγμα τραχήλου, που απεικονίζεται ως στοιχείο αριθ. 2d στο σχήμα 1 του παρόντος παραρτήματος. Αυτό το υποστήριγμα τραχήλου μπορεί να αντικατασταθεί από δυναμομετρικό αισθητήρα στο κάτω μέρος του τραχήλου.
               
            
                  2.3.6.
               
               
                  Η γωνία μεταξύ των δύο όψεων του υποστηρίγματος τραχήλου είναι 25o. Επειδή το συγκρότημα ώμου είναι κεκλιμένο προς τα πίσω κατά 5o, η γωνία που σχηματίζεται μεταξύ τραχήλου και κορμού είναι 20o.
               
            2.4.   Ώμος
      
                  2.4.1.
               
               
                  Ο ώμος απεικονίζεται ως στοιχείο αριθ. 3 στο σχήμα 1 του παρόντος παραρτήματος.
               
            
                  2.4.2.
               
               
                  Ο ώμος αποτελείται από συγκρότημα ώμου, δύο κλείδες και ωμογλήνη από αφρό.
               
            
                  2.4.3.
               
               
                  Το συγκρότημα ώμου (στοιχείο αριθ. 3a) αποτελείται από διαχωριστικό αλουμινένιο τεμάχιο, και δύο αλουμινένιες πλάκες τοποθετημένες άνω και κάτω του διαχωριστικού τεμαχίου. Και οι δύο πλάκες φέρουν επικάλυψη πολυτετραφθοραιθυλένιου (PTFE).
               
            
                  2.4.4.
               
               
                  Οι κλείδες (στοιχείο αριθ. 3b), κατασκευασμένες από ρητίνη πολυουρεθάνης, αρθρώνονται στο διαχωριστικό τεμάχιο. Οι κλείδες συγκρατούνται προς τα πίσω, στη θέση ανάπαυσης, από δύο ελαστικές χορδές (στοιχείο αριθ. 3c) που συσφίγγονται στο όπισθεν μέρος του συγκροτήματος ώμου. Οι εξωτερικές άκρες των δύο κλειδών πρέπει να έχουν σχεδιαστεί έτσι ώστε να επιτρέπουν τις συνήθεις θέσεις των άνω άκρων.
               
            
                  2.4.5.
               
               
                  Η ωμογλήνη (στοιχείο αριθ. 3d) είναι κατασκευασμένη από αφρό πολυουρεθάνης χαμηλής πυκνότητας και προσαρμοσμένη στο συγκρότημα ώμου.
               
            2.5.   Θώρακας
      
                  2.5.1.
               
               
                  Ο θώρακας απεικονίζεται ως στοιχείο αριθ. 4 στο σχήμα 1 του παρόντος παραρτήματος.
               
            
                  2.5.2.
               
               
                  Ο θώρακας αποτελείται από την άκαμπτη θωρακική μοίρα της σπονδυλικής στήλης και τρία πανομοιότυπα ομοιώματα πλευρών.
               
            
                  2.5.3.
               
               
                  Η θωρακική μοίρα σπονδυλικής στήλης (στοιχείο αριθ. 4a) είναι κατασκευασμένη από χάλυβα. Στην οπίσθια όψη της στερεώνεται καμπύλη πλάκα από ρητίνη πολυουραιθάνης με ενίσχυση χάλυβα (στοιχείο αριθ. 4b).
               
            
                  2.5.4.
               
               
                  Η άνω επιφάνεια της θωρακικής μοίρας είναι κεκλιμένη προς τα πίσω κατά 5o.
               
            
                  2.5.5.
               
               
                  Στο κάτω μέρος της θωρακικής μοίρας στερεώνεται δυναμομετρικός αισθητήρας Τ12 ή υποκατάστατο δυναμομετρικού αισθητήρα (στοιχείο αριθ. 4j).
               
            
                  2.5.6.
               
               
                  Κάθε ομοίωμα πλευρού (στοιχείο αριθ. 4c) αποτελείται από χαλύβδινο πλευρικό τόξο καλυπτόμενο με αφρό πολυουρεθάνης ανοικτών κυψελίδων για την προσομοίωση της σάρκας (στοιχείο αριθ. 4d), συγκρότημα εμβόλου-κυλίνδρου (στοιχείο αριθ. 4e) που συνδέει το πλευρό και τη θωρακική μοίρα, υδραυλικό αποσβεστήρα δονήσεων (στοιχείο αριθ. 4f) και δύσκαμπτο ελατήριο απόσβεσης (στοιχείο αριθ. 4g).
               
            
                  2.5.7.
               
               
                  Το συγκρότημα εμβόλου-κυλίνδρου (στοιχείο αριθ. 4e) επιτρέπει στην ευαίσθητη πλευρά του πλευρικού τόξου (στοιχείο αριθ. 4d) να κάμπτεται σε σχέση με τη θωρακική μοίρα (στοιχείο αριθ. 4a) και τη μη ευαίσθητη πλευρά. Το συγκρότημα εμβόλου-κυλίνδρου είναι εξοπλισμένο με γραμμικές βελόνες ρουλεμάν.
               
            
                  2.5.8.
               
               
                  Στο συγκρότημα εμβόλου-κυλίνδρου έχει τοποθετηθεί ένα ελατήριο ρύθμισης (στοιχείο αριθ. 4h).
               
            
                  2.5.9.
               
               
                  Mορφοτροπέας μετατόπισης προσαρμοσμένος στο ομοίωμα πλευρού (στοιχείο αριθ. 4i) μπορεί να τοποθετηθεί στη θωρακική μοίρα στο εσωτερικό του συγκροτήματος εμβόλου-κυλίνδρου (στοιχείο αριθ. 4e) και να συνδεθεί με το εξωτερικό άκρο του συγκροτήματος εμβόλου-κυλίνδρου στην ευαίσθητη πλευρά του πλευρού.
               
            2.6.   Άνω άκρα
      
                  2.6.1.
               
               
                  Τα άνω άκρα απεικονίζονται ως στοιχείο αριθ. 5 στο σχήμα 1 του παρόντος παραρτήματος.
               
            
                  2.6.2.
               
               
                  Τα άνω άκρα αποτελούνται από πλαστικό σκελετό καλυπτόμενο από πολυουρεθάνη για την αναπαράσταση της σάρκας και δέρμα από χλωριούχο πολυβινύλιο (PVC). Για την αναπαράσταση της σάρκας του επάνω μέρους χρησιμοποιείται πολυουρεθάνη υψηλής πυκνότητας και αφρός πολυουρεθάνης για το κάτω μέρος.
               
            
                  2.6.3.
               
               
                  Η άρθρωση ώμου/άνω άκρου πρέπει να επιτρέπει την τοποθέτηση του άνω άκρου σε σταθερές θέσεις που να σχηματίζουν γωνία 0 o, 40 o και 90 o ως προς τη γραμμή του κορμού.
               
            
                  2.6.4.
               
               
                  Η άρθρωση ώμου/άνω άκρου πρέπει να επιτρέπει μόνο την κάμψη και την έκταση.
               
            2.7.   Οσφυϊκή μοίρα της σπονδυλικής στήλης
      
                  2.7.1.
               
               
                  Η οσφυϊκή μοίρα της σπονδυλικής στήλης απεικονίζεται ως στοιχείο 6 στο σχήμα 1 του παρόντος πραραρτήματος.
               
            
                  2.7.2.
               
               
                  Η οσφυϊκή μοίρα της σπονδυλικής στήλης αποτελείται από στερεό κύλινδρο καουτσούκ με δύο χαλύβδινες ενδιάμεσες πλάκες σε αμφότερα τα άκρα, και χαλύβδινο καλώδιο στο εσωτερικό του κυλίνδρου.
               
            2.8.   Κοιλιακή χώρα
      
                  2.8.1.
               
               
                  Η κοιλιακή χώρα απεικονίζεται ως στοιχείο αριθ. 7 στο σχήμα 1 του παρόντος παραρτήματος.
               
            
                  2.8.2.
               
               
                  Η κοιλιακή χώρα αποτελείται από ένα άκμπτο κεντρικό μέρος το οποίο καλύπτεται με αφρό.
               
            
                  2.8.3.
               
               
                  Το κεντρικό τμήμα της κοιλιακής χώρας είναι χυτό μεταλλικό τεμάχιο (στοιχείο αριθ. 7a), στην κορυφή του οποίου στερεώνεται πλάκα επικάλυψης.
               
            
                  2.8.4.
               
               
                  Η καλύπτρα (στοιχείο αριθ. 7b) είναι κατασκευασμένη από αφρό πολυουρεθάνης. Κυρτή πλάκα από καουτσούκ, ενισχυμένη με σφαιρίδια μολύβδου, είναι ενσωματωμένη στο αφρώδες υλικό που καλύπτει τις δύο πλευρές.
               
            
                  2.8.5.
               
               
                  Σε κάθε πλευρά της κοιλιακής χώρας, μεταξύ της καλύπτρας από αφρό και του άκμαπτου χυτού μεταλλικού τεμαχίου, επιτρέπεται να στερεώνονται τρεις μορφοτροπείς δυνάμεως (στοιχείο αριθ. 7c) ή τρεις μονάδες αντικατάστασης που δεν εκτελούν μετρήσεις.
               
            2.9.   Πύελος
      
                  2.9.1.
               
               
                  Η πύελος απεικονίζεται ως στοιχείο αριθ. 8 στο σχήμα 1 του παρόντος παραρτήματος.
               
            
                  2.9.2.
               
               
                  Η πύελος αποτελείται από το τεμάχιο ιερού οστού, δύο λαγόνια πτερύγια, δύο ισχυακές αρθρώσεις και επικάλυψη αφρού για την αναπαράσταση της σάρκας.
               
            
                  2.9.3.
               
               
                  Το ιερό οστό (στοιχείο αριθ. 8a) αποτελείται από ερματισμένο μεταλλικό τεμάχιο και μεταλλική πλάκα προσαρμοσμένη στο άνω μέρος του τεμαχίου αυτού. Στο πίσω μέρος του τεμαχίου υπάρχει μια κοιλότητα για την τοποθέτηση των οργάνων μέτρησης.
               
            
                  2.9.4.
               
               
                  Τα λαγόνια πτερύγια (στοιχείο αριθ. 8b) είναι κατασκευασμένα από ρητίνη πολυουρεθάνης.
               
            
                  2.9.5.
               
               
                  Οι ισχιακές αρθρώσεις (στοιχείο αριθ. 8c) είναι κατασκευασμένες από χάλυβα. Αποτελούνται από το άνω τμήμα του μηριαίου οστού και σφαιρική άρθρωση συνδεδεμένη με τον άξονα που διέρχεται από το σημείο H του ανδρεικέλου.
                  Η απαγωγή του άνω τμήματος του μηριαίου οστού και η ικανότητα απαγωγής ρυθμίζονται με στοπ από καουτσούκ στα άκρα του εύρους κίνησης.
               
            
                  2.9.6.
               
               
                  Η σάρκα (στοιχείο αριθ. 8d) είναι κατασκευασμένη από χλωριούχο πολυβινύλιο (PVC) γεμισμένο με αφρό πολυουρεθάνης. Στη θέση του σημείου Η το δέρμα αντικαθίσταται από αφρού πολυουρεθάνης ανοικτών κυψελίδων (στοιχείο αριθ. 8e), που είναι στερεωμένος σε χαλύβδινη πλάκα προσαρμοσμένη στο λαγόνιο πτερύγιο με άξονα που διέρχεται από τη σφαιρική άρθρωση.
               
            
                  2.9.7.
               
               
                  Τα λαγόνια πτερύγια είναι προσαρτημένα στο τεμάχιο ιερού οστού στην πίσω πλευρά και συνδέονται μεταξύ τους στο σημείο της ηβικής σύμφυσης με μορφοτροπέα δυνάμεων (στοιχείο αριθ. 8f) ή υποκατάστατο μορφοτροπέα.
               
            2.10.   Κάτω άκρα
      
                  2.10.1.
               
               
                  Τα κάτω άκρα απεικονίζονται ως στοιχείο αριθ. 9 στο σχήμα 1 του παρόντος παραρτήματος.
               
            
                  2.10.2.
               
               
                  Τα κάτω άκρα αποτελούνται από μεταλλικό σκελετό καλυπτόμενο με αφρό πολυουρεθάνης που προσομοιάζει τη σάρκα και δέρμα από χλωριούχο πολυβινύλιο (PVC).
               
            
                  2.10.3.
               
               
                  Η σάρκα του μηρού αναπαρίσταται από υψηλής πυκνότητας πολυουρεθάνης και το δέρμα από χλωριούχο πολυβινύλιο (PVC).
               
            
                  2.10.4.
               
               
                  Οι αρθρώσεις του γόνατος και του αστραγάλου επιτρέπουν μόνον την κάμψη και την έκταση.
               
            2.11.   Ένδυμα
      
                  2.11.1.
               
               
                  Το ένδυμα δεν απεικονίζεται στο σχήμα 1 του παρόντος παραρτήματος.
               
            
                  2.11.2.
               
               
                  Το ένδυμα είναι κατασκευασμένο από καουτσούκ και καλύπτει τους ώμους, το θώρακα, το άνω τμήμα των βραχιόνων, την κοιλιακή χώρα και την οσφυϊκή μοίρα της σπονδυλικής στήλης, το άνω τμήμα της πυέλου.
               
            Σχήμα 1
      Κατασκευή του ανδρεικέλου για την πλευρική πρόσκρουση
      
         
      Πίνακας 1
      Κατασκευαστικά στοιχεία του ανδρεικέλου για την πλευρική πρόσκρουση (βλέπε σχήμα 1)
      
      
                  Στοιχείο
               
               
                  Αριθ.
               
               
                  Περιγραφή
               
               
                  Αριθμός ανά ανδρείκελο
               
            
                  1
               
               
                   
               
               
                  Κεφαλή
               
               
                  1
               
            
                  2
               
               
                   
               
               
                  Τράχηλος
               
               
                  1
               
            
                   
               
               
                  2a
               
               
                  Ενδιάμεσο τμήμα κεφαλής/τραχήλου
               
               
                  1
               
            
                   
               
               
                  2b
               
               
                  Κεντρικό τμήμα
               
               
                  1
               
            
                   
               
               
                  2c
               
               
                  Ενδιάμεσο τμήμα τραχήλου/θώρακα
               
               
                  1
               
            
                   
               
               
                  2d
               
               
                  Υποστήριγμα τραχήλου
               
               
                  1
               
            
                  3
               
               
                   
               
               
                  Ώμος
               
               
                  1
               
            
                   
               
               
                  3a
               
               
                  Συγκρότημα ώμου
               
               
                  1
               
            
                   
               
               
                  3b
               
               
                  Κλείδα
               
               
                  2
               
            
                   
               
               
                  3c
               
               
                  Ελαστική χορδή
               
               
                  2
               
            
                   
               
               
                  3d
               
               
                  Ωμογλήνη από αφρό
               
               
                  1
               
            
                  4
               
               
                   
               
               
                  Θώρακας
               
               
                  1
               
            
                   
               
               
                  4a
               
               
                  Θωρακική μοίρα σπονδυλικής στήλης
               
               
                  1
               
            
                   
               
               
                  4b
               
               
                  Οπίσθια πλάκα (καμπύλη)
               
               
                  1
               
            
                   
               
               
                  4c
               
               
                  Ομοίωμα πλευρού
               
               
                  3
               
            
                   
               
               
                  4d
               
               
                  Πλευρικό τόξο καλυμμένο με σάρκα
               
               
                  3
               
            
                   
               
               
                  4e
               
               
                  Συγκρότημα εμβόλου-κυλίνδρου
               
               
                  3
               
            
                   
               
               
                  4f
               
               
                  Αποσβεστήρας δονήσεων
               
               
                  3
               
            
                   
               
               
                  4g
               
               
                  Δύσκαμπτο ελατήριο απόσβεσης
               
               
                  3
               
            
                   
               
               
                  4h
               
               
                  Ελατήριο ρύθμισης
               
               
                  3
               
            
                   
               
               
                  4i
               
               
                  Μορφοτροπέας μετατόπισης
               
               
                  3
               
            
                   
               
               
                  4j
               
               
                  Δυναμομετρικός αισθητήρας Τ12 ή υποκατάστατο δυναμομετρικού αισθητήρα
               
               
                  1
               
            
                  5
               
               
                   
               
               
                  Άνω άκρο
               
               
                  2
               
            
                  6
               
               
                   
               
               
                  Οσφυϊκή μοίρα της σπονδυλικής στήλης
               
               
                  1
               
            
                  7
               
               
                   
               
               
                  Κοιλιακή χώρα
               
               
                  1
               
            
                   
               
               
                  7a
               
               
                  Κεντρικό χυτό μεταλλικό τεμάχιο
               
               
                  1
               
            
                   
               
               
                  7b
               
               
                  Επικάλυψη αφρού
               
               
                  1
               
            
                   
               
               
                  7c
               
               
                  Μορφοτροπέας δυνάμεων ή υποκατάστατο
               
               
                  3
               
            
                  8
               
               
                   
               
               
                  Πύελος
               
               
                  1
               
            
                   
               
               
                  8a
               
               
                  Τεμάχιο ιερού οστού
               
               
                  1
               
            
                   
               
               
                  8b
               
               
                  Λαγόνια πτερύγια
               
               
                  2
               
            
                   
               
               
                  8c
               
               
                  Ισχιακή άρθρωση
               
               
                  2
               
            
                   
               
               
                  8d
               
               
                  Κάλυψη σάρκας
               
               
                  1
               
            
                   
               
               
                  8e
               
               
                  Αφρώδες υλικό σημείου Η
               
               
                  1
               
            
                   
               
               
                  8f
               
               
                  Μορφοτροπέας δυνάμεων ή υποκατάστατο
               
               
                  1
               
            
                  9
               
               
                   
               
               
                  Κάτω άκρο
               
               
                  2
               
            
                  10
               
               
                   
               
               
                  Ένδυμα
               
               
                  1
               
            3.   ΣΥΝΑΡΜΟΛΟΓΗΣΗ ΤΟΥ ΑΝΔΡΕΙΚΕΛΟΥ
      3.1.   Κεφαλή-τράχηλος
      
                  3.1.1.
               
               
                  Στους ημισφαιρικούς κοχλίες για τη συναρμολόγηση του τραχήλου απαιτείται ροπή 10 Nm.
               
            
                  3.1.2.
               
               
                  Ο δυναμομετρικός αισθητήρας κεφαλής-επάνω μέρους τραχήλου στερεώνεται στην ενδιάμεση πλάκα κεφαλής-τραχήλου με τέσσερις κοχλίες.
               
            
                  3.1.3.
               
               
                  Η ενδιάμεση πλάκα τραχήλου/θώρακα που προβλέπεται για τον τράχηλο στερεώνεται στο υποστήριγμα τραχήλου με τέσσερις κοχλίες.
               
            3.2.   Τράχηλος-ώμος-θώρακας
      
                  3.2.1.
               
               
                  Το υποστήριγμα τραχήλου στερεώνεται στο συγκρότημα ώμου με τέσσερις κοχλίες.
               
            
                  3.2.2.
               
               
                  Το συγκρότημα ώμου στερεώνεται στην άνω επιφάνεια της θωρακικής μοίρας με τρεις κοχλίες.
               
            3.3.   Ώμος-άνω άκρο
      
                  3.3.1.
               
               
                  Τα άνω άκρα στερεώνονται στις κλείδες των ώμων με έναν κοχλία και έναν αξονικό τριβέα. Ο κοχλίας συσφίγγεται τόσο ώστε τα άνω άκρα να μπορούν να υποστούν επιτάχυνση 1 έως 2 g.
               
            3.4.   Θώρακας-οσφυϊκή μοίρα σπονδυλικής στήλης-κοιλιακή χώρα
      
                  3.4.1.
               
               
                  Τα ομοιώματα πλευρών τοποθετούνται στο θώρακα από την πλευρά της πρόσκρουσης.
               
            
                  3.4.2.
               
               
                  Ένας προσαρμογέας για την οσφυϊκή μοίρα της σπονδυλικής στήλης τοποθετείται στο δυναμομετρικό αισθητήρα Τ12 ή στο υποκατάστατο δυναμομετρικού αισθητήρα στο κάτω μέρος της θωρακικής μοίρας σπονδυλικής στήλης με δύο κοχλίες.
               
            
                  3.4.3.
               
               
                  Ο προσαρμογέας της οσφυϊκής μοίρας της σπονδυλικής στήλης στερεώνεται στην πλάκα κορυφής της οσφυϊκής μοίρας της σπονδυλικής στήλης με τέσσερις κοχλίες.
               
            
                  3.4.4.
               
               
                  Η φλάντζα συναρμογής του κεντρικού χυτού μεταλλικού τεμαχίου σφηνώνεται μεταξύ του προσαρμογέα της οσφυϊκής μοίρας και της πλάκας κορυφής της οσφυϊκής μοίρας.
               
            
                  3.4.5.
               
               
                  Η θέση των μορφοτροπέων δυνάμεων στην κοιλιακή χώρα τοποθετούνται στην πλευρά της πρόσκρουσης.
               
            3.5.   Οσφυϊκή μοίρα σπονδυλικής στήλης-πύελος-κάτω άκρα
      
                  3.5.1.
               
               
                  Η οσφυϊκή μοίρα της σπονδυλικής στήλης στερεώνεται στην πλάκα κάλυψης του τεμαχίου του ιερού οστού με τρεις κοχλίες. Εάν χρησιμοποιηθεί δυναμομετρικός αισθητήρας στην κατώτερη οσφυϊκή μοίρα της σπονδυλικής στήλης απαιτούνται τέσσερις κοχλίες.
               
            
                  3.5.2.
               
               
                  Η κάτω πλάκα της οσφυϊκής μοίρας σπονδυλικής στήλης στερεώνεται στο τεμάχιο ιερού οστού της πυέλου με τρεις κοχλίες.
               
            
                  3.5.3.
               
               
                  Τα κάτω άκρα στερεώνονται στην άρθρωση μηρού-ισχίου της πυέλου με έναν κοχλία.
               
            
                  3.5.4.
               
               
                  Η σύνδεση των γονάτων και των αστραγάλων στα κάτω άκρα ρυθμίζεται έτσι ώστε να μπορούν να υποστούν επιτάχυνση 1 έως 2 g.
               
            4.   ΚΥΡΙΑ ΧΑΡΑΚΤΗΡΙΣΤΙΚΑ
      4.1.   Μάζα
      
                  4.1.1.
               
               
                  Οι μάζες των κυριότερων κατασκευαστικών στοιχείων του ανδρεικέλου περιλαμβάνονται στον πίνακα 2 του παρόντος παραρτήματος.
                  Πίνακας 2
                  Μάζες κατασκευαστικών στοιχείων του ανδρεικέλου
                  
                              Κατ/κό στοιχείο (τμήμα κορμού)
                           
                           
                              Μάζα
                              (kg)
                           
                           
                              Ανοχή
                              ± (kg)
                           
                           
                              Βασικό περιεχόμενο
                           
                        
                              Κεφαλή
                           
                           
                              4,0
                           
                           
                              0,2
                           
                           
                              Πλήρες συγκρότημα κεφαλής με τριαξονικό επιταχυνσιόμετρο και δυναμομετρικό αισθητήρα στο επάνω μέρος του τραχήλου ή υποκατάστατο
                           
                        
                              Τράχηλος
                           
                           
                              1,0
                           
                           
                              0,05
                           
                           
                              Τράχηλος, χωρίς το υποστήριγμα τραχήλου
                           
                        
                              Θώρακας
                           
                           
                              22,4
                           
                           
                              1,0
                           
                           
                              Υποστήριγμα τραχήλου, ωμογλήνη, συγκρότημα ώμων, κοχλίες σύνδεσης άνω άκρου, θωρακική μοίρα, οπίσθια πλάκα κορμού, ομοιώματα πλευρών, μορφοτροπείς κάμψης πλευρού, δυναμομετρικός αισθητήρας οπίσθιας πλάκας κορμού ή υποκατάστατο, δυναμομετρικός αισθητήρας Τ12 ή υποκατάστατο, χυτό μεταλλικό τεμάχιο κεντρικού τμήματος κοιλιακής χώρας, μορφοτροπείς δυνάμεων κοιλιακής χώρας, 2/3 του ενδύματος
                           
                        
                              Άνω άκρο (καθένα)
                           
                           
                              1,3
                           
                           
                              0,1
                           
                           
                              Άνω βραχίονας, συμπεριλαμβανομένης της πλάκας θέσης του βραχίονα (για καθένα)
                           
                        
                              Κοιλιακή χώρα και οσφυϊκή μοίρα
                           
                           
                              5,0
                           
                           
                              0,25
                           
                           
                              Κάλυψη σάρκας της κοιλιακής χώρας και οσφυϊκή μοίρα
                           
                        
                              Πύελος
                           
                           
                              12,0
                           
                           
                              0,6
                           
                           
                              Τεμάχιο ιερού οστού, πλάκα συναρμογής της οσφυϊκής μοίρας, σφαιρικές αρθρώσεις ισχίου, αρθρώσεις άνω τμήματος των μηρών, λαγόνια πτερύγια, ηβικός μορφοτροπέας δυνάμεων, κάλυψη σάρκας πυέλου, 1/3 ενδύματος
                           
                        
                              Κάτω άκρο (καθένα)
                           
                           
                              12,7
                           
                           
                              0,6
                           
                           
                              Άκρο πόδι, κνήμη, μηρός και σάρκα έως την άρθρωση του άνω τμήματος του μηρού (για καθένα)
                           
                        
                              Ολόκληρο ανδρείκελο
                           
                           
                              72,0
                           
                           
                              1,2
                           
                           
                               
                           
                        
            4.2.   Κύριες διαστάσεις
      
                  4.2.1.
               
               
                  Οι κύριες διαστάσεις του ανδρεικέλου για την πλευρική πρόσκρουση, με βάση το σχήμα 2 του παρόντος παραρτήματος, περιλαμβάνονται στον πίνακα 3 του παρόντος παραρτήματος.
                  Οι διαστάσεις μετρώνται χωρίς ένδυμα
                  Σχήμα 2
                  Μετρήσεις των κύριων διαστάσεων του ανδρεικέλου (βλέπε πίνακα 3)
                  
                  
                     
                  Πίνακας 3
                  Κύριες διαστάσεις ανδρεικέλου
                  
                              Αριθ.
                           
                           
                              Παράμετρος
                           
                           
                              Διάσταση (mm)
                           
                        
                              1
                           
                           
                              Ύψος σε καθήμενη θέση
                           
                           
                              909 ± 9
                           
                        
                              2
                           
                           
                              Από το κάθισμα έως την άρθρωση των ώμων
                           
                           
                              565 ± 7
                           
                        
                              3
                           
                           
                              Από το κάθισμα έως το κατώτερο σημείο της θωρακικής μοίρας
                           
                           
                              351 ± 5
                           
                        
                              4
                           
                           
                              Από το κάθισμα έως την άρθρωση ισχίου (κέντρο του κοχλία)
                           
                           
                              100 ± 3
                           
                        
                              5
                           
                           
                              Από το πέλμα έως το κάθισμα, καθήμενη θέση
                           
                           
                              442 ± 9
                           
                        
                              6
                           
                           
                              Πλάτος κεφαλής
                           
                           
                              155 ± 3
                           
                        
                              7
                           
                           
                              Πλάτος ώμου/άνω άκρου
                           
                           
                              470 ± 9
                           
                        
                              8
                           
                           
                              Πλάτος θώρακα
                           
                           
                              327 ± 5
                           
                        
                              9
                           
                           
                              Πλάτος κοιλιακής χώρας
                           
                           
                              280 ± 7
                           
                        
                              10
                           
                           
                              Πλάτος πυέλου
                           
                           
                              366 ± 7
                           
                        
                              11
                           
                           
                              Βάθος κεφαλής
                           
                           
                              201 ± 5
                           
                        
                              12
                           
                           
                              Βάθος θώρακα
                           
                           
                              267 ± 5
                           
                        
                              13
                           
                           
                              Βάθος κοιλιακής χώρας
                           
                           
                              199 ± 5
                           
                        
                              14
                           
                           
                              Βάθος πυέλου
                           
                           
                              240 ± 5
                           
                        
                              15
                           
                           
                              Από το πίσω μέρος των γλουτών έως την άρθρωση ισχίου (κέντρο του κοχλία)
                           
                           
                              155 ± 5
                           
                        
                              16
                           
                           
                              Από το πίσω μέρος των γλουτών έως το εμπρόσθιο τμήμα του γονάτου
                           
                           
                              606 ± 9
                           
                        
            5.   ΠΙΣΤΟΠΟΙΗΣΗ ΤΟΥ ΑΝΔΡΕΙΚΕΛΟΥ
      5.1.   Πλευρά πρόσκρουσης
      
                  5.1.1.
               
               
                  Απαιτείται πιστοποίηση των τμημάτων του ανδρεικέλου από την αριστερή ή τη δεξιά πλευρά, ανάλογα με την πλευρά του οχήματος επί της οποίας διενεργείται η πρόσκρουση.
               
            
                  5.1.2.
               
               
                  Οι ρυθμίσεις του ανδρεικέλου όσον αφορά την τοποθέτηση των ομοιωμάτων πλευρών και της θέσης των μορφοτροπέων δυνάμεων στην κοιλιακή χώρα εξαρτώνται από την πλευρά της πρόσκρουσης.
               
            5.2.   Όργανα μέτρησης
      
                  5.2.1.
               
               
                  Όλα τα όργανα μέτρησης πρέπει να βαθμονομούνται σύμφωνα με τις απαιτήσεις των εγγράφων που καθορίζονται στην παράγραφο 1.3.
               
            
                  5.2.2.
               
               
                  Όλοι οι δίαυλοι των οργάνων μέτρησης πρέπει να ανταποκρίνονται στο διεθνές πρότυπο ISO 6487:2000 ή στις προδιαγραφές καταγραφής διαύλου δεδομένων SAE J211 (Μάρτιος 1995).
               
            
                  5.2.3.
               
               
                  Ο ελάχιστος αριθμός διαύλων που απαιτείται για τη συμμόρφωση με τον παρόντα κανονισμό είναι δέκα:
                  
                              Επιταχύνσεις κεφαλής
                           
                           
                              (3),
                           
                        
                              Μετατοπίσεις θωρακικών πλευρών
                           
                           
                              (3),
                           
                        
                              Δυνάμεις στην κοιλιακή χώρα
                           
                           
                              (3) και
                           
                        
                              Δύναμη στην ηβική σύμφυση
                           
                           
                              (1).
                           
                        
            
                  5.2.4.
               
               
                  Οι υπόλοιποι διαθέσιμοι προαιρετικοί δίαυλοι οργάνων μέτρησης είναι 38:
                  
                              Δυνάμεις στο επάνω μέρος του τραχήλου
                           
                           
                              (6),
                           
                        
                              Δυνάμεις στο κάτω μέρος του τραχήλου
                           
                           
                              (6),
                           
                        
                              Δυνάμεις στην κλείδα
                           
                           
                              (3),
                           
                        
                              Δυνάμεις στην πίσω πλάκα του κορμού
                           
                           
                              (4),
                           
                        
                              Επιταχύνσεις Τ1
                           
                           
                              (3),
                           
                        
                              Επιταχύνσεις Τ12
                           
                           
                              (3),
                           
                        
                              Επιταχύνσεις πλευρών
                           
                           
                              (6, δύο σε κάθε πλευρό),
                           
                        
                              Δυνάμεις στον αιθητήρα Τ12 της σπονδυλικής στήλης
                           
                           
                              (4),
                           
                        
                              Δυνάμεις στο κάτω μέρος της οσφυϊκής μοίρας
                           
                           
                              (3),
                           
                        
                              Επιταχύνσεις στην πύελο
                           
                           
                              (3) και
                           
                        
                              Δυνάμεις στο μηρό
                           
                           
                              (6).
                           
                        Επίσης, διατίθενται, προαιρετικά, τέσσερις δίαυλοι μετρήσεων της θέσης:
                  
                              Περιστροφές θώρακα
                           
                           
                              (2) και
                           
                        
                              Περιστροφές πυέλου
                           
                           
                              (2)
                           
                        
            5.3.   Οπτικός έλεγχος
      
                  5.3.1.
               
               
                  Όλα τα μέρη του ανδρεικέλου πρέπει να ελέγχονται οπτικώς για να διαπιστώνεται εάν έχουν βλάβες και, εάν είναι αναγκαίο, να αντικαθίστανται πριν από την δοκιμή πιστοποίησης.
               
            5.4.   Γενική διάταξη για τη δοκιμή
      
                  5.4.1.
               
               
                  Στο σχήμα 3 του παρόντος παραρτήματος εμφαίνεται η διάταξη δοκιμής για τη διενέργεια όλων των δοκιμών πιστοποίησης του ανδρεικέλου πλευρικής πρόσκρουσης.
               
            
                  5.4.2.
               
               
                  Οι διατάξεις δοκιμής πιστοποίησης και οι διαδικασίες δοκιμής πρέπει να είναι σύμφωνες με τις προδιαγραφές και τις απαιτήσεις τεκμηρίωσης που ορίζονται στην παράγραφο 1.3.
               
            
                  5.4.3.
               
               
                  Οι δοκιμές για την κεφαλή, τον τράχηλο, το θώρακα και την οσφυϊκή μοίρα διενεργούνται σε συναρμολογημένα τμήματα του ανδρεικέλου.
               
            
                  5.4.4.
               
               
                  Οι δοκιμές για τον ώμο, την κοιλιακή χώρα και την πύελο διενεργούνται στο συναρμολογημένο ανδρείκελο (χωρίς ένδυμα, υποδήματα και εσώρουχα). Οι δοκιμές αυτές διενεργούνται με το ανδρείκελο καθήμενο σε επίπεδη επιφάνεια και μεταξύ του ανδρεικέλου και της επιφάνειας αυτής παρεμβάλλονται δύο φύλλα πολυτετραφθοραιθυλένιου (PTFE) πάχους μικρότερου ή ίσου των 2 mm.
               
            
                  5.4.5.
               
               
                  Όλα τα προς πιστοποίηση τμήματα πρέπει να διατηρούνται στο χώρο δοκιμών για τέσσερις τουλάχιστον ώρες πριν από τη δοκιμή σε θερμοκρασία μεταξύ 18 oC και 22 oC και σχετική υγρασία μεταξύ 10 και 70 τοις εκατό.
               
            
                  5.4.6.
               
               
                  Το χρονικό διάστημα που παρεμβάλλεται μεταξύ δύο δοκιμών πιστοποίησης για το ίδιο τμήμα πρέπει να είναι τουλάχιστον 30 λεπτά.
               
            5.5.   Κεφαλή
      
                  5.5.1.
               
               
                  Το συναρμολογημένο τμήμα της κεφαλής, συμπεριλαμβανομένου του υποκατάστατου δυναμομετρικού αισθητήρα για το επάνω μέρος του τραχήλου, πιστοποιείται με δοκιμή ελεύθερης πτώσης από 200 ± 1 mm σε επίπεδη, άκαμπτη επιφάνεια πρόσκρουσης.
               
            
                  5.5.2.
               
               
                  Η γωνία μεταξύ της επιφάνειας πρόσκρουσης και του μεσοβελιαίου επιπέδου της κεφαλής είναι 35 ± 1 μοίρα ώστε να είναι δυνατή η πρόσκρουση του επάνω μέρους της πλευράς της κεφαλής (αυτό μπορεί να επιτευχθεί με βοήθεια ιμάντα ή υποστηρίγματος μάζας 0,075±0,005 kg).
               
            
                  5.5.3.
               
               
                  Η μέγιστη συνισταμένη επιτάχυνση της κεφαλής, που φιλτράρεται με βάση το πρότυπο ISO 6487:2000 CFC 1000 Hz, πρέπει να είναι μεταξύ 100 g και 150 g.
               
            
                  5.5.4.
               
               
                  Προκειμένου να πληρούνται οι απαιτήσεις για την επίδοση της κεφαλής επιτρέπεται η τροποποίηση των ιδιοτήτων τριβής δέρματος-κρανίου (π.χ. λίπανση με σκόνη ταλκ ή ψεκασμός με πολυτετραφθοραιθυλένιο-PTFE).
               
            5.6.   Τράχηλος
      
                  5.6.1.
               
               
                  Το ενδιάμεσο τμήμα κεφαλής-τραχήλου στερεώνεται σε ειδικής πιστοποίησης ομοίωμα κεφαλής μάζας 3,9±0,05 kg (βλέπε σχήμα 6), με τη βοήθεια πλάκας πάχους 12 mm και μάζας 0,205±0,05 kg.
               
            
                  5.6.2.
               
               
                  Το ομοίωμα κεφαλής και ο τράχηλος στερεώνονται με την κεφαλή προς τα κάτω στη βάση εκκρεμούς τραχήλου (2), έτσι ώστε να είναι δυνατή η πλευρική κίνηση του συστήματος.
               
            
                  5.6.3.
               
               
                  Το εκκρεμές τραχήλου είναι εξοπλισμένο με μονοαξονικό επιταχυνσιόμετρο σύμφωνα με τις προδιαγραφές του εκκρεμούς τραχήλου (βλέπε σχήμα 5).
               
            
                  5.6.4.
               
               
                  Το εκκρεμές τραχήλου αφήνεται να πέσει ελεύθερο από ύψος επιλεγμένο έτσι ώστε να επιτυγχάνεται ταχύτητα πρόσκρουσης 3,4±0,1 m/s η οποία μετράται στο σημείο που ευρίσκεται το επιταχυνσιόμετρο του εκκρεμούς.
               
            
                  5.6.5.
               
               
                  Το εκκρεμές τραχήλου επιβραδύνεται από την ταχύτητα πρόσκρουσης μέχρι την τιμή μηδέν με τη χρήση της κατάλληλης διάταξης (3), όπως περιγράφεται στις προδιαγραφές του εκκρεμούς τραχήλου (βλέπε σχήμα 5), έτσι ώστε η μεταβολή της ταχύτητας ως προς το χρόνο να ευρίσκεται εντός της ζώνης που απεικονίζεται στο σχήμα 7 και στον πίνακα 4 του παρόντος παραρτήματος. Όλοι οι δίαυλοι πρέπει να καταγράφονται σύμφωνα με το πρότυπο ISO 6487:2000 ή τις προδιαγραφές καταγραφής διαύλου δεδομένων SAE J211 (Μάρτιος 1995) και να φιλτράρονται ψηφιακά με χρήση του ISO CFC 180.
                  Πίνακας 4
                  Μεταβολή ταχύτητας εκκρεμούς — Χρονική ζώνη για τη δοκιμή πιστοποίησης τραχήλου
                  
                              Υψηλότερο όριο
                           
                           
                               
                           
                           
                              Χαμηλότερο όριο
                           
                           
                               
                           
                        
                              Χρόνος (s)
                           
                           
                              Ταχύτητα (m/s)
                           
                           
                              Χρόνος (s)
                           
                           
                              Ταχύτητα (m/s)
                           
                        
                              0,001
                           
                           
                              0,0
                           
                           
                              0
                           
                           
                              -0,05
                           
                        
                              0,003
                           
                           
                              -0,25
                           
                           
                              0,0025
                           
                           
                              -0,375
                           
                        
                              0,014
                           
                           
                              -3,2
                           
                           
                              0,0135
                           
                           
                              -3,7
                           
                        
                               
                           
                           
                               
                           
                           
                              0,017
                           
                           
                              -3,7
                           
                        
            
                  5.6.6.
               
               
                  Η μέγιστη γωνία απόκλισης του ομοιώματος κεφαλής ως προς το εκκρεμές (γωνία dθA + dθC στο σχήμα 6) πρέπει να είναι μεταξύ 49,0 and 59,0 μοιρών και να επιτυγχάνεται σε χρόνο μεταξύ 54,0 και 66,0 ms.
               
            
                  5.6.7.
               
               
                  Ο μέγιστος βαθμός μετατόπισης του κέντρου βάρους του ομοιώματος κεφαλής μετράται σε γωνία dθA και dθB (βλέπε σχήμα 6) και πρέπει να είναι: εμπρός από το εκκρεμές, η γωνία dθA πρέπει να είναι μεταξύ 32,0 και 37,0 μοιρών και να επιτυγχάνεται σε χρόνο από 53,0 έως 63,0 ms, ενώ πίσω από τη βάση του εκκρεμούς η γωνία dθB πρέπει να είναι μεταξύ 0,81*(γωνία dθA) +1,75 και 0,81*(γωνία dθA) +4,25 μοιρών και να επιτυγχάνεται σε χρόνο από 54,0 έως 64,0 ms.
               
            
                  5.6.8.
               
               
                  Η επίδοση του τραχήλου επιτρέπεται να προσαρμόζεται με την αντικατάσταση των οκτώ δακτυλιοειδών προφυλακτήρων από προφυλακτήρες διαφορετικής σκληρότητας Shore.
               
            5.7.   Ώμος
      
                  5.7.1.
               
               
                  Το μήκος της ελαστικής χορδής πρέπει να ρυθμίζεται έτσι ώστε για να μετακινηθεί η κλείδα προς τα εμπρός να απαιτείται δύναμη μεταξύ 27,5 Ν και 32,5 Ν προς τα εμπρός, ασκούμενη σε απόσταση 4 ± 1 mm από την εξωτερική άκρη της κλείδας στο ίδιο επίπεδο που μετατοπίζεται η κλείδα.
               
            
                  5.7.2.
               
               
                  Το ανδρείκελο πρέπει να είναι καθισμένο σε επίπεδη, οριζόντια και άκαμπτη επιφάνεια χωρίς ερεισίνωτο. Ο θώρακας τοποθετείται κατακόρυφα και τα άνω άκρα πρέπει να σχηματίζουν γωνία 40 ± 2 μοιρών προς τα εμπρός ως προς την κατακόρυφο. Τα κάτω άκρα τοποθετούνται οριζοντίως.
               
            
                  5.7.3.
               
               
                  Ο κρουστικός κριός είναι εκκρεμές μάζας 23,4±0,2 kg και διαμέτρου 152,4 ±0,25 mm με ακτίνα καμπυλότητας 12,7 mm (4). Ο κρουστικός κριός κρέμεται από άκαμπτους γιγγλυμούς με τέσσερα καλώδια, από τους οποίους η κεντρική γραμμή του κρουστικού κριού πρέπει να απέχει τουλάχιστον 3,5 m (βλέπε σχήμα 4).
               
            
                  5.7.4.
               
               
                  Ο κρουστικός κριός πρέπει να είναι εφοδιασμένος με επιταχυνσιόμετρο που να καταγράφει κατά την κατεύθυνση της πρόσκρουσης και να είναι τοποθετημένο στον άξονα του κρουστικού κριού.
               
            
                  5.7.5.
               
               
                  Ο κρουστικός κριός πρέπει να μπορεί να προσκρούει ελεύθερα στον ώμο του ανδρεικέλου με ταχύτητα πρόσκρουσης 4,3±0,1 m/s.
               
            
                  5.7.6.
               
               
                  Η κατεύθυνση της πρόσκρουσης είναι κάθετη στον άξονα που διατρέχει από την εμπρός προς την πίσω πλευρά το ανδρείκελο και ο άξονας του κρουστικού κριού συμπίπτει με τον άξονα που διέρχεται από τον άξονα περιστροφής του άνω βραχίονα.
               
            
                  5.7.7.
               
               
                  Η μέγιστη επιτάχυνση του κρουστικού κριού, που φιλτράρεται με χρήση του προτύπου ISO 6487:2000 CFC 180, πρέπει να είναι μεταξύ 7,5 και 10,5 g.
               
            5.8.   Άνω άκρα
      
                  5.8.1.
               
               
                  Για τα άνω άκρα δεν προβλέπεται δυναμική μέθοδος πιστοποίησης.
               
            5.9.   Θώρακας
      
                  5.9.1.
               
               
                  Κάθε ομοίωμα πλευρού πιστοποιείται χωριστά.
               
            
                  5.9.2.
               
               
                  Το ομοίωμα πλευρού τοποθετείται κατακόρυφα σε διάταξη δοκιμής με ελεύθερη πτώση και ο κύλινδρος του ομοιώματος πλευρού στερεώνεται σταθερά στην διάταξη δοκιμής.
               
            
                  5.9.3.
               
               
                  Ο κρουστικός κριός είναι μάζα σε ελεύθερη πτώση μεγέθους 7,78 ±0,01 kg της οποίας η μια πλευρά είναι επίπεδη και η διάμετρός της είναι 150 ± 2 mm.
               
            
                  5.9.4.
               
               
                  Ο άξονας του κρουστικού κριού πρέπει να είναι ευθυγραμμισμένος με τον άξονα του εμβόλου του ομοιώματος πλευρού.
               
            
                  5.9.5.
               
               
                  Η σοβαρότητα της πρόσκρουσης καθορίζεται από ύψη πτώσης 815, 204 και 459 mm. Αυτά τα ύψη πτώσης έχουν ως αποτέλεσμα αντίστοιχες ταχύτητες 4, 2 και 3 m/s περίπου. Τα ύψη πτώσης για την πρόσκρουση εφαρμόζονται με ακρίβεια 1 τοις εκατό.
               
            
                  5.9.6.
               
               
                  Μετράται η μετατόπιση του ομοιώματος πλευρού, π.χ. χρησιμοποιώντας μορφοτροπέα μετατόπισης προσαρμοσμένο στο ομοίωμα πλευρού.
               
            
                  5.9.7.
               
               
                  Οι απαιτήσεις για τις απαιτήσεις πιστοποίησης πλευρού δίνονται στον πίνακα 5 — Απαιτήσεις για την πιστοποίηση του πλήρους ομοιώματος πλευρού του παρόντος παραρτήματος.
               
            
                  5.9.8.
               
               
                  Η συμπεριφορά του ομοιώματος πλευρού επιτρέπεται να προσαρμόζεται αντικαθιστώντας το ελατήριο ρύθμισης εντός του κυλίνδρου με άλλο διαφορετικού βαθμού ακαμψίας.
               
            Πίνακας 5
      Απαιτήσεις για την πιστοποίηση του πλήρους ομοιώματος πλευρού
      
                  Αλληλουχία σταδίων της δοκιμής
               
               
                  Ύψος πτώσης (ακρίβεια 1 %)
               
               
                  Ελάχιστη μετατόπιση
               
               
                  Μέγιστη μετατόπιση
               
            
                   
               
               
                  (mm)
               
               
                  (mm)
               
               
                  (mm)
               
            
                  1
               
               
                  815
               
               
                  46,0
               
               
                  51,0
               
            
                  2
               
               
                  204
               
               
                  23,5
               
               
                  27,5
               
            
                  3
               
               
                  459
               
               
                  36,0
               
               
                  40,0
               
            5.10.   Οσφυϊκή μοίρα της σπονδυλικής στήλης
      
                  5.10.1.
               
               
                  Η οσφυϊκή μοίρα σπονδυλικής στήλης στερεώνεται σε ειδικής πιστοποίησης ομοίωμα κεφαλής μάζας 3,9±0,05 kg (βλέπε σχήμα 6), με τη βοήθεια πλάκας πάχους 12 mm και μάζας 0,205±0,05 kg.
               
            
                  5.10.2.
               
               
                  Το ομοίωμα κεφαλής και η οσφυϊκή μοίρα της σπονδυλικής στήλης στερεώνονται με την κεφαλή προς τα κάτω στη βάση εκκρεμούς τραχήλου (5) έτσι ώστε να είναι δυνατή η πλευρική κίνηση του συστήματος.
               
            
                  5.10.3.
               
               
                  Το εκκρεμές τραχήλου είναι εξοπλισμένο με μονοαξονικό επιταχυνσιόμετρο σύμφωνα με τις προδιαγραφές του εκκρεμούς τραχήλου (βλέπε σχήμα 5).
               
            
                  5.10.4.
               
               
                  Το εκκρεμές τραχήλου αφήνεται να πέσει ελεύθερο από ύψος επιλεγμένο έτσι ώστε να επιτυγχάνεται ταχύτητα πρόσκρουσης μεγέθους 6,05±0,1 m/s που μετράται στο σημείο που ευρίσκεται το επιταχυνσιόμετρο.
               
            
                  5.10.5.
               
               
                  Το εκκρεμές τραχήλου επιβραδύνεται από την ταχύτητα πρόσκρουσης μέχρι την τιμή μηδέν με τη χρήση της κατάλληλης διάταξης (6) έτσι ώστε η καμπύλη επιβράδυνσης ως προς το χρόνο να ευρίσκεται εντός της ζώνης που απεικονίζεται στο σχήμα 5 του παρόντος παραρτήματος. Όλοι οι δίαυλοι πρέπει να καταγράφονται σύμφωνα με το πρότυπο ISO 6487:2000 ή τις προδιαγραφές καταγραφής διαύλου δεδομένων SAE J211 (Μάρτιος 1995) και να φιλτράρονται ψηφιακά με χρήση του ISO CFC 180.
                  Πίνακας 6
                  Μεταβολή ταχύτητας εκκρεμούς — Χρονική ζώνη για τη δοκιμή πιστοποίησης οσφυϊκής μοίρας σπονδυλικής στήλης
                  
                              Υψηλότερο όριο
                           
                           
                               
                           
                           
                              Χαμηλότερο όριο
                           
                           
                               
                           
                        
                              Χρόνος (s)
                           
                           
                              Ταχύτητα (m/s)
                           
                           
                              Χρόνος (s)
                           
                           
                              Ταχύτητα (m/s)
                           
                        
                              0,001
                           
                           
                              0,0
                           
                           
                              0
                           
                           
                              -0,05
                           
                        
                              0,0037
                           
                           
                              -0,2397
                           
                           
                              0,0027
                           
                           
                              -0,425
                           
                        
                              0,027
                           
                           
                              -5,8
                           
                           
                              0,0245
                           
                           
                              -6,5
                           
                        
                               
                           
                           
                               
                           
                           
                              0,03
                           
                           
                              -6,5
                           
                        
            
                  5.10.6.
               
               
                  Η μέγιστη γωνία απόκλισης του ομοιώματος κεφαλής ως προς το εκκρεμές (γωνία dθA + dθC στο σχήμα 6) πρέπει να είναι μεταξύ 45,0 και 55,0 μοιρών και να επιτυγχάνεται σε χρόνο μεταξύ 39,0 και 53,0 ms.
               
            
                  5.10.7.
               
               
                  Ο μέγιστος βαθμός μετατόπισης του κέντρου βάρους του ομοιώματος κεφαλής μετράται σε γωνία dθA και dθB (βλέπε σχήμα 6) και πρέπει να είναι: εμπρός από το εκκρεμές, η γωνία dθA πρέπει να είναι μεταξύ 31,0 και 35,0 μοιρών και να επιτυγχάνεται σε χρόνο από 44,0 έως 52,0 ms, ενώ πίσω από τη βάση του εκκρεμούς η γωνία dθB πρέπει να είναι μεταξύ 0,8*(γωνία dθA) +2,00 και 0,8*(γωνία dθA) +4,50 μοιρών και να επιτυγχάνεται σε χρόνο από 44,0 έως 52,0 ms.
               
            
                  5.10.8.
               
               
                  Η επίδοση της οσφυικής μοίρας επιτρέπεται να προσαρμόζεται μεταβάλλοντας την ένταση του καλωδίου της σπονδυλικής στήλης.
               
            5.11.   Κοιλιακή χώρα
      
                  5.11.1.
               
               
                  Το ανδρείκελο πρέπει να είναι καθισμένο σε επίπεδη, οριζόντια και άκαμπτη επιφάνεια χωρίς ερεισίνωτο. Ο θώρακας τοποθετείται κατακόρυφα, ενώ τα άνω και κάτω άκρα τοποθετούνται οριζοντίως.
               
            
                  5.11.2.
               
               
                  Ο κρουστικός κριός είναι εκκρεμές μάζας 23,4±0,2 kg και διαμέτρου 152,4 ±0,25 mm με ακτίνα καμπυλότητας 12,7 mm (7). Ο κρουστικός κριός κρέμεται από άκαμπτους γιγγλυμούς με οκτώ καλώδια, από τους οποίους η κεντρική γραμμή του κρουστικού κριού πρέπει να απέχει τουλάχιστον 3,5 m (βλέπε σχήμα 4).
               
            
                  5.11.3.
               
               
                  Ο κρουστικός κριός πρέπει να είναι εφοδιασμένος με επιταχυνσιόμετρο που να καταγράφει κατά την κατεύθυνση της πρόσκρουσης και να είναι τοποθετημένο στον άξονα του κρουστικού κριού.
               
            
                  5.11.4.
               
               
                  Το εκκρεμές είναι εξοπλισμένο με οριζόντια κρουστική πλάκα προσομοίωσης του υποστηρίγματος βραχιόνων, μάζας 1,0±0,01 kg. Η συνολική μάζα του κρουστικού κριού με την κρουστική πλάκα είναι 24,4 ±0,21 kg. Το σταθερό υποστήριγμα βραχιόνων έχει ύψος 70 ± 1 mm, πλάτος 150 ± 1 mm και πρέπει να μπορεί να εισδύσει στην κοιλιακή χώρα τουλάχιστον κατά 60 mm. Ο άξονας του εκκρεμούς πρέπει να διέρχεται από το κέντρο του υποστηρίγματος βραχιόνων.
               
            
                  5.11.5.
               
               
                  Ο κρουστικός κριός πρέπει να μπορεί να προσκρούει ελεύθερα στην κοιλιακή χώρα του ανδρεικέλου με ταχύτητα πρόσκρουσης 4,0±0,1 m/s.
               
            
                  5.11.6.
               
               
                  Η κατεύθυνση της πρόσκρουσης είναι κάθετη στον άξονα που διατρέχει από την εμπρός προς την πίσω πλευρά το ανδρείκελο και ο άξονας του κρουστικού κριού ευθυγραμμίζεται με τον άξονα που διέρχεται από το κέντρο του μεσαίου μορφοτροπέα δυνάμεων της κοιλιακής χώρας.
               
            
                  5.11.7.
               
               
                  Η μέγιστη δύναμη από τον κρουστικό κριό, που προκύπτει από την επιτάχυνσή του μετρούμενη με τη χρησιμοποίηση του προτύπου ISO 6487:2000 CFC 180 και πολλαπλασιαζόμενη με τη μάζα του κρουστικού κριού/υποστηρίγματος βραχίονα, πρέπει να λαμβάνει τιμή μεταξύ 4,0 και 4,8 kN και να επιτυγχάνεται σε χρόνο από 10,6 έως 13,0 ms.
               
            
                  5.11.8.
               
               
                  Οι καμπύλες δύναμης-χρόνου που μετρώνται από τους τρεις μορφοτροπείς δυνάμεων στην κοιλιακή χώρα πρέπει να αθροίζονται και να φιλτράρονται χρησιμοποιώντας το ISO 6487:2000 CFC 600. Η μέγιστη δύναμη του συνόλου αυτού πρέπει να είναι μεταξύ 2,2 και 2,7 kN και να επιτυγχάνεται σε χρόνο από 10,0 έως 12,3 ms.
               
            5.12.   Πύελος
      
                  5.12.1.
               
               
                  Το ανδρείκελο πρέπει να είναι καθισμένο σε επίπεδη, οριζόντια και άκαμπτη επιφάνεια χωρίς ερεισίνωτο. Ο θώρακας τοποθετείται κατακόρυφα, ενώ τα άνω και κάτω άκρα πρέπει να τοποθετούνται οριζοντίως.
               
            
                  5.12.2.
               
               
                  Ο κρουστικός κριός είναι εκκρεμές μάζας 23,4±0,2 kg και διαμέτρου 152,4 ±0,25 mm με ακτίνα καμπυλότητας 12,7 mm (8). Ο κρουστικός κριός κρέμεται από άκαμπτους γιγγλυμούς με οκτώ καλώδια, από τους οποίους η κεντρική γραμμή του κρουστικού κριού πρέπει να απέχει τουλάχιστον 3,5 m (βλέπε σχήμα 4).
               
            
                  5.12.3.
               
               
                  Ο κρουστικός κριός πρέπει να είναι εφοδιασμένος με επιταχυνσιόμετρο που να καταγράφει κατά την κατεύθυνση της πρόσκρουσης και να είναι τοποθετημένο στον άξονα του κρουστικού κριού.
               
            
                  5.12.4.
               
               
                  Ο κρουστικός κριός πρέπει να μπορεί να προσκρούει ελεύθερα στην πύελο του ανδρεικέλου με ταχύτητα πρόσκρουσης 4,3±0,1 m/s.
               
            
                  5.12.5.
               
               
                  Η κατεύθυνση της πρόσκρουσης είναι κάθετη στον άξονα που διατρέχει από την εμπρός προς την πίσω πλευρά το ανδρείκελο και ο άξονας του κρουστικού κριού ευθυγραμμίζεται με το κέντρο του σημείου Η της οπίσθιας πλάκας.
               
            
                  5.12.6.
               
               
                  Η μέγιστη δύναμη από τον κρουστικό κριό, που προκύπτει από την επιτάχυνσή του μετρούμενη με τη χρησιμοποίηση του ISO 6487:2000 CFC 180 και πολλαπλασιαζόμενη με τη μάζα του κρουστικού κριού, πρέπει να λαμβάνει τιμή μεταξύ 4,4 και 5,4 kN και να επιτυγχάνεται σε χρόνο από 10,3 έως 15,5 ms.
               
            
                  5.12.7.
               
               
                  Η δύναμη στην ηβική σύμφυση φιλτράρεται με τη χρησιμοποίηση του ISO 6487:2000 CFC 600 και πρέπει να λαμβάνει τιμή μεταξύ 1,04 και 1,64 kN και να επιτυγχάνεται σε χρόνο από 9,9 έως 15,9 ms.
               
            5.13.   Κάτω άκρα
      
                  5.13.1.
               
               
                  Για τα κάτω άκρα δεν προβλέπεται δυναμική μέθοδος πιστοποίησης.
               
            Σχήμα 3
      Επισκόπηση των διατάξεων δοκιμής πιστοποίησης ανδρεικέλου
      
         
      Σχήμα 4
      Ανάρτηση κρουστικού κριού εκκρεμούς 23,4 kg
      
         
      αριστερά: ανάρτηση με τέσσερα καλώδια (χωρίς διασταυρούμενα καλώδια)
      δεξιά: ανάρτηση με οκτώ καλώδια
      
         Σχήμα 5
      
      Προδιαγραφές εκκρεμούς τραχήλου σύμφωνα με τον αμερικανικό κωδικό του ομοσπονδιακού κανονισμού (49 CFR κεφάλαιο V μέρος 572.33)
      
         
      Σχήμα 6
      Διάταξη για τη δοκιμή πιστοποίησης του τραχήλου και της οσφυϊκής μοίρας της σπονδυλικής στήλης (Μέτρηση γωνιών dθA, dθB και dθC με ομοίωμα κεφαλής)
      
         
      Σχήμα 7
      Μεταβολή ταχύτητας εκκρεμούς — Χρονική ζώνη για τη δοκιμή πιστοποίησης τραχήλου
      Ζώνη μεταβολής ταχύτητας εκκρεμούς για την πιστοποίηση τραχήλου
      
         
      Σχήμα 8
      Μεταβολή ταχύτητας εκκρεμούς — Χρονική ζώνη για τη δοκιμή πιστοποίησης οσφυϊκής μοίρας σπονδυλικής στήλης
      Ζώνη μεταβολής ταχύτητας εκκρεμούς για την πιστοποίηση οσφυϊκής μοίρας σπονδυλικής στήλης
      
         
      
         (1)  Το ανδρείκελο αντιστοιχεί στις προδιαγραφές του ανδρεικέλου ES-2. Ο αριθμός του πίνακα περιεχομένων του τεχνικού σχεδίου είναι: Αριθ. E-AA-DRAWING-LIST-7-25-032 με ημερομηνία 25 Ιουλίου 2003. Η πλήρης σειρά των τεχνικών σχεδίων ES-2 και το εγχειρίδιο χρήστη ES-2 έχουν κατατεθεί στην Οικονομική Επιτροπή των Ηνωμένων Εθνών για την Ευρώπη(UNECE), Palais des Nations, Γενεύη, Ελβετία και μπορεί κανείς να τα συμβουλευτεί κατόπιν υποβολής αιτήματος στη γραμματεία.
      
         (2)  Εκκρεμές τραχήλου που αντιστοιχεί στον αμερικανικό κωδικό του ομοσπονδιακού κανονισμού 49 CFR κεφάλαιο V μέρος 572.33 (έκδοση 10-1-00) (βλέπε επίσης σχήμα 5).
      
         (3)  Συνιστάται η χρήση κυψελίδας 3 ιντσών (βλέπε σχήμα 5).
      
         (4)  Εκκρεμές που αντιστοιχεί στον αμερικανικό κωδικό του ομοσπονδιακού κανονισμού 49 CFR κεφάλαιο V μέρος 572.33 (έκδοση 10-1-00) (βλέπε επίσης σχήμα 5).
      
         (5)  Εκκρεμές τραχήλου που αντιστοιχεί στον αμερικανικό κωδικό του ομοσπονδιακού κανονισμού 49 CFR κεφάλαιο V μέρος 572.33 (έκδοση 10-1-00) (βλέπε επίσης σχήμα 5).
      
         (6)  Συνιστάται η χρήση κυψελίδας 6 ιντσών (βλέπε σχήμα 5).
      
         (7)  Εκκρεμές που αντιστοιχεί στον αμερικανικό κωδικό του ομοσπονδιακού κανονισμού 49 CFR κεφάλαιο V μέρος 572.33 (έκδοση 10-1-00) (βλέπε επίσης σχήμα 5).
      
         (8)  Εκκρεμές που αντιστοιχεί στον αμερικανικό κωδικό του ομοσπονδιακού κανονισμού 49 CFR κεφάλαιο V μέρος 572.33 (έκδοση 10-1-00) (βλέπε επίσης σχήμα 5).
   
   
      ΠΑΡΑΡΤΗΜΑ 7
      ΕΓΚΑΤΑΣΤΑΣΗ ΤΟΥ ΑΝΔΡΕΙΚΕΛΟΥ ΓΙΑ ΤΗΝ ΠΛΕΥΡΙΚΗ ΠΡΟΣΚΡΟΥΣΗ
      1.   ΓΕΝΙΚΑ
      
                  1.1.
               
               
                  Το ανδρείκελο πλευρικής πρόσκρουσης, όπως περιγράφεται στο παράρτημα 6 του παρόντος κανονισμού, πρέπει να χρησιμοποιείται σύμφωνα με την ακόλουθη διαδικασία εγκατάστασης.
               
            2.   ΕΓΚΑΤΑΣΤΑΣΗ
      
                  2.1.
               
               
                  Ρυθμίζονται οι αρθρώσεις γόνατος και αστραγάλου, έτσι ώστε απλώς να υποστηρίζουν την κνήμη και το άκρο πόδι όταν εκτείνεται οριζοντίως (ρύθμιση 1 έως 2 g).
               
            
                  2.2.
               
               
                  Ελέγχεται εάν έχουν γίνει οι ρυθμίσεις σχετικά με την επιθυμητή κατεύθυνση πρόσκρουσης στο ανδρείκελο.
               
            
                  2.3.
               
               
                  Το ανδρείκελο πρέπει να είναι ενδεδυμένο με εφαρμοστό βαμβακερό παντελόνι που καλύπτει το μέσο της κνήμης και προαιρετικά με εφαρμοστό βαμβακερό κοντομάνικο πουκάμισο.
               
            
                  2.4.
               
               
                  Κάθε πόδι πρέπει να φέρει υπόδημα.
               
            
                  2.5.
               
               
                  Το ανδρείκελο τοποθετείται στο εξωτερικό εμπρόσθιο κάθισμα της πλευράς πρόσκρουσης όπως περιγράφεται στην προδιαγραφή για τη διαδικασία δοκιμής πλευρικής πρόσκρουσης.
               
            
                  2.6.
               
               
                  Το επίπεδο συμμετρίας του ανδρεικέλου πρέπει να συμπίπτει με το κατακόρυφο διάμεσο επίπεδο της καθορισμένης θέσης καθίσματος.
               
            
                  2.7.
               
               
                  Η πύελος του ανδρεικέλου τοποθετείται έτσι ώστε η πλευρική γραμμή που διέρχεται από τα σημεία Η του ανδρεικέλου να είναι κάθετη προς το διάμηκες διάμεσο επίπεδο του καθίσματος. Η γραμμή που διέρχεται από τα σημεία Η του ανδρεικέλου πρέπει να είναι οριζόντια με μέγιστη επιτρεπόμενη κλίση ± 2 μοίρες (1).
                  Η σωστή θέση της πυέλου του ανδρεικέλου μπορεί να ελεγχθεί σε σχέση με το σημείο H με βάση τις οπές M3 στις οπίσθιες πλάκες του σημείου H, κάθε πλευράς της πυέλου ES-2. Οι οπές M3 φέρουν την ένδειξη «Hm». Η θέση «Hm» πρέπει να είναι σε κύκλο με ακτίνα 10 mm γύρω από το σημείο H.
               
            
                  2.8.
               
               
                  Το επάνω μέρος του κορμού πρέπει να τοποθετείται με κλίση προς τα εμπρός και εν συνεχεία να μετατοπίζεται σταθερά προς τα πίσω ώστε να ακουμπά στο ερεισίνωτο του καθίσματος (βλέπε υποσημείωση 14). Οι ώμοι του ανδρεικέλου τοποθετούνται όσο το δυνατόν προς τα πίσω.
               
            
                  2.9.
               
               
                  Ανεξάρτητα από τη θέση καθίσματος του ανδρεικέλου, η γωνία μεταξύ του άνω βραχίονα και της γραμμής αναφοράς κορμού-βραχίονα σε κάθε πλευρά πρέπει να είναι 40 ± 5 μοίρες. Η γραμμή αναφοράς κορμού-βραχίονα ορίζεται ως η τομή επιπέδου εφαπτομένου στην εμπρόσθια επιφάνεια των ομοιωμάτων πλευρών με το διάμηκες κατακόρυφο επίπεδο του ανδρεικέλου στο οποίο κείται ο βραχίονας.
               
            
                  2.10.
               
               
                  Για τη θέση καθίσματος οδηγού, χωρίς να μετακινηθεί η πύελος ή ο κορμός, το δεξί άκρο πόδι του ανδρεικέλου τοποθετείται επί του ανενεργού ποδοπλήκτρου επιτάχυνσης, έτσι ώστε η φτέρνα να ακουμπά όσο το δυνατόν περισσότερο προς τα εμπρός επί του δαπέδου. Το αριστερό άκρο πόδι τοποθετείται έτσι ώστε να σχηματίζει ορθή γωνία με την κνήμη και η φτέρνα να ακουμπά επί του δαπέδου στην ίδια γραμμή με τη δεξιά φτέρνα. Τα γόνατα του ανδρεικέλου τοποθετούνται έτσι ώστε οι εξωτερικές επιφάνειες να απέχουν 150 ± 10 mm από το επίπεδο συμμετρίας του ανδρεικέλου. Εάν είναι δυνατόν τηρώντας τους περιορισμούς αυτούς, οι μηροί του ανδρεικέλου πρέπει να τοποθετούνται έτσι ώστε να εφάπτονται στο μαξιλάρι του καθίσματος.
               
            
                  2.11.
               
               
                  Για όλες τις λοιπές θέσεις καθισμάτων, χωρίς να μετατοπίζεται η πύελος ή ο κορμός, οι φτέρνες του ανδρεικέλου τοποθετούνται όσο το δυνατόν περισσότερο προς τα εμπρός επί του δαπέδου χωρίς να πιέζεται το μαξιλάρι του καθίσματος περισσότερο απ’ ό,τι χρειάζεται λόγω του βάρους του κάτω άκρου. Τα γόνατα του ανδρεικέλου τοποθετούνται έτσι ώστε οι εξωτερικές επιφάνειες να απέχουν 150 ± 10 mm από το επίπεδο συμμετρίας του ανδρεικέλου.
               
            
         (1)  Το ανδρείκελο μπορεί να είναι εξοπλισμένο με αισθητήρες κλίσης στο θώρακα και στην πύελο. Τα όργανα αυτά μπορούν να συμβάλουν στην απόκτηση της επιθυμητής θέσης.
   
   
      ΠΑΡΑΡΤΗΜΑ 8
      ΜΕΡΙΚΗ ΔΟΚΙΜΗ
      1.   ΣΚΟΠΟΣ
      Σκοπός των δοκιμών αυτών είναι να επαληθεύεται κατά πόσο το τροποποιημένο όχημα διαθέτει τουλάχιστον τις ίδιες (ή καλύτερες) ιδιότητες απορρόφησης ενέργειας με τον τύπο οχήματος που εγκρίνεται βάσει του παρόντος κανονισμού.
      2.   ΔΙΑΔΙΚΑΣΙΕΣ ΚΑΙ ΕΓΚΑΤΑΣΤΑΣΕΙΣ
      2.1.   Δοκιμές αναφοράς
      
                  2.1.1.
               
               
                  Τα αρχικά υλικά παραγεμίσματος που δοκιμάστηκαν κατά την έγκριση του οχήματος προσαρμόζονται σε νέα πλευρική δομή τού προς έγκριση οχήματος και υπόκεινται σε δύο δυναμικές δοκιμές χρησιμοποιώντας δύο διαφορετικούς κρουστικούς κριούς (σχήμα 1).
               
            
                  2.1.1.1.
               
               
                  Το κρουστικό ομοίωμα κεφαλής, που καθορίζεται στην παράγραφο 3.1.1, πλήττει με ταχύτητα 24,1 km/h την επιφάνεια επί της οποίας προσέκρουσε το ομοίωμα κεφαλής Eurosid κατά την έγκριση του οχήματος. Καταγράφεται το αποτέλεσμα της δοκιμής και υπολογίζεται η τιμή HPC. Ωστόσο, η δοκιμή αυτή δεν διενεργείται στην περίπτωση που κατά τη διάρκεια των δοκιμών που περιγράφονται στο παράρτημα 4 του παρόντος κανονισμού:
                  
                               
                           
                           
                              δεν σημειώθηκε επαφή της κεφαλής, ή
                           
                        
                               
                           
                           
                              σημειώθηκε επαφή της κεφαλής με τον υαλοπίνακα μόνο, υπό τον όρο ότι πρόκειται για παράθυρο που δεν είναι κατασκευασμένο από γυαλί ασφαλείας.
                           
                        
            
                  2.1.1.2.
               
               
                  Το κρουστικό ομοίωμα σώματος, που καθορίζεται στην παράγραφο 3.2.1, πλήττει με ταχύτητα 24,1 km/h την πλευρική επιφάνεια επί της οποίας κατά την έγκριση του οχήματος προσέκρουσε ο ώμος, το άνω άκρο και ο θώρακας Eurosid. Καταγράφεται το αποτέλεσμα της δοκιμής και υπολογίζεται η τιμή HPC.
               
            2.2.   Δοκιμή έγκρισης
      
                  2.2.1.
               
               
                  Τα νέα υλικά παραγεμίσματος, καθίσματα, κ.λπ. που έχουν υποβληθεί για την επέκταση της έγκρισης προσαρμόζονται σε νέα πλευρική δομή του οχήματος, επαναλαμβάνονται οι δοκιμές που καθορίζονται στις παραγράφους 2.1.1.1 και 2.1.1.2, καταγράφονται τα νέα αποτελέσματα και υπολογίζονται οι τιμές HPC.
               
            
                  2.2.1.1.
               
               
                  Εάν οι τιμές HPC που υπολογίστηκαν από τα αποτελέσματα των δύο δοκιμών έγκρισης είναι χαμηλότερες από τις τιμές HPC που προέκυψαν κατά τις δοκιμές αναφοράς (που διενεργήθηκαν χρησιμοποιώντας τον αρχικώς εγκριθέντα τύπο υλικού παραγεμίσματος ή καθίσματα) χορηγείται η επέκταση της έγκρισης.
               
            
                  2.2.1.2.
               
               
                  Εάν οι νέες τιμές HPC είναι μεγαλύτερες από τις τιμές HPC που προέκυψαν κατά τις δοκιμές αναφοράς πρέπει να διενεργηθεί νέα πλήρης δοκιμή (χρησιμοποιώντας τα υποβληθέντα υλικά παραγεμίσματος/καθίσματα κ.λπ.).
               
            3.   ΕΞΟΠΛΙΣΜΟΣ ΔΟΚΙΜΗΣ
      3.1.   Κρουστικό ομοίωμα κεφαλής (σχήμα 2)
      
                  3.1.1.
               
               
                  Η διάταξη αυτή αποτελείται από πλήρως κατευθυνόμενο γραμμικό, στερεό κρουστικό στοιχείο μάζας 6,8 kg. Η επιφάνεια κρούσης είναι ημισφαιρική, με διάμετρο 165 mm.
               
            
                  3.1.2.
               
               
                  Το ομοίωμα κεφαλής είναι εξοπλισμένο με δύο επιταχυνσιόμετρα και διάταξη μέτρησης της ταχύτητας, ικανά για μέτρηση τιμών στην κατεύθυνση της πρόσκρουσης.
               
            3.2.   Κρουστικό ομοίωμα κορμού (σχήμα 3)
      
                  3.2.1.
               
               
                  Η διάταξη αυτή αποτελείται από πλήρως κατευθυνόμενο γραμμικό, στερεό κρουστικό στοιχείο μάζας 30 kg. Οι διαστάσεις και η διατομή του παρουσιάζονται στο σχήμα 3.
               
            
                  3.2.2.
               
               
                  Το ομοίωμα σώματος πρέπει να εξοπλίζεται με δύο επιταχυνσιόμετρα και διάταξη μέτρησης της ταχύτητας που να παρέχουν τη δυνατότητα μέτρησης των τιμών κατά την κατεύθυνση της πρόσκρουσης.
               
            Σχήμα 1
      
         
      Σχήμα 2
      Κρουστικό ομοίωμα κεφαλής
      
         
      Σχήμα 3
      Κρουστικό ομοίωμα κορμού